Üzletszabályzat

Tartalomjegyzék

[1. Az üzletszabályzat hatálya és érvényességi köre, fogalom meghatározások, az engedélyesre vonatkozó adatok. 5](#_Toc322348962)

[Az engedélyesre vonatkozó adatok 5](#_Toc322348963)

[A Kereskedő, illetve munkatársai jogszabályokban és az engedélyében előírt feltételekkel rendelkezik, különösen: 5](#_Toc322348964)

[Az Üzletszabályzat hatálya 5](#_Toc322348965)

[Az Üzletszabályzat érvényességi köre 6](#_Toc322348966)

[Fogalom meghatározások 6](#_Toc322348967)

[2. Az engedélyes által végzett tevékenység és a nyújtott szolgáltatások bemutatása, engedélyes által ellátott felhasználói csoportok felsorolása. 19](#_Toc322348968)

[A Kereskedő által nyújtott szolgáltatások 19](#_Toc322348969)

[A Kereskedő által ellátott felhasználói csoportok felsorolása 20](#_Toc322348970)

[3. A külső környezettel, felügyeleti szervekkel, felhasználókkal és rendszerüzemeltetőkkel való kapcsolat 20](#_Toc322348971)

[A Kereskedő felügyeleti szervekkel való kapcsolata, a felettes szervek felhasználók részére biztosított feladatai 21](#_Toc322348972)

[A Kereskedő felhasználókkal való kapcsolattartás szervezete és működése 22](#_Toc322348973)

[A Kereskedő felhasználók részére rendszeresen nyújtott és földgáz-kereskedelmi szerződés alapján nyújtható információk 22](#_Toc322348974)

[A Kereskedő rendszerüzemeltetőkkel való kapcsolata 23](#_Toc322348975)

[4. Általános földgázellátás-biztonsági, adatvédelmi és környezetvédelmi előírások 24](#_Toc322348976)

[A felhasználók biztonságos ellátására vonatkozó garanciák és az ellátást biztosító rendelkezések 24](#_Toc322348977)

[Az adatvédelemre vonatkozó biztosítékok 24](#_Toc322348978)

[A szerződő fél kezelt adatainak köre 25](#_Toc322348979)

[A személyes adatok kezelésének rendje és a személyes adatokhoz fűződő jogok megsértése esetén alkalmazandó eljárásrend 25](#_Toc322348980)

[A környezetvédelmi előírások és az előírást biztosító rendelkezések 26](#_Toc322348981)

[5. A földgáz-kereskedelmi szolgáltatások és a forgalmazott földgáz minőségi követelményei 26](#_Toc322348982)

[A Kereskedő által biztosított a földgáz-kereskedelmi tevékenység minőségi jellemzői 26](#_Toc322348983)

[A forgalmazott földgáz minőségi előírásai 26](#_Toc322348984)

[A gázminőség ellenőrzésének eljárásrendje 27](#_Toc322348985)

[6. A felhasználói igény kielégítésének módjai és részletes szabályai, valamint a felhasználónál történt változások bejelentésének szabályai 27](#_Toc322348986)

[Az igénybejelentő részére történő tájékoztatás rendje és szabályai 28](#_Toc322348987)

[Az igénylőtől kért adatok, dokumentumok felsorolása és a benyújtás módja 28](#_Toc322348988)

[Az igénylőtől kért adatok, dokumentumok 28](#_Toc322348989)

[Benyújtás módja 29](#_Toc322348990)

[Az internetes vagy papír alapú földgáz-kereskedelmi szerződéskötés sajátosságai 30](#_Toc322348991)

[A felhasználónál történt változás esetén alkalmazott eljárás 30](#_Toc322348992)

[7. Általános szerződéses feltételek 31](#_Toc322348993)

[A Szerződések általános hatálya 31](#_Toc322348994)

[A Szerződés előfeltételei 31](#_Toc322348995)

[Szerződés módosítása 31](#_Toc322348996)

[A felek jogai és kötelezettségei 32](#_Toc322348997)

[felhasználó jogai és kötelezettségei 32](#_Toc322348998)

[Kereskedő jogai és kötelezettségei 33](#_Toc322348999)

[A Kereskedő kapacitás lekötéssel kapcsolatos kötelezettségei és jogai, a kereskedő kötelezettségvállalása az átruházott kapacitás visszaadására 34](#_Toc322349000)

[Egyedi feltételek kezelése 34](#_Toc322349001)

[Az áralkalmazási feltételek, árak meghatározása, az árak megváltoztatásának feltételei, árváltozás esetén alkalmazandó eljárás 35](#_Toc322349002)

[Az áralkalmazási feltételek általános szabályai 35](#_Toc322349003)

[Az árak meghatározása 36](#_Toc322349004)

[Az árak megváltoztatásának feltételei 36](#_Toc322349005)

[Az árváltozás esetén alkalmazandó eljárás 36](#_Toc322349006)

[Az üzemzavar, korlátozás és szüneteltetés esetén alkalmazandó szabályok 37](#_Toc322349007)

[Tervszerű Megelőző Karbantartás 37](#_Toc322349008)

[Földgázellátási zavar 38](#_Toc322349009)

[Földgázellátási válsághelyzet 38](#_Toc322349010)

[A szerződő partnerrel szemben támasztott követelmények, választható pénzügyi garanciák részletes bemutatása 20 m3/óra feletti felhasználók esetében 38](#_Toc322349011)

[A szerződő partnerrel szemben támasztott követelmények 39](#_Toc322349012)

[Választható pénzügyi garanciák részletes bemutatása 39](#_Toc322349013)

[Mennyiségi elszámolási és fizetési előírások 40](#_Toc322349014)

[A mérés és az elszámolás során alkalmazott számítások 40](#_Toc322349015)

[Mérés és elszámolás átadás/átvételi ponton 41](#_Toc322349016)

[Az elszámolás alapja, feltételei, időszaka és rendje 41](#_Toc322349017)

[A számlázás és a számlakifogásolások intézésének rendje. 42](#_Toc322349018)

[Szerződésszegésre és szabálytalan vételezésre vonatkozó szabályok és eljárásrend 46](#_Toc322349019)

[A szerződésszegés és szabálytalan vételezés esetei 46](#_Toc322349020)

[A szerződés teljesítésének jogszerű megtagadásának esetei 47](#_Toc322349021)

[Szankciók és következmények 48](#_Toc322349022)

[A szerződéses állapot helyreállítása 51](#_Toc322349023)

[A késedelmes fizetés esetére alkalmazható szankciók 52](#_Toc322349024)

[A Vevői panaszok ügyintézésének és a panaszok kezelésének rendje 52](#_Toc322349025)

[A Szerződés felmondásának esetei, megszűnésének rendje 53](#_Toc322349026)

[A Vevővel kötött Szerződés megszűnésének esetei 54](#_Toc322349027)

[A megszűnés rendje 54](#_Toc322349028)

[1.sz. melléklet: Az ügyfélszolgálatok és az ügyfélszolgálati iroda elérhetősége 58](#_Toc322349031)

[2. sz. melléklet: Elszámolás során alkalmazott részletes számítási eljárás, paraméterek 59](#_Toc322349032)

[3. sz. melléklet: Szerződések általános tartalmi elemei 66](#_Toc322349035)

[1. számú függelék: A Társaság szervezeti felépítése 67](#_Toc322349037)

[2. számú függelék: Az érdek-képviseleti szervek és elérhetőségük felsorolása 68](#_Toc322349038)

[2. számú függelék: Jogszabályok, szabványok, belső utasítások 69](#_Toc322349039)

# Az üzletszabályzat hatálya és érvényességi köre, fogalom meghatározások, az engedélyesre vonatkozó adatok.

## Az engedélyesre vonatkozó adatok

Az L-NRG Zrt. a gazdasági törvény alapján a következő adatokkal került bejegyzésre:

|  |  |
| --- | --- |
| A Társaság megnevezése: | **L-NRG Energiakereskedelmi Zártkörűen Működő Részvénytársaság** |
| A Társaság rövidített elnevezése: | **L-NRG Zrt.** |
| A Társaság székhelye: | 1122 Budapest, Maros u. 12. |
| A Társaság levelezési címe: | 1122 Budapest, Maros u. 12. |
| Cégjegyzékszám: | Cg. 01-10-049153 |
| Adószám: | 25843136-2-43 |
| Bankszámlaszám: |  |

Az L-NRG Zrt. (továbbiakban: Kereskedő) a Földgázellátásról szóló jogszabályok - a földgázellátásról szóló 2008. XL. törvény (továbbiakban GET) és annak módosításai valamint rendelkezéseinek végrehajtásáról szól 19/2009. (I.30) kormányrendelet - szerint a Magyar Energetikai és Közmű- szabályozási Hivatal (továbbiakban: Hivatal) által kiadott földgáz–kereskedelmi engedéllyel rendelkezik, működési engedély száma: 3445/2017.

A Kereskedő társaságot tulajdonosai határozatlan időtartamra hozták létre. Az üzleti év minden év január 1-én kezdődik és december 31-én ér véget.

A Földgáz-kereskedelmi Üzletszabályzat (a továbbiakban: üzletszabályzat) célja hogy a Kereskedő lehetővé tegye a tőle földgázt vásárló felhasználók részére az általa nyújtott földgáz-kereskedelmi szolgáltatás szabályainak megismerését.

Az üzletszabályzatot és annak módosításait a Hivatal hagyja jóvá. A jóváhagyott üzletszabályzat a Kereskedő felhasználói részére az ügyfélszolgálatánál rendelkezésre áll, ezen túl az érdekeltek részére honlapján is hozzáférhetővé teszi.

## A Kereskedő, jogszabályokban és az engedélyében előírt feltételekkel rendelkezik, különösen:

* A tevékenység ellátásához meghatározott érvényes rendszerhasználati szerződésekkel rendelkezik, illetve annak megkötésére jogosult.
* Az előírásoknak megfelelő munkavállalói és szervezeti előírásokkal rendelkezik.
* Adatforgalmi és Informatikai rendszerrel rendelkezik.

## Az üzletszabályzat hatálya

A Kereskedő üzletszabályzata Magyarország területén, a GET 2.§-ban meghatározott alkalmazási körre, a Kereskedő részére a Hivatal által kiadott 3445/2017. számú engedély által meghatározott tevékenységre terjed ki, azon természetes és jogi személyek vonatkozásában, akik ezen alkalmazási körben és tevékenységre vonatkozóan a Kereskedővel szerződést kötöttek. Az üzletszabályzat megfelelő fejezetei hatályosak azon felhasználókra és engedélyesekre, akik ilyen irányú szerződés megkötésének igényét az üzletszabályzatban meghatározott formában, az üzletszabályzatra hivatkozva kezdeményezték.

Az üzletszabályzat célja, hogy a Kereskedő lehetővé tegye a felhasználók és engedélyesek részére az általa - engedélye alapján - nyújtott szolgáltatások mindkét fél számára kötelező érvényű szabályainak részletes megismerését és alkalmazását.

Az üzletszabályzat hatálya kiterjed az a földgázelosztóval a felhasználó elosztóhálózat-használati és földgáz-kereskedelmi szerződéseinek megbízottként történő összevont kezelésesének teljesítése érdekében kötött megállapodásra.

Az üzletszabályzat módosítására a Kereskedő jogosult, a jogszabályból következő szükséges vagy kötelező változtatására, illetve a tevékenységet érintő üzleti vagy gazdasági körülmények megváltozása esetén.

Az üzletszabályzat a Hivatal jóváhagyását követően lép hatályba, és az üzletszabályzatot jóváhagyó határozatban foglaltak szerinti időszakra terjed ki.

## Az üzletszabályzat érvényességi köre

A Kereskedő üzletszabályzata a Kereskedő és a vele a PTK. 205 §. szerinti a GET hatálya alá tartozó engedélyes tevékenység körébe tartozó szerződés (továbbiakban Szerződés) megkötését követően jogviszonyba kerülő felhasználók (továbbiakban: Vevő(k)) kereskedelmi kapcsolatát szabályozza. A Kereskedő a szerződésben vállalt kötelezettségeit közvetlenül és/vagy közvetve teljesíti. Közvetett teljesítésnek kell tekinteni különösen, de nem kizárólagosan a szállítási rendszerüzemeltetési, elosztási illetve tárolási tevékenységre engedéllyel rendelkező szereplők által nyújtott szolgáltatásokat. A Kereskedő és a Vevő a kereskedelmi szerződések és teljesítések során a Szerződésben nevesített rendszerüzemeltető üzletszabályzatát kötelesek figyelembe venni és alkalmazni. Jelen üzletszabályzat hatálya alá eső tevékenységek és szolgáltatásokra vonatkozó Szerződés megkötésére a Kereskedőt jogszabály nem kötelezi.

Amennyiben Kereskedő és Vevő jelen üzletszabályzattól eltérő feltételekben állapodnak meg, azt kötelezően a Szerződésben kell rögzíteni. Az így rögzített feltételek esetében az üzletszabályzat rendelkezéseit nem lehet érvényesnek tekinteni.

Az üzletszabályzat módosítását kezdeményezi a Kereskedő amennyiben azt a jogszabályváltozások előírják, vagy a Vevőinek igénye, és/vagy saját üzleti érdekei az általa nyújtott szolgáltatás módosítására kényszerítik, ezekben az esetekben a módosításokat a Kereskedő jóváhagyásra beterjeszti a Hivatalnak.

## Fogalom meghatározások

A Kereskedő Szerződéseiben, dokumentumaiban és a partnereivel történő kommunikáció során alkalmazott fogalmak és értelmezésük a következők, amennyiben a szövegkörnyezetből más nem következik a [GET](http://localhost/mediawiki/index.php?title=GET), [Fbkt.](http://localhost/mediawiki/index.php?title=Fbkt.&action=edit&redlink=1) és az ehhez kapcsolódó jogszabályok és rendeletekben, valamint az ÜKSZ és a KP Szabályzatokban meghatározott jelentéssel bírnak. Azon fogalmak, melyek esetében az egyes jogszabályok, rendeletek, szabályzatok eltérő vagy nem azonos értelmezést rögzítenek, akkor az adott dokumentum által rögzített hatáskörben az ott meghatározott értelmezést kell alkalmazni. A jogszabályi, rendeleti és szabályzati hivatkozással megjelölt fogalmak esetén a mindenkori jogszabályi értelmezést kell alkalmazni.

|  |  |  |
| --- | --- | --- |
| **Fogalom megnevezése** | **Értelmezés** | **Hatókör** |
| Alapdíjas felhasználó: | A 20 m3/óránál kisebb névleges kapacitású gázmérővel rendelkező felhasználó, illetve a 20-100 m3/óra névleges (össz)kapacitású gázmérővel rendelkező felhasználó, valamint 100 m3/óra névleges kapacitású gázmérővel rendelkező és 2015. január 31-ig a kapacitás-lekötési szándékát be nem jelentő rendszerhasználóként eljáró felhasználó. | ÜKSZ 2.3. |
| Allokálás: | Az együttműködő földgázrendszer két egymáshoz közvetlenül csatlakozó rendszerüzemeltetője közötti földgáz forgalom maradéktalan felosztása az adott hálózati ponton érintett rendszerhasználó párokra, ahol az egyik rendszerhasználó az egyik rendszerüzemeltető, a másik rendszerhasználó a másik rendszerüzemeltető rendszerhasználója. | ÜKSZ 2.4. |
| ÁSZF: | Az L-NRG Zrt. mindenkori jóváhagyott Általános Szerződéses Feltételei szerződésre vonatkozóan. Az ÁSZF a L-NRG Zrt. üzletszabályzatának része. | L-NRG Zrt. Üzletszabályzata |
| Átadás-átvételi pont: | A szerződésben a szállítói, tárolói illetve elosztó engedélyesek által az ÜKSZ-ben vagy az Üzletszabályzatukban meghatározott átadás-átvételi pontok továbbá az Magyar Gázkiegyenlítési Pont közül kiválasztott pont vagy pontok. | L-NRG Zrt. Üzletszabályzata |
| Betáplálási-kiadási pont | A szállítási rendszerüzemeltető, a földgázelosztó, a földgáztárolói engedélyes, a felhasználó vagy a földgáztermelő földgázrendszere közötti fizikai vagy egyesített csatlakozási pont, valamint a rendszer-összekötési pont, ide nem értve az összekapcsolási pontot. | GET 3.§1.b |
| Csatlakozási szerződés: | A szállítási rendszerüzemeltető vagy földgázelosztó és a leendő felhasználó, vagy a földgáztermelő között létrejött szerződés, amely biztosítja a felhasználók és a földgáztermelők szállító- vagy elosztóvezetékre való csatlakozási jogát, a vásárolt kapacitás mértékét, valamint rögzíti a csatlakozás műszaki-gazdasági feltételeit. | GET 3.§ 3., ÜKSZ 2.7. |
| Csatlakozóvezeték: | A felhasználási hely telekhatárától a fogyasztói főcsapig terjedő vezeték. | GET 3.§ 4. |
| Értékesítési Szerződés | A L-NRG Zrt. által kötött Kereskedelmi, Kapacitás Kereskedelmi Szerződések | L-NRG Zrt. Üzletszabályzata |
| Egybefüggő telephely: | A gázfelhasználó(k) tulajdonában, kezelésében vagy használatában lévő egybefüggő ingatlan, vagy bérlemény, ahol a gázfelhasználók felhasználói berendezése(i), és a gázfogyasztást szolgáló nyomásszabályozó(k), a gázmérőhely(ek) vagy a fogyasztói főcsap van. Egy telephely több felhasználási helyet is tartalmazhat. | GET: 3.§ 7. |
| Együttműködő földgázrendszer: | A rendszer-összekötési pontokkal határolt, összekapcsolt szállítóvezeték, a szállítóvezetékhez kapcsolódó elosztóvezeték, a földgáztároló, valamint a részleges szigetüzem. | GET 3.§ 10. |
| Ellátás biztonsági szint: | A földgázellátásnak a földgázellátásról szóló törvény rendelkezéseinek végrehajtásáról szóló jogszabályban meghatározott felkészülési feltételei, amelyek mértékéig a felhasználók földgázellátása rendkívüli intézkedések nélkül még biztosítható. | GET 3.§ 11. |
| Elosztási alapdíj: | Az a díj, amelyet a 20 m3/h-nál kisebb névleges kapacitású gázmérővel rendelkező felhasználót és a 20 m3/h vagy 20 m3/h-nál nagyobb névleges (össz)kapacitású gázmérővel rendelkező felhasználót ellátó földgázkereskedőnek, az egyetemes szolgáltatónak, illetve a 20–100 m3/h névleges (össz)kapacitású gázmérővel rendelkező felhasználót ellátó földgázkereskedőnek, és a 100 m3/h névleges kapacitású gázmérővel rendelkező és 2015. január 31-ig a kapacitás-lekötési szándékát be nem jelentő rendszerhasználóként eljáró felhasználónak a szerződési időszakra vonatkozóan kell fizetnie, | Tarifarendelet 1.§ (1) e). |
| Elosztási forgalmi díj: | Az a díj, amelyet az elosztóvezetékhez csatlakozó rendszerhasználóként eljáró felhasználónak, valamint az elosztóvezetékhez csatlakozó felhasználót ellátó földgázkereskedőnek és az egyetemes szolgáltatónak a földgázmennyiség energiamennyiségre átszámított értékéért (kWh) kell fizetnie, | Tarifarendelet 1.§ (1) gy). |
| Elosztási kapacitásdíj: | Az a díj, amelyet a 964–5264 kWh/h kapacitás-lekötési igényű felhasználót ellátó földgázkereskedőnek és az 5264 kWh/h feletti kapacitás-lekötési igényű felhasználót ellátó földgázkereskedőnek, a felhasználó részére lekötött legnagyobb kapacitás (kWh/h) alapján a szerződési időszakra vonatkozóan kell fizetni, valamint az ilyen kapacitás-lekötéssel rendelkező rendszerhasználóként eljáró felhasználónak a lekötött legnagyobb kapacitás (kWh/h) alapján a szerződési időszakra vonatkozóan kell fizetnie, | Tarifarendelet 1.§ (1) h). |
| Elosztóhálózat-használati szerződés: | A földgázelosztó és a felhasználó között létrejött szerződés, amely alapján a felhasználó az elosztóvezetéket a földgázelosztói csatlakozási szerződésben meghatározott vásárolt kapacitás mértékéig használhatja. | GET 3.§ 11a. |
| Elosztóvezeték: | Az a csővezeték a tartozékaival együtt, amelyen keresztül a földgáz elosztása történik, és amelynek kezdőpontja a gázátadó állomás kiadási pontja, vagy a földgáztároló vagy a földgáztermelő üzem elosztói betáplálási pontja, végpontja pedig a felhasználási hely telekhatára mint elosztói kiadási pont, ahol a földgáz a felhasználó részére átadása kerül. | GET 3.§ 12. |
| Előre fizető mérő: | Olyan fogyasztásmérő berendezés, amely a földgáz ellenértékének előzetes megfizetését követően biztosítja a földgáz vételezését. | GET 3.§ 13. |
| Elszámolási időszak: | Szerződésben megállapított, elszámolás alapjául szolgáló, két mérőleolvasás közötti időszak | GET 3.§ 13a. |
| Elszámolási mérés: | Az Üzemi és Kereskedelmi Szabályzat szerint kialakított, rendszerüzemeltető által működtetett, a mérésügyi jogszabályok szerint mérésre alkalmas fogyasztásmérő berendezés adatainak rögzítése a földgázforgalom meghatározása érdekében. | GET 3.§ 14. |
| Elszámoló számla: | A földgáz-kereskedelmi szerződés időtartama alatt, az elszámolási időszak kezdő és záró mérőállásán alapuló számla, | VHR 1.§ 2. |
| Fogyasztási jelleggörbe: | E rendeletben vagy a földgázkereskedő üzletszabályzatában közzétett, az éves gázfogyasztás naptári hónapokra vagy ennél kisebb időegységre eső részének százalékos arányát tartalmazó adatsor, | VHR 1.§ 5a. |
| Elszámoló földgázár: | Az elosztó rendszeri korrekciós elszámolás során használt földgáz ár Ft/kWh –ban kifejezve. | ÜKSZ 2.17. |
| Energetikai auditálás: | Olyan eljárás, amelynek révén megfelelő ismereteket gyűjtenek valamely épület vagy épületcsoport, ipari művelet vagy létesítmény, magán- vagy közszolgáltatás aktuális energiafogyasztási profiljára vonatkozóan, továbbá amely meghatározza és számszerűsíti a költséghatékony energia-megtakarítási lehetőségeket, és rögzíti azok eredményeit, | VHR 1.§ 24. |
| Energiahatékonyság: | Az energia kihozatal és a bevitt energia hányadosa, | VHR 1.§ 25. |
| Energiahatékonyságot javító intézkedések: | Minden olyan intézkedés, amely az energiahatékonyság igazolható, mérhető vagy megbecsülhető növekedéséhez vezet, | VHR 1.§ 26. |
| Energiahatékonyságot javító programok: | A felhasználók egyes csoportjaira vonatkozó energiahatékonyságot javító intézkedések összessége, | VHR 1.§ 27. |
| Engedélyes: | Aki a GET szerint engedélyköteles tevékenység végzésére a Hivatal által kiadott érvényes engedéllyel rendelkezik. | GET 3.§ 15. |
| Fbkt: | 2006. évi XXVI. törvény a földgáz biztonsági készletezéséről | L-NRG Zrt. Üzletszabályzata |
| Felhasználási hely: | Az az ingatlan, ahol a csatlakozóvezeték, a felhasználói berendezés, a gázmérőhely, a fogyasztói főcsap vagy a gázfogyasztást szolgáló nyomásszabályozó van, ide nem értve a közvetlen szállítóvezetéki felhasználó ellátását szolgáló gázátadó állomást. | GET 3.§ 16. |
| Felhasználó: | Aki földgázt vagy vezetéken keresztül PB-gázt saját felhasználás céljára vásárol. | GET 3.§ 17. |
| Felhasználói beadvány: | Olyan kérelem, megkeresés, amely a felhasználó engedélyessel fennálló, földgáz-kereskedelemmel vagy földgázelosztással összefüggő jogviszonyával, annak létrehozásával, megszüntetésével összefüggő egyéni, a felhasználót érintő igény elintézésére irányul, | VHR 1.§ 5. |
| Felhasználói berendezés: | A fogyasztói vezeték, a gázfogyasztó készülék és a gázfelhasználó technológiák, valamint az azok rendeltetésszerű és biztonságos használatához szükséges tartozékok összessége. | GET 3.§ 18. |
| Fizető: | Adott felhasználási helyen lévő felhasználó földgázfelhasználásának ellenértékét és egyéb díjait számla ellenében kiegyenlítő természetes vagy jogi személy, illetve jogi személyiséggel nem rendelkező gazdasági társaság, | VHR 1.§ 4. |
| Fogyasztási jelleggörbe: | Jogszabályban vagy a földgázelosztó üzletszabályzatában közzétett, az éves gázfogyasztás naptári hónapokra eső részének százalékos arányát tartalmazó adatsor, | VHR 1.§ 5a. |
| Fogyasztói főcsap: | A gázmérőnél lévő, ennek hiányában a csatlakozóvezeték és a fogyasztói vezeték közé beépített elzáró szerelvény, amely a csatlakozóvezeték tartozéka. | GET 3.§ 19. |
| Fogyasztói főelzáró: | A telekhatáron vagy annak közelében létesített elzáró szerelvény, amely az elosztóvezeték tartozéka. | GET 3.§ 20. |
| Fogyasztói vezeték: | Az a vezetékszakasz tartozékaival együtt, amely a gázmérőtől - ennek hiányában a fogyasztói főcsaptól - a gázfogyasztó készülékig terjed. | GET 3.§ 21. |
| Földalatti gáztároló: | A földgáz tárolására alkalmas leművelt földgáz telepek, valamint a termelőhöz vagy földgázszállítóhoz vagy földgázelosztóhoz való csatlakozást, az ezen rendszerekre történő kitárolást és a rendszerekről való földgázletárolását lehetővé tevő technológiai létesítmények. | ÜKSZ 2.25. |
| Földgáz mennyiség: | Az átadott/átvett földgáz mennyiség, 34 MJ fűtőértékű, továbbá 15 °C és 101.325 kPa referencia körülményeken értelmezett m3-ben (gnm3, gáztechnikai normálköbméter). | L-NRG Zrt. Üzletszabályzata |
| Földgáz minőségű, biomasszából és egyéb nem bányászati forrásból származó gázok: | Olyan mesterségesen előállított gázkeverékek, amelyek a földgázellátásról szóló törvény rendelkezéseinek végrehajtásáról szóló jogszabályban meghatározott feltételek mellett, környezetvédelmi és műszaki-biztonsági szempontból megfelelő módon az együttműködő földgázrendszerbe juttathatók (szállíthatók, eloszthatók és tárolhatók), a földgázzal keverhetők, és ez a keverék a földgázrendszerbe juttatáskor megfelel a földgáz minőségére vonatkozó a földgázellátásról szóló törvény rendelkezéseinek végrehajtásáról szóló kormányrendeletben meghatározott minőségi követelményeknek. | GET 3.§ 26. |
| Földgáz: | Olyan természetes éghető gáz, amely a földkéregben keletkezett, bányászati tevékenység során kerül a felszínre, valamint bármely, az e törvény szerint alkalmazott berendezésben környezetvédelmi és műszaki biztonsági szempontból megfelelő módon, biztonságosan felhasználható, ideértve a GET 3.§ 26. pont szerinti gázfajtákat is. | GET 3.§ 23. |
| Földgázelosztás: | A földgáznak elosztóvezetéken történő továbbítása a felhasználóhoz. | GET 3.§ 24. |
| Földgázelosztó: | Földgázelosztási engedéllyel rendelkező földgázipari vállalkozás | L-NRG Zrt. Üzletszabályzata |
| Földgázipari tevékenység: | GET-ben szabályozott engedély vagy bejelentés köteles tevékenység. | GET 3.§ 29. |
| Földgázipari vállalkozás: | Az a földgázipari tevékenységet folytató természetes személy, aki az Európai Unió tagállamának vagy az Európai Gazdasági Térségről szóló megállapodásban részes valamely más államnak az állampolgára, továbbá olyan, az ezen államokban jogszerűen nyilvántartásba vett vállalkozás, az egyéni vállalkozóról és az egyéni cégről szóló törvény szerinti egyéni cég, a Polgári Törvénykönyvről szóló 2013. évi V. törvény (a továbbiakban: Ptk.) szerinti gazdasági társaság, a külföldi székhelyű vállalkozások magyarországi fióktelepeiről és kereskedelmi képviseleteiről szóló törvény szerinti fióktelep, szövetkezet vagy európai részvénytársaság, amely földgázipari tevékenységet folytat. | GET 3.§ 30. |
| Földgáz-kereskedelem: | A földgáz üzletszerű, ellenérték fejében, nem saját felhasználási célra történő vásárlása és értékesítése. | GET 3.§ 25. |
| Földgáz-kereskedelmi szerződés: | A földgázkereskedő és a felhasználó között létrejött, földgáz adás-vételére irányuló szerződés. | GET 3.§ 27a. |
| Földgázkereskedő: | Az az engedélyes, aki a földgáz üzletszerű, ellenérték fejében, nem saját felhasználási célra történő vásárlására és értékesítésére a Hivataltól engedélyt kapott; | Fbkt 2§. k) |
| Földgáz-kiskereskedelem: | GET III. Fejezete vonatkozásában az a tevékenység, amelynek során a földgázkereskedő a földgázt közvetlenül a felhasználónak adja el. | GET 3.§ 28. |
| Földgáz-nagykereskedelem: | GET III. Fejezete vonatkozásában az a tevékenység, amelynek során a földgázkereskedő a földgázt viszonteladónak, és nem közvetlenül a felhasználónak értékesíti. | GET 3.§ 27. |
| Földgáztárolás: | A földgáz engedély alapján végzett tárolása. | GET 3.§ 31. |
| Földgáztároló: | Az a besajtoló és kitermelő technológiai létesítménnyel ellátott földalatti természetes földtani szerkezet, mesterségesen kialakított földalatti üreg, vagy a földfelszínen létesített építmény, amely földgáz tárolására alkalmas. | GET 3.§ 32. |
| Földgáztermelő: | Az a gazdálkodó szervezet, amely Magyarország területén földgázbányászati tevékenységet végez, vagy biogáz és biomasszából származó gázok, valamint egyéb gázfajták előállítását üzletszerűen végzi. | GET 3.§ 33. |
| Földgázszállítás: | Földgáznak szállítóvezetéken történő továbbítása. | GET 3.§ 34. |
| Fűtőérték: | Az a hőmennyiség, amely meghatározott mennyiségű gáznak levegőben való tökéletes elégése során felszabadul, ha az összes égéstermék gáz halmazállapotú a reagáló anyagok hőmérsékletén. | ÜKSZ 2.32. |
| Gázátadó állomás: | A szállítóvezeték alkotórészét képező létesítmény a szállítóvezeték kilépési pontján, ahol a szállítóvezetékről a gáz átadása, mérése és a földgázelosztáshoz szükséges nyomáscsökkentés történik. | GET 3.§ 35. |
| Gázév: | A tárgyév október 1-jei gáznap kezdetétől a tárgyévet követő év szeptember 30-ai gáznap végéig terjedő időszak. | GET 3.§ 36. |
| Gázfogyasztó készülék: | Földgázzal, valamint propán- vagy butángázzal és ezek elegyeivel üzemeltetett készülék. | GET 3.§ 37. |
| Gázhét: | Az adott hét hétfőn reggel 06:00-tól a következő hét hétfőn reggel 06:00-ig tartó időszak. | L-NRG Zrt. Üzletszabályzata |
| Gázhónap: | Adott naptári hónap első gáznapjának kezdetétől ugyanazon naptári hónap utolsó gáznapjának végéig tartó időszak, | VHR 1.§ 6. |
| Gáznap: | A 984/2013/EU bizottsági rendelet 3. cikk 7. pontjában meghatározott fogalom (az adott nap reggel 06:00-tól a következő nap reggel 06:00-ig tartó időszak). | GET 3.§ 38. |
| Gáztechnikai normál köbméter: | Az a gázmennyiség, amely 288,15 K hőmérsékleten és 101325 Pa nyomáson 1 köbméter (m3) térfogatot foglal el. | ÜKSZ 2.37. |
| GET: | a földgázellátásról szóló 2008. évi XL. Törvény |  |
| Hálózati pont: | A földgázszállító rendszer betáplálási-kiadási, összekapcsolási, és virtuális pontja. | ÜKSZ 2.38. |
| Határkeresztezési betáplálási-kiadási pont | Olyan hálózati pont, amelyen a Magyar ország határán keresztüli földgázszállítás valósul meg. | ÜKSZ 2.39. |
| Hidraulikai egyensúly: | Az együttműködő földgázrendszer azon állapota, amikor minden ponton biztosított az előírt nyomásérték. | GET 3.§ 40. |
| Hosszú táv | Egy gázév vagy azt meghaladó időtartam | VHR 1.§ 7. |
| Instrumentum: | A Kereskedő által nyújtott időtartammal, árral és műszaki paraméterekkel rögzített termék. | L-NRG Zrt. Üzletszabályzata |
| Jogcím átvezetési szolgáltatás: | A földgázszállító vagy földgázelosztó rendszeren egy meghatározott földgáz mennyiség feletti rendelkezési jog két rendszerhasználó közötti átvezetése a földgázszállító rendszer fizikai vagy virtuális pontján, valamint a földgázelosztó rendszer fizikai pontján. | ÜKSZ 2.41. |
| Kapacitás megszakítás a földgázszállító, földgázelosztó és földgáztároló rendszeren: | A rendszerhasználó lekötött órai maximum kapacitásának a rendszerüzemeltető által meghatározott mértékű csökkentése a vele kötött szerződésben meghatározott határidőn belül és szabályok szerint. | L-NRG Zrt. Üzletszabályzata |
| Kapacitás megszakítási hiba: | A kapacitás megszakítás elrendelésétől számított határidő után használt órai kapacitás igénybevételi szint és az elrendelt megszakítás alapján igénybe vehető órai kapacitásszint közötti különbség, amennyiben ez pozitív. | ÜKSZ 2.42. |
| Kapacitás: | A szállítóvezeték és az elosztóvezeték adott pontjának, a földgáztároló betáplálási-kiadási pontjának időegységre vonatkoztatott teljesítőképessége, valamint a földgáztároló tárolási képessége. | GET 3.§ 42. |
| Kapacitásdíjas felhasználó: | Az a felhasználó, aki üzemi paraméterek alapján 100 m3/h feletti gáztechnikai normál állapotra átszámított névleges (össz)teljesítményű mérővel és órai kapacitás lekötéssel rendelkezik kapcsolódó rendszerüzemeltetőnél. Ezen felhasználók tekintetében a rendszerhasználó szerződési időszakon belüli legnagyobb kapacitás-lekötése nem lehet kisebb 3131 MJ/h-nál. | ÜKSZ 2.44. |
| Kapacitáslekötési platform: | Olyan, interneten keresztül elérhető elektronikus felület, amelyen a rendszerhasználó a betáplálási-kiadási pont szabad kapacitását kötheti le. | GET 3.§ 43. |
| Kapcsolt vállalkozás: | A számvitelről szóló 2000. évi C. törvény (a továbbiakban: Sztv.) 3. § (2) bekezdés 7. pontja szerinti vállalkozás. | GET 3.§ 43a. |
| Kereskedelmi Szerződés: | A L-NRG Zrt és a felhasználó között létrejött szerződés, melynek alapján a felhasználó saját felhasználás céljára, illetve a GET szerinti Engedélyes az engedélyében és a szerződésben meghatározott célra földgázt vásárol. | L-NRG Zrt. Üzletszabályzata |
| Korlátozás: | Földgázellátási zavar esetén az egyes korlátozási kategóriákba besorolt felhasználók gázfogyasztásának csökkentése vagy megszüntetése annak érdekében, hogy az együttműködő földgázrendszeren vagy annak egy részén a hidraulikai egyensúly helyreálljon és fenntartható legyen. | GET 3.§ 46. |
| Lekötött kapacitás: | A betáplálási-kiadási pont, valamint a földgáztároló technikai kapacitásának az a része, amelyet adott kapacitáslekötési időszakra a rendszerhasználó rendszerhasználati szerződéssel leköt. | GET 3.§ 49. |
| Magyar gázkiegyenlítési pont (a továbbiakban: MGP): | Az együttműködő földgázrendszer azon virtuális kereskedési pontja, amely vonatkozásában az Üzemi és Kereskedelmi Szabályzatnak megfelelően végrehajtott jogcím átvezetési ügylet történik. Ez a virtuális pont az együttműködő gázrendszer valamennyi tényleges betáplálási pontja mögött és tényleges kiadási pontja előtt, költség- és ráfordítás-semleges módon helyezkedik el, | VHR 1.§ 11. |
| Másodlagos kapacitás-kereskedelem: | A lekötött, de fel nem használt kapacitás továbbértékesítése. | GET 3.§ 49a. |
| Megszakítható kapacitás: | A szállítási rendszerüzemeltető, a földgázelosztó vagy a földgáztárolói engedélyes által a rendszerhasználó számára adott átadási-átvételi ponton rendelkezésre bocsátott kapacitás, amelynek igénybevétele mértékét a szállítási rendszerüzemeltető, a földgázelosztó vagy a földgáztárolói engedélyes jogosult csökkenteni, | Tarifa rendelet 1.§ (1) m). |
| Minőség Elszámolási Rend (továbbiakban: MER) | Az egyes hálózati pontokhoz tartozó kromatográf mintaáramok hozzárendelésének meghatározására szolgáló eljárásrend, ami szabályozza a kromatográfok mintaáramainak forgalmi rendtől függő helyettesítését is, valamint meghatározza az egyes hálózati pontokhoz tartozó éves súlyozott átlag égéshőt (tájékoztató jelleggel a fűtőértéket is) és földgázcsoportot. „A földgázszállító rendszer betáplálási-kiadási pontjainak földgáz minőségi elszámolási rendje” tárgyú dokumentum a szállítási rendszerüzemeltető internetes honlapján publikálásra kerül. | ÜKSZ 2.57. |
| Minőségi Hiba: | Minőségi hibás a teljesítés akkor, ha a szerződésben kikötött minőségtől az ott meghatározott mértéket meghaladó eltérés áll fenn. A Minőségi Hiba időtartama az az időszak, mely a vizsgált és megkifogásolt minta vételének napját megelőző utolsó mérési naptól a Minőségi Hiba megszüntetésének – vagy a szerződés módosításának – napjáig tart. | L-NRG Zrt. Üzletszabályzata |
| Minősített Informatikai Kapcsolat: | Authentikációs tanúsítvánnyal ellenőrzött(titkosított és hitelesített) kapcsolat, FIX IP cím és sftp protokol alapján azonosított kapcsolat, https protokol és felhasználónév jelszóval ellenőrzött és titkosított kapcsolat | L-NRG Zrt. Üzletszabályzata |
| MKEH | Magyar Kereskedelmi Engedélyezési Hivatal (az OMH jogutódja) | ÜKSZ 2.58. |
| MSZKSZ: | Magyar Szénhidrogén Készletező Szövetség | ÜKSZ 2.59. |
| Nap: | Naptári nap | L-NRG Zrt. Üzletszabályzata |
| Napfok szám: | A fűtési küszöbérték alatti hőmérsékleteknek, a fűtési időszak hidegmennyiségével arányos, az ÜKSZ szerint meghatározott értéke, | VHR 1.§ 13. |
| Gáznapi középhőmérséklet: | Az Országos Meteorológiai Szolgálat (a továbbiakban: OMSz) által az 3. melléklet szerinti mérési pontokon mért és a gáznapot követő nap 12:00 óráig nyilvánosságra hozott hőmérsékletérték, | Tarifa rendelet 1.§ (1) ny). |
| Napi Nominált Mennyiség: | Az utolsó, az Eladó által elfogadott, az adott gáznapon az átvételi ponton a Vevő által vételezni kívánt gázmennyiség | L-NRG Zrt. Üzletszabályzata |
| Nominálás: | A betáplálási-kiadási ponton, valamint az összekapcsolási ponton betáplálni vagy vételezni tervezett földgázmennyiség gáznapra vagy gáznapon belüli időszakra történő megadása a lekötött kapacitásokra figyelemmel, a 312/2014/EU bizottsági rendeletben, valamint az Üzemi és Kereskedelmi Szabályzatban meghatározottak szerint. | GET 3.§ 50. |
| Összekapcsolási pont: | Az együttműködő földgázrendszeren belül, különböző szállítási rendszerüzemeltetők által üzemeltetett szállítóvezetékek közötti üzemeltetési határ. | GET 3.§ 50a. |
| OMSZ: | Országos Meteorológiai Szolgálat | ÜKSZ 2.66. |
| POD: | PoD (Point of Delivery): - Elszámolási Pont - A rendszerüzemeltetők és a rendszerhasználók szerződésében a felhasználó felhasználási helyéhez hozzárendelt egyedi azonosító(k). | ÜKSZ 2.70. |
| Profil alapú elszámolási rendszer: | A 100 m3/óra és annál kisebb mérőteljesítménnyel rendelkező háztartási és nem háztartási felhasználók fogyasztásának előzetes gáznapi elszámolása (allokálása) a földgázelosztó által. | ÜKSZ 2.71. |
| Rendszerhasználó: | Az a felhasználó, földgáztermelő, földgázkereskedő – beleértve a korlátozott földgázkereskedelmi engedélyest és az egyetemes szolgáltatót is –, illetve rendszerüzemeltető – beleértve a határkeresztező gázvezetéken földgázt átszállító külföldi székhelyű szállítási rendszerüzemeltetőt is –, aki rendszerhasználati szerződés alapján a földgázrendszer kapacitását leköti, vagy azt földgáz betáplálására vagy vételezésére igénybe veszi. | GET 3.§ 51a. |
| Rendszerhasználati szerződés: | A rendszerhasználó által a szállítási rendszerüzemeltetővel, a földgázelosztóval vagy a földgáztárolói engedélyessel az e törvényben, az e törvény végrehajtására kiadott rendeletekben, az Üzemi és Kereskedelmi Szabályzatban, a kapacitáslekötési platform szabályzatában, valamint a rendszerüzemeltető működési engedélyében és üzletszabályzatában meghatározott tevékenységek végzésére és szolgáltatások biztosítására kötött szerződés. | GET 3.§ 51. |
| Rendszerirányítás: | Az együttműködő földgázrendszer a GET-ben meghatározott irányítási és koordinációs feladatainak ellátása. | GET 3.§ 52. |
| Rendszerirányító (Szállítási rendszerirányító): | az együttműködő földgázrendszer GET-ben meghatározott képviseleti, irányítási és koordinációs feladatainak ellátására a Hivatal által kijelölt szállítási rendszerüzemeltető. | GET 3.§ 53b. |
| Rendszerüzemeltető: | A szállítási rendszerüzemeltető, a földgáztárolói engedélyes és a földgázelosztó. | GET 3.§ 52a. |
| Részszámla: | A felhasználó részére az elszámolási időszakon belül, rendszeres időközönként statisztikai elemzéssel vagy adatszolgáltatással megállapított mennyiségről kiállított számla, | VHR 1.§ 20. |
| Rugalmassági szolgáltatások: | A szerződésben rögzített toleranciákkal együtt figyelembe vett mennyiségektől való eltérés biztosítása, szerződő tulajdonában lévő földgáz bizományosi értékesítése, tárolása, visszavásárlása. | L-NRG Zrt. Üzletszabályzata |
| Szabad kapacitás: | A betáplálási-kiadási pont, valamint a földgáztároló technikai kapacitásának rendszerhasználati szerződéssel le nem kötött, rendszerhasználók számára rendelkezésre álló része. | GET 3.§ 53. |
| Szagosítási díj: | Az a díj, amelyet a földgáz kapacitás-lekötési szerződéssel rendelkező rendszerüzemeltetők a földgázszállítónak a földgáz szagosításáért fizetnek, | Tarifa rendelet 1.§ (1) o). |
| Szállítási forgalmi díj: | Az a díj, amelyet az átadási-átvételi ponton mért földgáz mennyiség hőmennyiségre átszámított értéke (kWh) alapján kell fizetni, | Tarifa rendelet 1.§ (1) p). |
| Szállítási kapacitásdíj: | Az a díj, amelyet a lekötött legnagyobb kapacitás (betáplálási és kiadási ponton Ft/kWh/h) alapján kell fizetni, | Tarifa rendelet 1.§ (1) q). |
| Szállítási rendszerüzemeltető: | A földgázszállítást, a szállítóvezetékek üzemeltetését, karbantartását és fejlesztését végző engedélyes. | GET 3.§ 53a. |
| Szállítóvezeték: | Az a csővezeték a tartozékaival együtt, amelyen keresztül a földgáz továbbítása történik, és amelynek kezdőpontja a rendszer-összekötési pont, összekapcsolási pont, vagy a földgáztároló vagy a földgáztermelő üzem szállítói betáplálási pontja, végpontja pedig a rendszer-összekötési pont, összekapcsolási pont, a gázátadó állomás szállítói kiadási pontja, a szállítóvezetékről közvetlenül ellátott felhasználó telekhatára vagy a földgáztároló szállítói kiadási pontja. | GET 3.§ 54. |
| Szervezett földgázpiac: | A szervezett földgázpiaci engedélyes által működtetett, a regionális földgázforgalmat elősegítő kereskedési rendszer, amelyben az energiakereskedelem és az ahhoz kapcsolódó ügyletek megkötése és lebonyolítása szabványosított formában történik. | GET 3.§ 55. |
| Szerződött kapacitás a földgázelosztó rendszer kiadási pontján: | A rendszerhasználó és a földgázelosztói rendszer üzemeltetője közötti hatályos rendszerhasználati (kapacitáslekötési) szerződésben lekötött kapacitás. | ÜKSZ 2.85. |
| Szerződés: | A Kereskedő és Felhasználója közötti Földgáz Kereskedelmi Szerződés. | L-NRG Zrt. Üzletszabályzata |
| Szerződési időszak: | ra) éves kapacitás-lekötés esetében a gázév,  rb) a gázéven belüli negyedéves kapacitás-lekötés esetében a teljes naptári negyedévből álló időszak,  rc) gázéven belüli havi kapacitás-lekötés esetében a teljes naptári hónapból álló időszak,  rd) a gázéven belüli napi kapacitás-lekötés esetében a teljes gáznapból álló időszak,  re) napon belüli kapacitás-lekötés esetében a gáznap végéig hátralévő időszak, | Tarifa rendelet 2.§ (1) r). |
| Szerződött Mennyiség: | A Szerződés alapján a Szerződés időtartamára vonatkozó gázmennyiség. | L-NRG Zrt. Üzletszabályzata |
| Tárkiolvasás: | A gáztechnológiai rendszeren, illetve felhasználónál telepített (hiteles, vizsgált) gázmennyiség mérő rendszer számítóművének belső memóriájából (tár terület) történő, különböző mérési időszakokra (óra, nap, hónap) vonatkozó adatok elektronikus kimásolása (kiolvasása) vizuálisan (megjelenítő felületen-display) vagy szoftveresen (szabványos csatlakozó felületen) a helyszínen vagy távleolvasás útján. | ÜKSZ 2.88. |
| Telephelyi felhasználó: | A telephelyi vezetéken földgázt vételező, a telephelyi szolgáltató által földgázzal ellátott felhasználó. | GET 3.§ 56. |
| Telephelyi szolgáltatás: | A telephelyi vezeték üzemeltetése és a vezetékhez kapcsolódó telephelyi felhasználók ellátásának biztosítása. | GET 3.§ 57. |
| Telephelyi vezeték: | Az egybefüggő telephelyen belül lévő földgázt vételező fogyasztók vagy telephelyi felhasználók földgázellátását szolgáló vezeték. | GET 3.§ 58. |
| Település: | A Magyarország Helységnévtárában (a továbbiakban: helységnévtár) meghatározott központi belterületi egység az adott településnél nevesített egyéb belterület, és a nevesített külterület kivételével. | GET 3.§ 59. |
| Településrész: | A helységnévtárban nevesített egyéb belterület és külterület. | GET 3.§ 60. |
| Téli fogyasztási időszak: | Az adott naptári év október 1-jétől a következő naptári év március 31-éig terjedő időszak, | VHR 1.§ 21b. |
| Teljesítmény | A felhasználók időegységre eső gázfogyasztása, gázfelhasználása | GET 3.§ 61. |
| Terület: | A helységnévtárban külön nem nevesített, önálló helyrajzi számmal, számokkal azonosított földrészlet. | GET 3.§ 62. |
| Tranzakciós értesítés: | Szervezett földgázpiacon, kereskedési platformon vagy azokon kívül létrejött ügylet részleteit tartalmazó üzenet, amely tartalma a rendszerhasználó portfóliójában az irányától függően betáplálásként vagy vételezésként kerül allokálásra a szállítási rendszerüzemeltető Informatikai Platformján. | ÜKSZ 2.93. |
| Túlfogyasztás (túlvételezés): | A Szerződésben meghatározott Maximum Mennyiséget meghaladó földgáz átvétel. | L-NRG Zrt. Üzletszabályzata |
| Újranominálás: | A gáznapra vagy gáznapon belül egy meghatározott időszakra vonatkozó nominálásnak a 312/2014/EU bizottsági rendeletben, valamint az Üzemi és Kereskedelmi Szabályzatban rögzített eljárási rend szerint történő módosítása. | GET 3.§ 63. |
| Utólagos kapacitásdíj: | Az a díj, amelyet a Tarifa rendelet 8. § (2) bekezdés a)–c) és e) pontjában, a Tarifa rendelet 9. § (7) bekezdésében, illetve a Tarifa rendelet 22. § (7) bekezdés a)–d) pontjában meghatározott díjfizetésre kötelezett az adott hónapban –12,0 °C-nál hidegebb középhőmérsékletű gáznapon jogosulatlanul igénybe vett legnagyobb – az adott hónapban –12,0 °C, vagy annál melegebb középhőmérsékletű gáznapon a kapacitástúllépési pótdíj fizetés alapjául szolgáló többletteljesítménnyel csökkentett – többletkapacitás után fizet, és melynek mértéke megegyezik az adott árszabás szerinti szállítási, illetve elosztási kapacitásdíjakkal. | Tarifa rendelet 1.§ (1) u). |
| ÜKSZ: | A GET 3.§ 64. szerinti Üzemi és Kereskedelmi Szabályzat | GET 3.§ 64. |
| Üzemi és Kereskedelmi Szabályzat: | Az együttműködő földgázrendszer technikai működésére, valamint a kereskedelmi folyamatra vonatkozó főbb szabályokat tartalmazó, a Hivatal által jóváhagyott szabályzat. | GET 3.§ 64. |
| Üzemzavar: | Minden olyan a földgáz termelését, tárolását, szállítását, elosztását korlátozó vagy megszüntető esemény, amelynek oka az együttműködő földgázrendszer normál üzemmenettől eltérő olyan működése, amelynek következménye veszélyeztetés vagy földgázellátási zavar, és amely egy vagy több felhasználó földgázellátásának szünetelését okozza. | GET 3.§ 65. |
| Üzletszabályzat: | Az engedélyes általános szerződési feltételeit, valamint a földgázellátásról szóló törvény rendelkezéseinek végrehajtásáról szóló kormányrendeletben meghatározott elemeket tartalmazó, a Hivatal által jóváhagyott szabályzat. | GET 3.§ 66. |
| Vásárolt kapacitás: | Felhasználási helyen vagy szállítóvezetékhez közvetlenül csatlakozó felhasználó esetén a szállítórendszer érintett kiadási pontján a felhasználó, vagy földgázszállító vagy földgázelosztó rendszer betáplálási pontján a földgáztermelő által megvásárolt vagy egyéb jogcímen, igazolt módon megszerzett kapacitás. | GET 3.§ 67. |
| Végső menedékes szolgáltatás: | Ideiglenes földgázellátás, amelyet a Hivatal által kijelölt földgázkereskedő biztosít azon egyetemes szolgáltatók vagy egyetemes szolgáltatásra jogosult felhasználók részére, akiket földgázkereskedőjük valamilyen okból nem képes ellátni. | GET 3.§ 69. |
| Végszámla: | A földgáz-kereskedelmi szerződés megszűnését követően mérőállás alapján kiállított számla. | L-NRG Zrt. Üzletszabályzata |
| VHR: | 19/2009. (I. 30.) Korm. Rendelet a földgázellátásról szóló 2008. évi XL. törvény rendelkezéseinek végrehajtásáról | L-NRG Zrt. Üzletszabályzata |
| Információs tv. | 2011. évi CXII. törvény az információs önrendelkezési jogról és az információszabadságról\* | L-NRG Zrt. Üzletszabályzata |
| Érintett: | Bármely meghatározott, személyes adat alapján azonosított vagy – közvetlenül vagy közvetve – azonosítható természetes személy; | Információs tv. 3. § 1. |
| Személyes adat: | Az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret –, valamint az adatból levonható, az érintettre vonatkozó következtetés; | Információs tv. 3. § 2. |
| Hozzájárulás: | Az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez; | Információs tv. 3. § 7. |
| Tiltakozás: | Az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri; | Információs tv. 3. § 8. |
| Adatkezelő: | Az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja; | Információs tv. 3. § 9. |
| Adatkezelés: | Az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése; | Információs tv. 3. § 10. |
| Adattovábbítás: | Az adat meghatározott harmadik személy számára történő hozzáférhetővé tétele | Információs tv. 3. § 11. |
| Adattörlés: | Az adatok felismerhetetlenné tétele oly módon, hogy a helyreállításuk többé nem lehetséges; | Információs tv. 3. § 13. |
| Adatfeldolgozás: | Az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai  feladatot az adatokon végzik; | Információs tv. 3. § 17. |
| Adatfelelős: | Az a közfeladatot ellátó szerv, amely az elektronikus úton kötelezően közzéteendő közérdekű adatot előállította, illetve amelynek a működése során ez az adat keletkezett; | Információs tv. 3. § 19. |
| Harmadik személy: | Olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval; | Információs tv. 3. § 22. |
| TMK: | Tervszerű Megelőző Karbantartás | L-NRG Zrt. Üzletszabályzata |
| Fogyasztóvédelmi törvény: | 1997. évi CLV. törvény a fogyasztóvédelemről | L-NRG Zrt. Üzletszabályzata |
| Rendeltetésszerű használat: | R csatlakozó vezeték, a fogyasztói berendezés és ez utóbbi elemeinek műszaki leírásában, kezelési útmutatójában vagy termékismertetőjében feltüntetett minőségű gázzal és a megadott nyomástartományban történő, a tervezett célnak és az előírt üzemeltetési módnak megfelelő használat; | MBSZ 2. melléklet 2.1.92. |
| Vis Maior | Vis Maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, polgári zavargások, földrengés, árvíz, tűzvész, robbanás, terrorcselekmény, oroszországi vagy ukrajnai gázszállítás felfüggesztése, stb.), amelyek nem függnek a Felek akaratától és közvetlenül akadályozzák az adott felet a szerződéses kötelezettségének teljesítésében. | L-NRG Zrt. Üzletszabályzata |
| Wheeling | A Kereskedővel szerződésben álló Vevő tulajdonában lévő földgáz meghatározott átadási ponton történő átvétele és szállítás, tárolás és elosztáshoz kapcsolódó szolgáltatások biztosítása és egy az átadási ponttól eltérő átvételi ponttól eltérő átadási ponton történő a szerződési időszakra vonatkozó energiaegyezőséget biztosító visszaadása. | L-NRG Zrt. Üzletszabályzata |

# Az engedélyes által végzett tevékenység és a nyújtott szolgáltatások bemutatása, engedélyes által ellátott felhasználói csoportok felsorolása.

A Kereskedő a hatályos jogszabályokban foglaltaknak megfelelően földgáz–kereskedelmi működési engedélye alapján működik és termékeit, szolgáltatásait az engedélyben meghatározottak szerint alakítja ki. A Kereskedő tevékenységét, szolgáltatásait szerződések alapján végzi, szerződés nélküli tevékenység végzésére, szolgáltatás nyújtására vagy termék átadásra nem kötelezhető.

A Kereskedő által végzett fő tevékenység: a földgáz vezetéken történő, üzletszerű, ellenérték fejében, nem saját felhasználási célra történő vásárlása és értékesítése, valamint ezen tevékenységekhez kapcsolódó szolgáltatások nyújtása.

## A Kereskedő által nyújtott szolgáltatások

* A szerződött gázmennyiség biztosítása a szerződésben meghatározott átadási pont vagy pontokra.
* Másodlagos kapacitáskereskedelmi megbízások eseti rugalmassági szolgáltatások.
* A szerződő fél földgázvételezésének szezonális és rövidtávú kiegyenlítése.
* Szerződésben meghatározott adatszolgáltatás valamint tanácsadás biztosítása.
* A gáz mennyiségi és minőségi mérés kontrollja, mennyiségi és pénzügyi elszámolása.
* Üzemzavar és válsághelyzet esetén szükséges értesítéseket és intézkedések bonyolítása.
* Ügyfélszolgálat és felhasználó szolgálat.
* A szerződő fél kapacitás feletti rendelkezési jogának átvétele és a rendszerhasználati szerződések megkötése és az adatszolgáltatási kötelezettségek teljesítése.

A Kereskedő által nyújtott szolgáltatások igénybevételére érvényes és hatályba lépett Szerződés keretében kerülhet sor. A szolgáltatások díja a versenypiaci szabályok és az üzleti tisztesség követelményeinek maximális figyelembevételével kerülnek kialakításra és a Szerződésben rögzítésre kerülnek.

## A Kereskedő által ellátott felhasználói csoportok felsorolása

A Kereskedő saját hatáskörben felhasználói csoportokat alakít ki. A [GET](http://localhost/mediawiki/index.php?title=GET) és [VHR](http://localhost/mediawiki/index.php?title=GET-Vhr&action=edit&redlink=1) alapján kialakított felhasználói csoportok közül azon felhasználók ellátására tud ajánlatot készíteni, akik egyetemes szolgáltatásra nem jogosultak, a földgázt vezetéken keresztül saját felhasználás céljára vásárolják., a földgázt vezetéken keresztül nem saját felhasználás céljára vásárolják (földgáz kereskedők) illetve távhőtermelő engedélyesek.

A földgáz kereskedők a Kereskedőtől vásárolt földgázt továbbadhatják.

# A külső környezettel, felügyeleti szervekkel, felhasználókkal és rendszerüzemeltetőkkel való kapcsolat

## A Kereskedő felügyeleti szervekkel való kapcsolata, a felettes szervek felhasználók részére biztosított feladatai

[**Magyar Energetikai és Közmű- Szabályozási Hivatal**](http://eh.gov.hu/)

* A Magyar Energetikai és Közmű- Szabályozási Hivatal a [GET](http://localhost/mediawiki/index.php?title=GET) felhatalmazása alapján biztosítja a Kereskedő hatósági előírásoknak megfelelő működését és ellátja a felügyeleti tevékenységet a következő eljárások keretében:
  + kiadja, módosítja, illetve visszavonja a tevékenység gyakorlásához szükséges engedélyeket ([Földgáz-kereskedelmi engedély](http://localhost/mediawiki/index.php?title=F%C3%B6ldg%C3%A1z-kereskedelmi_enged%C3%A9ly&action=edit&redlink=1))
  + jóváhagyja a kidolgozott üzletszabályzatot
  + piacfelügyeleti tevékenysége során figyelemmel kíséri a kereskedelmi és pénzügyi kapcsolatokat
  + ellenőrzi a Kereskedő gazdasági stabilitását, pénzügyi biztosítékainak meglétét
* A Magyar Energetikai és Közmű- Szabályozási Hivatal a felhasználók részére a következőket biztosítja:
  + Nyilvánosan közzéteszi a határozatait
  + Korlátozási besorolás megállapítja
  + Dönt az engedélyesekkel szemben felmerülő panaszok ügyében, kivéve az elszámolásra, számlázásra, díjfizetésre vagy mérésre, valamint a földgázellátásból történő, fizetési késedelem miatt végrehajtott felfüggesztésre vagy kikapcsolásra, illetve a tartozás rendezését követően a felhasználó ellátásba történő ismételt bekapcsolására vonatkozó jogszabályi előírások megsértésével összefüggő lakossági fogyasztói panaszokat
  + Vizsgálja a 20 m3/óra lekötést vagy azt meghaladó rendszerhasználók földgázrendszerhez való hozzáféréssel kapcsolatos panaszait
  + Kivizsgálja a 20 m3/óra alatt lekötött kapacitással rendelkező felhasználók csatlakozással, a rendszerhez való hozzáféréssel, a szolgáltatások minőségével kapcsolatos panaszait, és előkészíti a vonatkozó határozatokat
  + Gyűjti és összegzi a fogyasztók véleményét a szolgáltatás minőségéről
  + Átadja a felhasználói érdekek képviseletét ellátó társadalmi szervezeteknek és a fogyasztóvédelmi hatóságnak a külön jogszabályban meghatározott mindazon adatokat és információkat, melyek az engedélyes engedélyéhez kötött tevékenységével és a felhasználói, illetve lakossági fogyasztói érdek érvényesítésével egyaránt kapcsolatosak
  + Aktualizálja a Hivatal honlapján a földgázárakkal kapcsolatos oldalakat

[**Fogyasztóvédelmi Hatóság**](http://www.nfh.hu)

Fogyasztóvédelmi hatóságként a Kormány – a pénzügyi közvetítőrendszer felügyeletével kapcsolatos feladatkörbe tartozó ügyek kivételével – közigazgatási hatósági ügyekben

a) a fővárosi és megyei kormányhivatal járási (fővárosi kerületi) hivatalát (a továbbiakban: járási hivatal),

b) a fővárosi és megyei kormányhivatal megyeszékhely szerinti járási (fővárosi kerületi) hivatalát (a továbbiakban: megyeszékhely szerinti járási hivatal),

c) a Pest Megyei Kormányhivatalt, valamint

d) a fogyasztóvédelemért felelős minisztert (a továbbiakban: miniszter)

jelöli ki.

Az energetikai tárgykörű panaszkezelési, valamint fogyasztóvédelmi hatósági eljárási feladatokat a megyeszékhely szerinti járási hivatalok végzik. A megyeszékhely szerinti járási hivatalok elérhetőségeit a 2. számú függelék tartalmazza.

* A  [Fogyasztóvédelmi Hatóság](http://www.nfh.hu) felhatalmazása alapján:
  + Irányítja a közszolgáltatások, közüzemi és közüzemi jellegű szolgáltatások (földgáz) ellenőrzését
  + Fogyasztóvédelmi hatóságként – jogszabály eltérő rendelkezése hiányában – ellenőrzi mindazon tevékenységekre vonatkozó jogszabályi és hatósági előírások megtartását, amelyek a fogyasztókat érintik, vagy érinthetik
  + Ellenőrzi az áruk és szolgáltatások minőségére, a megfelelőség igazolására vonatkozó előírások megtartását, követelményeinek teljesítését, eljár a fogyasztók kifogásaival és panaszaival kapcsolatos szabálytalan ügyintézés tekintetében
  + Ellenőrzi a fogyasztók tájékoztatására vonatkozó jogszabályi előírások teljesítését,
  + Ellenőrzi a gazdasági reklámtevékenységre és az elektronikus kereskedelemre vonatkozó fogyasztóvédelmi rendelkezések megtartását
* A  [Fogyasztóvédelmi Hatóság](http://www.nfh.hu) a felhasználók részére a következőket biztosítja:
  + A fogyasztói jogokat ismertető kiadványokat jelentet meg
  + Tájékoztatást nyújt a fogyasztók részére az alternatív vitarendezési eljárásokról és az egyedi fogyasztói jogviták rendezésének bírósági eljáráson kívüli egyéb lehetőségeiről, azok előnyeiről és hátrányairól az érintett fogyasztóra nézve, továbbá a fogyasztó kérésére segítséget nyújt a vitarendezési eljárás nyomon követésében.
  + Szükség esetén segítséget nyújt az Európai Unió más tagállamában lakóhellyel rendelkező fogyasztó számára a magyar honosságú vállalkozással szembeni határon átnyúló panasszal kapcsolatos egyedi jogvitájának alternatív vitarendezési eljárásban történő rendezése során.
  + Tájékoztatást nyújt az információt kérő fogyasztók részére a nemzeti és az európai uniós jogszabályok tartalmáról.

[**Magyar Kereskedelmi és Engedélyezési Hivatal**](http://www.mkeh.gov.hu/hivatal)

A [Magyar Kereskedelmi és Engedélyezési Hivatal](http://www.mkeh.gov.hu/hivatal) alaptevékenységéből adódóan a Kereskedő csak áttételesen (rendszerüzemeltetői engedélyeseken keresztül) kerül kapcsolatba.

A [Magyar Kereskedelmi és Engedélyezési Hivatal](http://www.mkeh.gov.hu/hivatal) a felhasználók részére a következőket biztosítja:

* + Részt vesz a Hivatalhoz érkező műszaki-biztonsági tárgyú megkeresések, panaszok kivizsgálásában;
  + Naprakészen frissíti a honlapját, valamint megvalósítja az állampolgárokkal való kapcsolattartást a [Magyar Kereskedelmi és Engedélyezési Hivatal](http://www.mkeh.gov.hu/hivatal) fórumszolgáltatása révén
  + Közzétesz az ügyfelek általános tájékoztatását szolgáló, valamint közérdekű információkat
  + Működteti a Termékinformációs Kapcsolattartó Pontot
  + Szakmai állásfoglalásokat ad ki, szakvéleményeket készít, szakágazati kapcsolatokat tart fenn, mérésügyi szakértői feladatokat lát el
  + Mérőeszköz-kalibrálást végez

[**Nemzeti Adatvédelmi és Információszabadság Hatóság**](http://www.naih.hu/)

A [Nemzeti Adatvédelmi és Információszabadság Hatóság](http://www.naih.hu/) feladata a személyes adatok védelméhez, valamint a közérdekű és a közérdekből nyilvános adatok megismeréséhez való jog érvényesülésének ellenőrzése és elősegítése.

A [Nemzeti Adatvédelmi és Információszabadság Hatóság](http://www.naih.hu/) a felhasználók részére a következőket biztosítja

* A személyes adatok védelme érdekében bejelentés alapján vizsgálatot, eljárást indíthat.

## A Kereskedő felhasználókkal való kapcsolattartás szervezete és működése

A Kereskedő a felhasználókkal való kapcsolattartásra személyes ügyintézőket jelöl ki, mely kapcsolattartók elérhetőségét a Szerződésben rögzíti. A kijelölt kapcsolattartók személyében, elérhetőségében és hatáskörének megváltozása esetén a Kereskedő a felhasználó részére tájékoztatást küld. A Szerződésben rögzített kapcsolattartó jellemző hatáskörei: Kereskedelmi, Operatív és Gazdasági területeket érint.

A felhasználók általános kereskedelmi tájékoztatása céljából a Kereskedő közvetlen ügyintézőt nevez meg honlapján, megadja elérhetőségének paramétereit.

## A Kereskedő felhasználók részére rendszeresen nyújtott és földgáz-kereskedelmi szerződés alapján nyújtható információk

A Kereskedő a vele Kereskedelmi Szerződéssel rendelkező felhasználók (Vevők) részére a következő információkat biztosítja Ügyfélszolgálatán:

* A magyar földgázpiac működési szabályai
* A hazai liberalizált gázpiac működése
* A Kereskedő gázipari tevékenysége
* A Kereskedő által nyújtott szolgáltatások
* A kereskedőváltás jogi és operatív szabályozása
* Energiahatékonysággal kapcsolatos információk

Kereskedő Vevő részére az alábbi energia hatékonysággal kapcsolatos információkat és tájékoztatást adja:

Kereskedő a Vevőt szerződéskötés és szerződésmódosítás során tájékoztatja a szolgáltatási területén az épületek energetikai jellemzőinek tanúsítását végző energetikai tanúsítók, valamint az energetikai auditálást végző személyek és szervezetek elérhetőségéről, továbbá az energiahatékonyság javítását célzó intézkedések, programok hozzáférhetőségéről. Kereskedő ezen információkat a honlapján is közzéteszi és ügyfélszolgálatán térítésmentesen a Vevő rendelkezésére bocsátja.

Kereskedő a Vevőt szerződéskötés és szerződésmódosítás során tájékoztatja a szolgáltatási területén működő, energetikai fogyasztói tanácsadó vagy érdekvédelmi szervezetek elérhetőségéről (beleértve internetes honlapjuk elérhetőségét), amelyek tájékoztatást nyújthatnak energiahatékonyságot javító intézkedésekről és programokról, az energiafogyasztásra vonatkozó referenciaértékekről, valamint a földgázzal működő berendezések fogyasztáscsökkentésével kapcsolatos leírásokról. Kereskedő ezen információkat a honlapján közzéteszi és ügyfélszolgálatán térítésmentesen a Vevő rendelkezésére bocsátja.

Kereskedő ügyfélszolgálatán és honlapján az energiahatékonysággal kapcsolatos olyan tájékoztatást és tanácsadást nyújt a Vevő számára, amely segíti a Vevő tudatos energiafogyasztási szemléletének kialakítását, gyakorlatias és hasznos információkat tartalmaz az egyes fogyasztói célcsoportok által kivitelezhető energia megtakarítási lehetőségekről és a beruházásokhoz elérhető támogatási konstrukciókról.

Kereskedő honlapján az energiahatékonysági tájékoztató honlapra mutató hivatkozást tüntet fel.

A Kereskedő a Vevők részére további információkat biztosít, a Szerződésben meghatározottak szerint:

* Jogi, gázüzleti tájékoztatás
* Földgázpiaci trendek, prognózisok
* A napi fogyasztói és kereskedői adatszolgáltatás és kapcsolattartás rendje
* Gázellátási zavar esetén követendő eljárás
* Egyéb, az Üzletszabályzat által nem szabályozott fogyasztói igények kielégítésének rendje.

## A Kereskedő rendszerüzemeltetőkkel való kapcsolata

A Kereskedő a rendszerüzemeltetőkkel az Üzemi és Kereskedelmi Szabályzatban rögzített kapcsolattartási csatornákon illetve az adott rendszerüzemeltetővel kötött rendszerhasználati (szállítási, elosztási, tárolási) szerződésben foglalt szerint tart kapcsolatot.

Az előírásoknak megfelelően a Kereskedő szerződésen alapuló Minősített Informatikai Kapcsolattal rendelkezik

* A szállítási rendszerüzemeltetővel
* A földgázelosztási tevékenységet végző engedélyesekkel
* A földgáztárolói tevékenységet végző engedélyesekkel
* A szállítási rendszerirányító által üzemeltetett földgáz és kapacitáskereskedelmi szervezettel.

A Kereskedő a Vevővel kötött Szerződésében foglaltak teljesítése érdekében a rendszerüzemeltetők részére jogosult és köteles minden olyan információt megadni, amelyre a [GET](http://localhost/mediawiki/index.php?title=GET) és a kapcsolódó jogszabályok valamint az ÜKSZ felhatalmazza.

# Általános földgázellátás-biztonsági, adatvédelmi és környezetvédelmi előírások

## A Vevők biztonságos ellátására vonatkozó garanciák és az ellátást biztosító rendelkezések

A Vevők számára a földgáz biztonságos átadására a Kereskedő részéről az alábbiak nyújtanak garanciát:

* A Kereskedő és felhasználóinak kölcsönös bizalmat biztosító kapcsolata.
* A Kereskedő hosszú távú és kiegyensúlyozott szerződéssel biztosított import és kereskedelmi forrásai.
* A Kereskedő alkalmazottainak szakértelme.
* A kereskedelmi tevékenységhez nélkülözhetetlen eszközök, módszerek és technológiák rendelkezésre állása.
* Az [ÜKSZ](http://localhost/mediawiki/index.php?title=%C3%9CKSZ)-ben meghatározott adatforgalmi rendszerek rendelkezésre állása.
* A Kereskedő a felhasználókkal fennálló Szerződés szerinti tevékenysége ellátásához a jogszabályokban és az [ÜKSZ](http://localhost/mediawiki/index.php?title=%C3%9CKSZ)-ben meghatározott érvényes rendszerhasználati szerződésekkel rendelkezik.
* A rendszerüzemeltető engedélyesek Üzletszabályzatukban meghatározott ügyeleti és üzemzavar-elhárító szolgálatokat üzemeltetnek, mellyel a Kereskedő folyamatos kapcsolatot tart fenn és a felhasználókat érintő eseményekről, intézkedésekről tájékoztatást ad.

A Kereskedő a garanciális rendszerét úgy alakítja ki, hogy a Szerződésben vállalt kötelezettségeit - szállító vagy elosztó rendszeri karbantartás, üzemzavar, válsághelyzet vagy „Vis Maior” esetek kivételével - maradéktalanul ki tudja szolgálni, feltéve, hogy az együttműködő földgázrendszer mindenkori infrastruktúrája ezt fizikailag és jogilag lehetővé teszi.

Az üzemzavar, karbantartás vagy forráshiány miatti korlátozás elrendelése minden esetben a szolgáltatás jogszerű megtagadásának minősül, függetlenül attól, hogy ezt milyen okból, mely fogyasztói körre rendelték el és független a korlátozás elrendelésének jogszerűségétől.

## Az adatvédelemre vonatkozó biztosítékok

A Kereskedő adatkezelésének felügyeletében az Információs tv. és kapcsolódó jogszabályok a [GET](http://localhost/mediawiki/index.php?title=GET) és az [ÜKSZ](http://localhost/mediawiki/index.php?title=%C3%9CKSZ) alapján jár el. A Kereskedő a [GET](http://localhost/mediawiki/index.php?title=GET) felhatalmazása alapján jogosult a személyes adatok gyűjtésére, felvételére, rögzítésére, rendszerezésére, tárolására, megváltoztatására, felhasználására, továbbítására, összehangolására vagy összekapcsolásra, zárolására, törlésére és megsemmisítésére, a [GET](http://localhost/mediawiki/index.php?title=GET) által biztosított körben és mértékben.

A Kereskedő az adatkezelési tevékenységét az adatbiztonság követelményeinek betartásával végzi:

* az adatkezelési műveleteket úgy alakítja ki, hogy alkalmas legyen az érintettek magánszférájának védelmére.
* gondoskodik az adatok biztonságáról, titkosításáról.
* intézkedéseket foganatosít a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés ellen.
* az adatok összekapcsolását csak a jogszabályban megfogalmazott körben és a jogszabályban a számára előírt feladatok érdekében teszi lehetővé.
* nyilvántartást vezet a személyes adatok hozzáféréséről, továbbításáról.

### A szerződő fél kezelt adatainak köre

A Kereskedő a számlázás és a kapcsolódó díjak beszedése, valamint a Szerződések teljesítésének figyelemmel kísérése céljából továbbá az érintett rendszerüzemeltetők részére biztosítandó adatokon túl a következő adatokat kezeli:

* a Vevő egyedi, Kereskedő által alkalmazott azonosítója,
* a Vevő elérhetőségének információi (postai cím, telefonszám)
* a Vevő által megadott pénzforgalmi azonosítói
* a Vevő adószáma
* amennyiben a Vevő
  + természetes személy: lakcíme, személyi igazolványszáma, adószáma
  + jogi személyiséggel rendelkezik: székhelye, cégjegyzékszáma és adószáma
* a földgázvásárlás időtartama,
* a vásárolt földgáz mennyisége,
* a díjfizetéssel és a díjtartozással összefüggő adatok,
* a Szerződés megszűnésére vonatkozó adatok.

### A személyes adatok kezelésének rendje és a személyes adatokhoz fűződő jogok megsértése esetén alkalmazandó eljárásrend

A Kereskedő az általa kezelt adatokat az Információs tv. és kapcsolódó jogszabályok által előírtak alapján kezeli.

Az Információs tv. alapján a felhasználó jogosult:

* Személyes Adatainak kezeléséről tájékoztatást kérni;
* Személyes Adatainak helyesbítését kérni
* Személyes adatainak törlését, zárolását kérni, amennyiben nem kapcsolódik hozzá törvény által előírt kötelező adatkezelés.

A felhasználó kérelmét a Kereskedő 25 napon belül kivizsgálja és az alkalmazott eljárásokról a kérelmezőt értesíti, vagy az Információs tv.-ben rögzített feltételek fennállása esetén tájékoztatja a felhasználót kérelmében szereplő kérdések megtagadásáról és annak jogszabályi alapjáról.

A Kereskedő által adott tájékoztatásnak tartalmaznia kell a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségeit.

A Kereskedő a személyes adatot haladéktalanul törli, ha

* kezelése jogellenes
* a Vevő jogszerű kérésére (amennyiben nem kapcsolódik hozzá törvény által előírt kötelező adatkezelés)
* a nyilvántartott személyes adat hiányos vagy téves és ez az állapot jogszerűen nem orvosolható
* az adatkezelés célja megszűnt vagy az adatok tárolásának törvényben meghatározott határideje lejárt
* a bíróság vagy a Hatóság elrendelte

## A környezetvédelmi előírások és az előírást biztosító rendelkezések

A gázellátás során a felhasználókat közvetlenül érintő környezetszennyezések, valamint a gázömlés üzemzavar elhárítása a területileg illetékes rendszerüzemeltető feladata, melyet az Üzletszabályzatának rendelkezései szerint végez.

A Kereskedő feladatainak ellátása közben a GET továbbá a környezet védelmének általános szabályairól szóló 1995. LIII. törvénynek megfelelően jár el.

# A földgáz-kereskedelmi szolgáltatások és a forgalmazott földgáz minőségi követelményei

## A Kereskedő által biztosított földgáz-kereskedelmi tevékenység minőségi jellemzői

A Kereskedő által nyújtott szolgáltatások minőségi követelményeinek való megfelelés közös célja mind a szolgáltatás nyújtójának, mind a végrehajtásban szerepet vállaló rendszerüzemeltetői engedéllyel rendelkező társaságoknak. A Kereskedő által nyújtott szolgáltatások azon részei, melyet rendszerhasználati szerződések megkötésével biztosít a jogszabályi előírások alapján, az érintett rendszerüzemeltetők üzletszabályzatukban rögzítik az általuk nyújtott tevékenységek minőségi jellemzőit és azok ellenőrizhetőségét. A Kereskedő a szerződött tevékenységek vonatkozásában folyamatosan figyelemmel kíséri a szolgáltatást nyújtó rendszerüzemeltető tevékenységét, erről a Kereskedelmi Szerződésben rögzítetteknek megfelelően konzultál az érintett Vevővel és a konzultációnak megfelelő feladatokat végrehajtja.

A Kereskedő tevékenységét meghatározó jellemzők különösen, de nem kizárólagosan:

* Az együttműködő földgázrendszerbe betáplált földgáz minőségi megfelelősége.
* A Vevő részére kiadott földgáz minőségi megfelelőségének, ellenőrzésének előírásszerű végrehajtása.
* A Vevő ellátásához szükséges kapacitások szerződéssel biztosított rendelkezésre állása.
* Az információáramlásra és adatszolgáltatásokra vonatkozó előírások betartása.

## A forgalmazott földgáz minőségi előírásai

A Kereskedő által forgalmazott földgáz szállítását a Vevő részére a Vevő vételezési helyét ellátó szállítói és szükség esetén elosztói engedéllyel rendelkező rendszerüzemeltető végzi. A Kereskedő az adott engedélyesek részére olyan földgáz átadását vállalja, mely az [ÜKSZ](http://localhost/mediawiki/index.php?title=%C3%9CKSZ)-ben és az előírásainak megfelelően az adott gázévre kiadott [Minőségi Elszámolási Rendben](http://localhost/mediawiki/index.php?title=MER) (MER) meghatározásra került. A jogszabályok és az [ÜKSZ](http://localhost/mediawiki/index.php?title=%C3%9CKSZ) előírásai alapján a betáplált földgáz minősége megfelel az MSZ 1648 szabványnak.

A Kereskedő - Rendszerüzemeltető(k) útján - a szerződéses minőségi paraméterek teljesülésének érdekében folyamatosan ellenőrzi az átadásra kerülő földgáz minőségét. Ha a földgáz minőségi paraméterei nem elégítik ki a Szerződésben rögzített határértékeket, akkor a Kereskedő a Vevőt az eltérés várható vagy bekövetkezett mértékéről, annak tudomására jutását követően haladéktalanul értesíti. Amennyiben a minőségváltozás a Szerződésben kikötöttnél nagyobb mértékű, Vevő az értesítést vagy a minőségváltozást követően igényelheti a gáz átadásának szüneteltetését anélkül, hogy a szerződésszegés esetére meghatározott jogkövetkezmények rá nézve beállnának. Abban az esetben, ha az átadott földgáz minősége eltér a Szerződésben meghatározott minőségtől, amelyre vonatkozóan a Kereskedő a Vevőt a meghatározott módon és időben értesítette, azonban a Vevő az ellen kifogást - 2 munkanapon belül - nem emel, akkor a gázminőséget szerződésszerűnek kell tekinteni.

A Vevő az elszámolási időszakra vonatkozó minőségi adatokkal szembeni kifogását írásban közli a Kereskedővel. A reklamáció kivizsgálását a Kereskedő a lehető legrövidebb időn belül megkezdi, és megalapozottság esetén a szükséges korrekcióról intézkedni köteles. A földgáz minőségi hibáját az észleléstől számított 24 órán belül kell bejelenteni, amelyet az elszámolási időszakra vonatkozó jegyzőkönyvezéskor is rögzíteni kell. Később minőségi kifogás nem érvényesíthető. Ha a Vevő mintával rendelkezik a kifogásolt gázból, akkor annak vizsgálatáról a Felek megegyeznek. Megegyezés hiányában a mintát a Magyar Kereskedelmi és Engedélyezési Hivatalba (továbbiakban „MKEH”) kell szállítani ügydöntő vizsgálat céljából.

Ha a Vevő minőségi reklamációját a Kereskedő nem ismeri el és a Vevő mintával nem rendelkezik, a Kereskedő a rendelkezésére álló dokumentumok alapján igazolja a kifogásolt időszak tényleges gázminőségét. További véleményeltérés esetén a Felek szakértők illetve az MKEH, illetve egyéb akkreditált szervezet bevonásával kísérlik meg a megegyezést.

Ha a Kereskedő a Vevő szerződésszerű ellátása érdekében a szerződöttől eltérő minőségi paraméterekkel rendelkező földgázt kíván átadni, vagy a szerződött minőségi feltételeknek nem tud eleget tenni, jogában áll szerződésmódosítást kezdeményeznie, amely a részmennyiségekre is vonatkozhat.

A gázellátás folyamatos fenntartása és biztonsága érdekében a Kereskedőnek jogában áll előzetes bejelentés nélkül a szerződöttől eltérő, de a szabványos feltételeknek megfelelő gázt biztosítania a Vevő késedelem nélküli tájékoztatása mellett.

A Vevő tájékoztatásának kell tekinteni minden a Kereskedő illetve szerződés alapján az ellátásban résztvevő rendszerüzemeltető földgáz minőségével kapcsolatos közlését.

## A gázminőség ellenőrzésének eljárásrendje

A gázminőség ellenőrzése érdekében az együttműködő földgázellátó rendszer technológiai folyamataiban - az [ÜKSZ](http://localhost/mediawiki/index.php?title=%C3%9CKSZ)-ben és a rendszerüzemeltetők üzletszabályzataiban meghatározott helyeken, az előírt módszerekkel és eszközökkel ellenőrző méréseket, vizsgálatokat és dokumentált adatgyűjtést kell végezni.

A Vevő által kezdeményezett minőséggel kapcsolatos megkeresésre a Kereskedő tájékoztatja az illetékes rendszerüzemeltetőket és azok üzletszabályzatában rögzített eljárásrend keretében lefolytatott vizsgálatról tájékoztatást ad.

# A felhasználói igény kielégítésének módjai és részletes szabályai, valamint a Vevőnél történt változások bejelentésének szabályai

## Az igénybejelentő részére történő tájékoztatás rendje és szabályai

Az igénybejelentő szerződéskötési ajánlatkérésére a Kereskedő legkésőbb 30 munkanapon belül nyilatkozik arra vonatkozóan, hogy mely határidőig tud ajánlatot küldeni az igénybejelentőnek. Nyilatkozat elmaradása esetén a Kereskedő nem tud az igénybejelentő részére ajánlatot készíteni. A Kereskedő nyilatkozatát levélben vagy elektronikus levélben egyaránt megadhatja. A nyilatkozat kiadásával a Kereskedő vállalja, hogy az igénybejelentőre vonatkozóan üzletszabályzatának 4. pontja érvényessé válik és az abban foglaltakat alkalmazza a nyilatkozatot követően tudomására jutott adatok vonatkozásában.

Az ajánlattételi nyilatkozatban meghatározott határidőig az igénybejelentő köteles eljuttatni:

* Titoktartási nyilatkozatot, melyben az igénybejelentő vállalja, hogy a tudomására jutott adatokat és információkat megőrzi.
* A kereskedelmi nyilatkozatot, melyben az igénybejelentő kijelenti, hogy ismeri a GET, a VHR az ÜKSZ és jelen Üzletszabályzat előírásait, követelményeit és az abban foglaltaknak maradéktalanul megfelel, az abban foglalt eljárásrendeket kötelezően betartja.
* Az Üzletszabályzat 5. pontjában felsorolt adatokat és dokumentumokat.

A Kereskedő megvizsgálja a beérkezett igényeket. Ha a jelzett igény kielégítésére mind földgázmennyiségi, mind kapacitás oldalról lehetőség van, továbbá a Kereskedő úgy ítéli meg, hogy az igénybejelentő rendelkezik az értékesítés feltételeivel és megfelel a szerződő partnerrel szemben támasztott követelményeknek, akkor 10 munkanapon belül elkészíti szerződéses ajánlatát szerződés-tervezet formájában.

Megszűnik a Kereskedő ajánlati kötöttsége, ha az igénybejelentő a szerződés tervezetet az abban meghatározott időtartamon belül cégszerűen aláírva nem küldi vissza.

A Kereskedő jogosult nem kötelező érvényű ajánlatot készíteni, ha az igénybejelentő ajánlatkérésében nem ír elő erre vonatkozó kötelezettséget. Nem kötelező érvényű ajánlat esetén az igénybejelentő cégszerű elfogadása esetén a Kereskedő kézhezvételt követő 5 munkanapon belül nyilatkozik, hogy a felhasználó által elfogadott ajánlatot érvényes Kereskedelmi Szerződésnek ismeri el. Nyilatkozat hiányában az igénybejelentő és a Kereskedő között szerződés nem jön létre.

A Kereskedőt nem terheli ajánlattételi kötelezettség, szerződéses ajánlatait a mindenkori üzleti, piaci, jogszabályi viszonyoknak megfelelően teszi meg.

Amennyiben az igénybejelentő véleményeltéréssel írta alá a Kereskedő kötelező érvényű ajánlatát, akkor ezt új ajánlatkérésnek kell tekinteni.

A Kereskedő és a igénybejelentő (leendő Vevő) által aláírt Kereskedelmi Szerződés kizárólag akkor jön létre, ha a Vevő eleget tesz jelen Üzletszabályzat 7. fejezet *A Szerződés előfeltételei* pontjaiban felsoroltaknak.

## Az igénybejelentőtől kért adatok, dokumentumok felsorolása és a benyújtás módja

### Az igénybejelentőtől kért adatok, dokumentumok

* Az igénybejelentő cégszerű adatai:
  + Természetes személy esetén: Név, Anyja neve, Személyi igazolvány száma, Adószáma, Bejelentett lakcíme, levelezési cím, Számlavezető pénzintézet neve és az igénybejelentő számlaszáma
  + Jogi személy esetén: Cég megnevezése, Székhely, Levelezési cím, Cégjegyzékszáma, Adószáma, a Társaságot képviselők Személyes Adatai, Cégkivonat, Számlavezető pénzintézet neve és az igénybejelentő számlaszáma, az eljáró természetes személy megbízása (meghatalmazás, aláírási címpéldány, személyazonosságot meghatározó iratok)
* Szerződéses időszakra vonatkozó adatok:
  + Határozatlan időszak esetén: a szerződés kezdete
  + Határozott időszak esetén: a szerződés kezdete és lejárata
* A felhasználási hely pontos meghatározását (Cím, POD, mérőeszköz azonosítók)
* Elszámolás várható pénzneme, az elszámolás módja, a Vevő által nyújtott garanciák felsorolása.
* A felhasználási helyek igényelt vételezési óra- és napi csúcsa az adott időszakban, téli és nyári m3/h, m3/nap-ban
* A felhasználási helyek igényelt vételezési óra- és napi csúcsa az adott időszakban, téli és nyári kWh/h, kWh/nap-ban (ennek hiányában a Kereskedő az adott ponton érvényes [MER](http://localhost/mediawiki/index.php?title=MER) adataival jogosult a m3/h, m3/nap mértékegységben megadott adatokat korrigálni).
* Szerződni kívánt nyomásérték a felhasználási helyen. (minimum és maximum) Egyéb a földgáz minőségével kapcsolatos igények.
* Minimumfogyasztási adatok (m3/h, m3/nap). (havi bontásban a szerződés időszakára)
* A szerződéses évben vételezni kívánt gázmennyiség (em3/év), (gázéves bontásban)
* A fogyasztás jellege (hőfokfüggő vagy hőfok-független, megszakítható vagy folyamatos ellátású).
* Az igény kielégítéséhez szükséges, de nem a Kereskedőtől vásárolt szolgáltatások meglétéről hitelt érdemlő tájékoztatás (például nyilatkozat a szállítói, elosztói vagy tárolói kapacitás meglétéről).
* Egyéb az adott speciális ellátási helyzettől függő információk.
* A tervezett éves karbantartás, vételezési szünet időpontja.
* Földgázzal korábban is ellátott igénylő részére az ÜKSZ-ben meghatározott módon az ajánlat kérés idején lekötött kapacitások.
* Dokumentumokkal igazolt vásárolt kapacitás mértéke
* A jelenleg lekötött/igényelt kapacitások felsorolása, igazolása.
* Az igénybejelentő jelenlegi és a szerződéses időszakra tervezett korlátozási besorolása a vonatkozó rendeletek alapján.

### Benyújtás módja

A földgáz értékesítési ajánlathoz szükséges adatokat az igénybejelentő a Kereskedőhöz írásban nyújtja be, mely történhet levél, fax, elektronikus levél formájában.

Az igénybejelentő és a Kereskedő szükség esetén pontosítja a gázellátás biztosításához szükséges adatokat.

Amennyiben a Kereskedő a fentiekben rögzítettek szerint ajánlatot tesz a gázellátás kielégítésére, akkor abban kitér annak speciális körülményeire, feltételeire, az ajánlati érvényességre, hatályba lépésre, a földgáz árára, a pótdíjakra, a számlázás és fizetés rendjére, a szerződésszegés eseteire, a kötbérre és kártérítésre, a gáz mennyiség és minőség mérésére, az átadás-átvételi pont és fogyasztói berendezés üzemeltetésére, és egyéb felmerülő kérdésekre is.

Amennyiben az igénybejelentő az ajánlati érvényességen belül elfogadja az ajánlatot, megköti a szerződést, a Kereskedő a szerződésben foglaltak szerinti időpontban és kondíciókkal megkezdi a gázellátást.

## Az internetes vagy papír alapú földgáz-kereskedelmi szerződéskötés sajátosságai

A Kereskedő földgáz értékesítési tevékenységét személyesen, telefonon, postai úton írásban, végzi az általa kialakított üzletpolitikája szerint. Az elektronikus levél útján és interneten keresztüli kapcsolattartást a Kereskedő indikatív és informális célokra tartja fenn.

Földgáz értékesítésre ajánlatadás minden esetben írásban történik.

Az igénybejelentő igénye szerint a Kereskedő az elkészített ajánlatot szerződéstervezet formájában papír alapon személyesen, vagy postai úton juttatja el az igénybejelentőhöz, illetőleg faxon, vagy elektronikus levél formájában. A szerződéstervezet változatlan tartalommal történő aláírásával és annak a Kereskedőhöz való, jelen Üzletszabályzat 6. pontban meghatározott határidőn belüli visszaküldésével a Felek között a Szerződés érvényesen megkötöttnek minősül. A Kereskedő jogosult szkennelt vagy nyomtatott céges aláírással ellátott Szerződéstervezetet kiküldeni.

A Kereskedő a Vevőivel kötött Szerződésekről papír alapú irattárat vezet.

## A Vevőnél történt változás esetén alkalmazott eljárás

A Vevő minden a Szerződésben rögzített információval kapcsolatos változást haladéktalanul köteles bejelenteni.

A változások jellegétől függően a Kereskedő a következő eljárásokat alkalmazhatja:

* Szerződésmódosítást nem igénylő, kizárólag a Szerződés teljesítését nem befolyásoló adatok megváltozása esetén a Vevő írásbeli bejelentéssel ad tájékoztatást a változásokról, s a Szerződés teljesítése és igénybevételében nem történik változás. A Vevő tájékoztatásának kézhezvételétől számított 8 napon belül a változás automatikusan a Szerződés részévé válik. Ilyen információk például a kapcsolattartó, képviselő személyének megváltozása, bankszámlaszám változás, adminisztratív okokból bekövetkező adó vagy cégjegyzékszám változás, a Vevő telephelyének megváltozása.
* Szerződésmódosítást igényel minden, a szerződés lényeges elemének minősülő adat, körülmény (kapacitás-, mennyiségi adatok, ellátás helye, futama, szerződő személye, fizetés rendje, stb). A Vevő írásban jelenti be a Szerződés módosítására irányuló igényét a változás igényelt időpontját megelőző 8 munkanappal. Szerződő felek a Szerződésük erre vonatkozó előírásai szerint járnak el a szerződés módosítását illetően.
* Jogutódlás esetén a felek egyeztetést folytatnak az átvállalás feltételeiről s a jogok és kötelezettségek átvállalásáról. Az egyeztetés sikertelensége esetén a Felek - a Szerződésben foglalt megszüntetési eljárásokat betartva - a Szerződést megszüntetik. A Jogutódlásról a felek kizárólag akkor jogosultak egyeztetést folytatni, ha a Jogutód a törvényben és előírásokban rögzített kapacitások tulajdonjogában is teljes körűen jogutóddá válik.
* Amennyiben a Vevő a szolgáltatás igénybevételével felhagy köteles azt a felhagyás napjától számított 15 napon belül a Kereskedőnek bejelenteni, és a Vevő a bejelentés keretében a gázellátási szerződését felmondja. Ha a Vevő elosztóhálózat-használati szerződését a Kereskedő kezeli megbízottként, a Vevő a bejelentés keretében az elosztóhálózat-használati szerződés felmondását is a Kereskedő részére teszi meg. A Kereskedő a bejelentés kézhezvételétől számított 3 napon belül értesíti a földgázelosztót a változásról és az elosztóhálózat-használati szerződés felmondásáról.
* Amennyiben a Vevő természetes személy, elhalálozása esetén az elhalálozás tényét legkésőbb annak napjától számított hat hónapon belül kell a Kereskedő számára bejelenteni.

# Általános szerződéses feltételek

## A Szerződések általános hatálya

### A Szerződés előfeltételei

A Kereskedő a Szerződést megelőző időszakban lehetőséget biztosít a Vevő részére jelen Üzletszabályzatban rögzített feltételek egyedi megtárgyalására és amennyiben jelen Üzletszabályzat feltételeitől eltérően állapodnak meg azt a Szerződésben rögzítik. A Szerződésben nem rögzített feltételek esetében az Üzletszabályzat rendelkezéseit kell érvényesnek tekinteni.

A Kereskedő a felhasználási hely közvetlen ellátását biztosító rendszerüzemeltetőnél a felhasználó adatközléseit jogosult egyeztetni és ellenőrizni, de az eltérésből származó felelősségét kizárja, azt teljes egészében a nyilatkozatot kiadó viseli.

Ha a Vevő a Szerződést véleményeltéréssel írta alá, a Szerződés nem jön létre és a Feleknek ismételten le kell folytatni a jelen Üzletszabályzat 6. pontja szerinti eljárást.

A Kereskedő és a Vevő a jogszabályi változásokból származó módosításokat a Szerződésben automatikusan érvényesítik.

Jelen Üzletszabályzat **a felhasználóval kötött szerződés részévé válik**.

A Felek által megkötött Földgáz-kereskedelmi Szerződés (továbbiakban Szerződés) kizárólag akkor lép hatályba amennyiben az alábbi feltételek teljesülnek:

1. A Kereskedő a Hivatal ……. számú határozata alapján érvényes földgáz kereskedelmi működési engedéllyel rendelkezik.
2. A Kereskedő a Szerződés szerinti tevékenysége ellátásához a jogszabályokban és az ÜKSZ-ben meghatározott érvényes rendszerhasználati szerződésekkel rendelkezik.
3. A felhasználó (továbbiakban:Vevő) a hatályos jogszabályok és az ÜKSZ szerinti saját célra vásárol földgázt és/vagy ehhez kapcsolódó szolgáltatást.
4. A Vevő mindenkor betartja a vonatkozó jogszabályoknak, az ÜKSZ-nek és a Kereskedő által kötött rendszerhasználati szerződéseknek felhasználókra vonatkozó rendelkezéseit, a Szerződés teljesítését veszélyeztető eseményekről a Kereskedőt haladéktalanul értesíti, és a Szerződés teljesítése érdekében köteles megtenni minden tőle elvárható intézkedést.
5. A Vevő rendelkezzen gázigényéhez szükséges vásárolt kapacitással , továbbá a felhasználási hely tulajdonosa a kapacitás lekötés jogát a részére átadta, vagy tulajdonosként a birtokában van. A Vevő köteles a nyilvántartást vezető rendszerüzemeltető felé erre vonatkozó nyilatkozatát megküldeni.
6. A Vevő új bekapcsolási igénye vagy földgázigénye növekedése esetén vállalja a vonatkozó jogszabály, valamint azzal összhangban az Üzemi és Kereskedelmi Szabályzat rendelkezései és az előírások alapján a számára a rendszerüzemeltetők által meghatározott jogi, műszak és gazdasági kötelezettségit.

### Szerződés módosítása

Szerződés módosítása csak a Felek közös megegyezése esetén valósul meg. Nem minősül szerződésmódosításnak:

* A Vevő adatait, elérhetőségét, kapcsolattartóját érintő történt változás, amennyiben ez a szerződésben vállalt kötelezettségeket és jogokat nem érinti. A módosítás a Vevő írásban történő bejelentésétől kezdve hatályos. Késedelmes adatközlésből származó következményeket és költségeket a Vevő köteles viselni.
* A Kereskedő adatait, elérhetőségét, kapcsolattartóját érintő történt változás, amennyiben ez a szerződésben vállalt kötelezettségeket és jogokat nem érinti. A módosítás a Kereskedő írásban történő bejelentésétől kezdve hatályos. Késedelmes adatközlésből származó következményeket és költségeket a Kereskedő köteles viselni.
* Jogszabály illetve ÜKSZ módosulása miatt szükséges módosítások. A módosítások átvezetését bármelyik fél kezdeményezheti. Az átvezetés elmaradása nem értelmezhető úgy, hogy a Feleknek szándékában állt a módosítások át nem vezetése. Amennyiben a módosítás átvezetése a Felek számára kölcsönösen egyértelműen nem hajtható végre, úgy a szerződés módosítási eljárás keretében kell a feleknek egyezségre jutni.

Szerződésmódosítást bármelyik fél kezdeményezhet, a szerződés bármely pontjára vonatkozóan. Kezdeményezést írásban kell benyújtani a másik fél részére, az egyeztetés időpontjának megjelölésével. A tárgyalásokat 30 naptári napon belül meg kell kezdeni és 90 napon belül le kell zárni. Amennyiben a tárgyalásokon 90 nap elteltével nem sikerül egyezségre jutni, úgy a szerződésmódosítás nem jön létre. A kezdeményező fél a sikertelen egyeztetéseket követően fordulhat illetékes Bírósághoz.

## A felek jogai és kötelezettségei

### Vevő jogai és kötelezettségei

A Vevő jogosult:

* A Szerződésében meghatározott termékek átvételére és a Szerződésben meghatározott feltételrendszer szerint a nyújtott szolgáltatások igénybevételére.
* A földgázellátásával kapcsolatos bármilyen ügyben a Kereskedőhöz fordulni, aki a tőle elvárható szakértelemmel a Vevő részére az igény kézhezvételét számított **15** napon belül tájékoztatást ad, illetve megkezdi a szükséges intézkedéseket.
* Az elosztóhálózat-használati és földgáz-kereskedelmi szerződéseinek megbízottként történő összevont kezelését írásban kérni.
* A Szerződésben meghatározott esetekben a Szerződést felmondani.

A Vevő köteles:

* Mindenkor betartani a vonatkozó jogszabályoknak, az ÜKSZ-nek és a Kereskedő által kötött rendszerhasználati szerződéseknek felhasználókra vonatkozó rendelkezéseit.
* A Szerződésben meghatározott díjakat – számla ellenében - 8 napon belül megfizetni.
* Igénybejelentésével, a Kereskedő felkeresésével hozzájárulását adja Személyes Adatainak a Kereskedő által történő adatkezeléshez, egyben felhatalmazza, hogy [GET](http://localhost/mediawiki/index.php?title=GET) által meghatározott körben az ajánlat elkészítéséhez szükséges információk begyűjtése, értelmezése és rendszerezése érdekében azt harmadik fél részére továbbítsa. Az adatkezelési jogosultságot a Szerződés teljes időtartama alatt köteles biztosítani.
* Az elosztóhálózat használati szerződésben a Vevőt ellátó elosztó felé vállalt kötelezettségek teljesítése.
* A saját tulajdonában lévő fogyasztói rendszer és az üzemelő rendszer karbantartása, biztonságos üzemeltetése.
* A Szerződés teljesítését veszélyeztető eseményekről, az élet és vagyonbiztonságot veszélyeztető körülményekről a Kereskedőt illetve a Vevőt ellátó földgázelosztói engedélyest haladéktalanul értesíteni.
* Szerződés teljesítése érdekében megtenni minden tőle elvárható intézkedést.
* Az általa tulajdonolt kapacitás feletti rendelkezési jogot az ellátása érdekében szükséges mértékig átengedni a Kereskedő részére.
* A Kereskedő által küldött elektronikus illetve postai küldeményeket átvenni.
* A rendszerhasználati szerződés felhasználókra vonatkozó rendelkezéseinek be nem tartásából származó következményeket viselni.
* A Szerződés időtartama alatt a felhasználási helyei földgázszükségletét a Kereskedőtől köteles beszerezni.
* Minden további új felhasználási helyének ellátására vonatkozóan ajánlattételi jogot és lehetőséget biztosít a Kereskedő számára.
* Egyedi kapacitásigény illetve kapacitás és fogyasztási igényének bővülése esetén elsősorban a Kereskedőtől kívánja a többlet igényét beszerezni, megállapodás alapján, a Szerződés módosításával.

### Kereskedő jogai és kötelezettségei

A Kereskedő jogosult

* Az értékesített termékek, szolgáltatások díjait, előlegeit és ezeknek adóit, járulékait beszedni.
* A Vevőt pénzügyi stabilitás és hosszú távú partnerség oldaláról az aktuális gazdasági és üzleti helyzet alapján megítélni és mérlegelése alapján a Szerződésben rögzített jogaival élni.
* Személyes adatkezelést végezni.
* A Szerződésben meghatározott esetekben a Szerződést felmondani.

A Kereskedő köteles:

* A Vevőt által igényelt és Szerződésben vállalt termékeket, szolgáltatást saját nevében beszerezni.
* Mindenkor betartani a vonatkozó jogszabályoknak, az Üzemi és Kereskedelmi Szabályzatnak és az Üzletszabályzatnak a rendelkezéseit.
* A Szerződésben meghatározott díjakra számlát, számlával egyenértékű okiratot kiállítani és így meghatározott összegeket beszedni.
* A Vevő kérésére Ügyfélszolgálatán, személyes tájékoztatás keretében jogi, műszaki és gázpiaci, energiahatékonysági információkról a tőle elvárható szakmai mértékben tájékoztatást adni, illetve az információk elérhetőségéről iránymutatást adni.
* A Vevőnek az élet és vagyonbiztonságot veszélyeztető körülményekkel kapcsolatos bejelentéseinek fogadására, illetékesség szerinti továbbítására.
* A Vevő kérésére igazolni a részére szállított földgáz minőségi adatait.
* A Vevő Szerződésében foglalt szolgáltatásait biztosítani, különösen a rendszerhasználattal összefüggő szolgáltatások vonatkozásában.
* A Szerződés teljesítését veszélyeztető eseményekről a Vevőt értesíteni.
* A Vevő által küldött elektronikus illetve postai küldeményeket átvenni.
* A Vevő kérésére a statisztikai nyilvántartásokhoz igazolni a részére szállított termék származási adatait.
* A szerződés megszűnését követően a Vevőt illető kapacitás feletti rendelkezési jogot visszaszármaztatni.

## A Kereskedő kapacitás lekötéssel kapcsolatos kötelezettségei és jogai, a Kereskedő kötelezettségvállalása az átruházott kapacitás visszaadására

A Kereskedő köteles minden a Szerződés teljesítése érdekében szükséges kapacitást biztosítani. A kapacitások biztosítása érdekében a Vevő a Szerződés aláírásával a Kereskedőnek átengedi a GET szerint részére biztosított kapacitás feletti rendelkezési jogot a Szerződés teljesítése érdekében a Szerződés teljes időtartamára.

A Vevő az átengedett lekötési jog tárgyát képező kapacitások felett a Kereskedővel kötött szerződésében foglalt szolgáltatások megszűnéséig a kapacitásokkal nem rendelkezhet és azokat másodlagos kereskedelemben nem értékesítheti. A Kereskedő a kapacitás lekötés jogát harmadik fél részére átadhatja. Ha a földgáz kereskedelmi szerződés bármely módon megszűnik, a megszűnés napjával a kapacitás lekötési jog visszaszáll a felhasználóra. A lekötési jog átadásáért és visszaszállásáért ellenérték vagy költségtérítés nem kérhető.

Ha a tulajdonos személye az adott felhasználási helyen megváltozik, illetve a felhasználási hely vagy a csatlakozási pont átruházásra kerül, a GET szerint részére biztosított kapacitás átszáll az új tulajdonosra. Ha a felhasználó vásárolt kapacitását, vagy annak egy részét két egymást követő gázévben nem kötötte le, annak igénybevételére legkorábban az igénybejelentéstől számított második gázév első napjától kerülhet sor, kivéve, ha a csatlakozó rendszerüzemeltetővel ettől eltérő időpontról állapodott meg.

A Vevő által a jogszabályi előírásoknak és a Szerződésnek megfelelően kezdeményezett kereskedőváltás esetén az érintett földgázkereskedők, a GET-ben és a Vhr.-ben meghatározottak szerint egyeztetnek a rendszerüzemeltetőkkel a Vevő lekötött kapacitása földgázkereskedők közötti átadásának részletes feltételeiről. Az engedélyesek kötelesek az egyeztetéseket úgy lefolytatni, hogy a kereskedőváltás az igénybejelentéstől számított legkésőbb 30 napon belül megtörténjen.

Az egyeztetések eredménytelensége esetén a Vevő a Hivatalhoz fordulhat és kezdeményezheti a kapacitásátadásról történő döntést. A Hivatal 15 napon belül köteles határozatban dönteni a kapacitás lekötésekről.

## Egyedi feltételek kezelése

A Kereskedő és a Vevő a Szerződés bármely elemét - beleértve jelen Üzletszabályzat vonatkozó részeit- egyedileg kezelhetik, az ezzel kapcsolatos megállapodást a szerződéskötés során mindkét félnek megfelelő módon alakítják ki. Az Üzletszabályzattól való eltérést a Szerződésben fel kell tüntetni. Azon kérdésekben, melyet a Szerződésben nem érintettek az Üzletszabályzat feltételei szerint kell alkalmazni.

A Felek nem állapodhatnak meg olyan egyedi feltételben, illetve erre vonatkozó megállapodásuk semmis, amely törvénnyel, jogszabállyal ellentétes. Az Üzemi és Kereskedelmi Szabályzat előírásaitól való eltérés esetén a Feleknek az eltérés érvényessége érdekében rögzítenie kell mindazon eljárásokat és feltételeket amelyek alapján a Felek, mint rendszerhasználók együtt és egyetemlegesen az Üzemi és Kereskedelmi Szabályzat feltételeinek előírásait teljesítik és eljárásaiban megfelelnek.

## Az áralkalmazási feltételek, árak meghatározása, az árak megváltoztatásának feltételei, árváltozás esetén alkalmazandó eljárás

### Az áralkalmazási feltételek általános szabályai

A Kereskedő külön számlán számlázza ki a kiállított előzetes/végleges átadási-átvételi jegyzőkönyv alapján a földgáz árát és szükség szerint a forgalomarányos rendszerhasználati és szagosítási díjakat, valamint külön számlán számlázza ki a fix - rendelkezésre tartott kapacitásokhoz kapcsolódó - rendszerhasználati díjakat.

A Kereskedő a fizetendő földgáz árát a kiállított előzetes/végleges átadási-átvételi jegyzőkönyvben szereplő mennyiség és a Szerződésben meghatározott földgázár szorzataként határozza meg.

A forgalomarányos rendszerhasználati (szállítási és/vagy elosztási forgalmi díj) és szagosítási díjak a Szerződésben meghatározott díj(ak) és a kiállított előzetes/végleges átadási-átvételi jegyzőkönyvben szereplő mennyiségek szorzataként kerül meghatározása.

Amennyiben a Kereskedő a földgázt szagosítva adja át, a Vevő által megvásárolt földgázmennyiségek szagosításáért, a felhasznált szagosító anyag mennyisége után az Kereskedő a Hivatal által megállapított szagosítási egységdíjjal (Ft/l) számított szagosítási díjat számítja fel előzetes/végleges átadási-átvételi jegyzőkönyvben szereplő mennyiségekre.

A fix - rendelkezésre tartott kapacitásokhoz kapcsolódó - rendszerhasználati díjakat a Kereskedő a Szerződésben meghatározott

* éves díj(ak) esetén: az éves díj(ak)1/12 részét
* havi, napi díjak esetén: a teljes összegét

jogosult felszámítani.

Kereskedő az adott elszámolási időszakra vonatkozó előzetes átadási-átvételi jegyzőkönyvben rögzített mennyiségek alapján kiállított számláját eltérés esetén korrigálja a végleges átadási-átvételi jegyzőkönyvben rögzített mennyiség alapján elszámoló számla vagy számlával egy tekintet alá eső okirat kiállításával. Amennyiben az előzetesen kiszámlázott mennyiségek ellenértéke alacsonyabb a ténylegesen átadott-átvett földgáz ellenértékénél, akkor a különbözetről Kereskedő új számlát bocsát ki. Amennyiben az előzetesen kiszámlázott mennyiségek ellenértéke magasabb, mint a ténylegesen átadott-átvett földgáz ellenértékéke, akkor a különbözetről számlával egy tekintet alá eső okirat kerül kiállításra.

Az itt felsorolt árak nem tartalmazzák a Vevő nem szerződésszerű vételezésének jogkövetkezményeit, bírságokat, büntetéseket. A Szerződésben rögzített díjak és egységárak ÁFA és az egyéb, földgáz kereskedelemhez és értékesítéshez kapcsolódó, a számlázáskor érvényben lévő adók, illetékek, díjak, járulékok, költségek nélkül értendő.

Amennyiben Vevő a földgázt nem saját célra vásárolja meg, akkor energiaadó és MSZKSZ díj fizetési kötelezettsége nem keletkezik.

### Az árak meghatározása

Az árakat a Felek a Szerződésben rögzítik. Indexált árak esetén a Kereskedő figyelemmel kíséri a változásokat és amennyiben a változások és a Szerződésben meghatározottak azt szükségessé teszik ismételten meghatározza az árakat és a számításokat és a számítás alapját képező változásokat valamint a változások hatályba lépésének dátumát a Vevő részére elektronikusan megküldi.

Amennyiben a Vevő 3 munkanapon belül az ármeghatározással kapcsolatosan észrevételt nem közöl, akkor a Kereskedő intézkedik a meghatározott díjak alkalmazásáról.

### Az árak megváltoztatásának feltételei

A Szerződött földgáz ár esetében az ár vagy az alapját képező algoritmus vagy alkalmazott indexek változtatása csak Szerződés módosítási eljárás keretében történhet.

Amennyiben az árképletben szereplő index(ek) a Szerződésben rögzített formában történő publikálása megszűnik vagy átmenetileg hiányzik, akkor az indexe(ke)t publikáló szervezet egy vagy több hasonló index árak közül a korábbihoz legközelebbi, termék jegyzését kell alkalmazni (helyettesítő index). A helyettesítő indexet a Felek legfeljebb 3 hónapig alkalmazhatják.

Amennyiben a helyettesítő index publikálása a továbbiakban megszűnik vagy az alkalmazhatóságára megállapított időtartam lejár, akkor a Felek közös megállapodása alapján olyan árszámítási módszert kell meghatározni, amely a lehető legjobban tükrözi a fentiekben meghatározott módszert.

A Kereskedő a Szerződésben meghatározott és rögzített:

* fix - rendelkezésre tartott kapacitásokhoz kapcsolódó - rendszerhasználati díjakat
* forgalomarányos rendszerhasználati és szagosítási díjakat
* szagosítási díjakat

a vonatkozó jogszabályok és hivatali határozatok megváltozásának hatálybalépésétől és a változás mértékével megegyező %-ban köteles módosítani.

Amennyiben jogszabály vagy rendelkezés adókat és/vagy adójellegű díjakat, hatósági és jogszabályon alapuló díjakat állapít meg, módosít vagy töröl el, úgy az ilyen adók és díjak külön szerződés módosítást nem igénylő módon változnak.

### Az árváltozás esetén alkalmazandó eljárás

Árváltozás esetén a Kereskedő az árváltozás tényét, az alapját képező információkat és az árváltozás hatálybalépést elektronikus formában megküldi a Vevő részére.

A Vevő köteles az értesítést áttanulmányozni és esetleges észrevételeit a Kereskedő részére 3 munkanapon belül visszajuttatni. A Kereskedő a Vevő észrevételeit amennyiben az árváltozás bármely elemét vitatja, az Üzletszabályzat panaszkezelési fejezete szerint kezeli.

A Kereskedő az árváltozással érintett, de már kiszámlázott tételei vonatkozásában korrekciós számla kiadására jogosult. A korrekciós számla pénzügyi rendezésének határideje nem lehet kevesebb mint 8 munkanap.

## Az üzemzavar, korlátozás és szüneteltetés esetén alkalmazandó szabályok

A [GET](http://localhost/mediawiki/index.php?title=GET) és a kapcsolódó hatályos jogszabályok meghatározzák azokat a jogi kereteket, melyek között a rendszerüzemeltetők a gázszolgáltatásban fellépő rendkívüli helyzet kezelésére - illetve az ilyen jellegű helyzetek megelőzésére – intézkedéseket eszközölhetnek, a rendszer üzemállapotának fenntartása érdekében.

A Vevő minden nála előforduló, gázellátási szünettel vagy a gázvételezés csökkentésével járó üzemzavarról haladéktalanul tájékoztatja a csatlakozó rendszerüzemeltető ügyeleti-készenléti szolgálatát és a Kereskedőt, hogy a szükséges intézkedéseket megtehesse, különös tekintettel annak mértékére és előre látható időtartamára.

A Vevő köteles minden év június 15.-ig, továbbá adatváltozás esetén 8 napon belül a fogyasztási hely korlátozási besorolásához szükséges adatszolgáltatását megküldeni, melynek tartalmaznia kell különösen:

* A felhasználó földgázvásárlásának célját (ipari, kereskedelmi, szolgáltató és mezőgazdasági, lakossági).
* Esetleges villamos energia termelői működési engedély számát.
* Korlátozás esetén bekövetkező technológiai kár vagy sérülés leírása, és ennek megakadályozásához szükséges energia mennyisége.
* A 178/2002/EK európai parlamenti és tanácsi rendelet 2. cikke szerinti alapvető élelmiszerek vagy élelmiszer alapanyagok előállításához és forgalmazásához szükséges energia mennyisége.
* A közellátási szükséges energia mennyisége.
* A korlátozás esetén bekövetkező az emberi életet vagy egészséget, továbbá a környezetet súlyosan veszélyeztető helyzet meghatározása, és ennek megakadályozásához szükséges energia mennyisége, valamint az a környezeti meghatározott hőmérséklet, amely alatt ez bekövetkezhet.

Az intézkedések közül - más eset lehetőségét nem kizárva - ki kell emelni a Tervszerű Megelőző Karbantartás (TMK), földgázellátási zavar és Földgázellátási válsághelyzet esetén alkalmazott kötelezettségeket.

### Tervszerű Megelőző Karbantartás

A rendszerüzemeltetők TMK ütemezéséről a Kereskedő a tudomásszerzést követően 3 munkanapon belül, de legalább a TMK esedékességét megelőző 3 hónappal tájékoztatja a Vevőt. A rendszerüzemeltetők TMK ütemezési eljárását az [ÜKSZ](http://localhost/mediawiki/index.php?title=%C3%9CKSZ) tartalmazza. A tájékoztatásnak tartalmaznia kell tevékenység kezdő és várható záró időpontját és a Vevő szükséges biztonsági intézkedéseit.

A rendszerüzemeltetők az [ÜKSZ](http://localhost/mediawiki/index.php?title=%C3%9CKSZ)-ben meghatározottak szerint készítik el az TMK ütemezést. Az ott megfogalmazott eljárásrend keretében saját hatáskörükben jogosultak további rendszerüzemeltető valamint a Kereskedő, Vevő bevonására.

Az [ÜKSZ](http://localhost/mediawiki/index.php?title=%C3%9CKSZ) szerint meghirdetett és az értesítéseknek megfelelő üzemszünetet a Vevő tűrni és közreműködni köteles. A Vevő együttműködésének hiánya, valamit az értesítésekben rögzítettektől való eltérése esetén a csatlakozó rendszerüzemeltető illetve a Kereskedő a korlátozások esetére érvényes, jogszabályban rögzített kényszerintézkedéseket, szankciókat alkalmazhatja.

### Földgázellátási zavar

Földgázellátási zavar esetén a Vevő Szerződésében foglalt jogaitól és kötelezettségeitől függetlenül köteles a Kereskedő és a csatlakozó rendszerüzemeltető utasításait végrehajtani és az ez által keletkező kárt viselni. A végrehajtás elmaradása estén a csatlakozó rendszerüzemeltető intézkedhet a jogszabályban rögzített kényszerintézkedésekről és szankciókról.

A Földgázellátási zavart bekövetkeztéről és az ezzel kapcsolatos intézkedésekről a Kereskedő a tudomására jutását követően haladéktalanul értesíti a Vevőt és tájékoztatását 24 órán belül hivatalosan is köteles megerősíteni. A csatlakozó rendszerüzemeltető az értesítési eljárásrendjét Üzletszabályzatában rögzíti.

A felhasználó jogosult az elrendelt intézkedések jogszerűségére vonatkozóan felülvizsgálatot kérni a Hivataltól.

A korlátozás a Hivatal által jóváhagyott korlátozási menetrend alapján kerül végrehajtásra, a korlátozás elrendelését a Kereskedő a jogszabályban meghatározott határidőn belül köteles a Vevő tudomására hozni. A jogszabály által meghatározott kategóriák figyelembevételével a Vevő által lekötött teljesítmények korlátozási besorolását a Felek között létrejött Szerződésben kell rögzíteni.

### Földgázellátási válsághelyzet

A Hivatal javaslatára a miniszter határozatban állapítja meg a válsághelyzet fennállásának tényét, fokozatát és a válsághelyzet megszűnését.

A Kereskedő a Földgázellátási válsághelyzet bekövetkeztéről haladéktalanul értesíti Vevőt és tárgyilagos szakszerű információt biztosít.

Az intézkedések során kiemelt helyet foglal el a Vevő vételezésének korlátozása. A korlátozás Vevőre vonatkozó besorolása és szabályozása a Vevő Szerződésének kötelező tartalmi eleme.

Amennyiben rendszerszintű korlátozás kerül elrendelésre, vagy a rendszerüzemeltetőknél fellépő szünetelési ok miatt a Vevő nem vételez földgázt, az érintett időszakra a Vevő mentesül a jogszabályban ilyen esetekre meghatározott pótdíj vagy kötbér fizetésének kötelezettségek alól.

## A szerződő partnerrel szemben támasztott követelmények, választható pénzügyi garanciák részletes bemutatása 20 m3/óra feletti felhasználók esetében

A Kereskedő fenntartja a jogot, hogy ügyfeleit pénzügyi stabilitás és hosszú távú partnerség oldaláról megítélje. Ennek figyelembe vételével teszi meg ajánlatát, amelyben pénzügyi biztosítékot (előre fizetés vagy bankgarancia) köthet ki. A szerződő partnerrel szemben támasztott követelmények közül lényeges a pénzügyi stabilitás és a rövid és hosszú távú vásárlási prognózisok megbízhatósága.

A jelen pont szerinti feltételnek való megfelelés nem hoz létre semmilyen jogviszonyt a Vevő és a Kereskedő között. A Kereskedő, mint az általa értékesítendő földgáz tulajdonosa a PTK 5:30.§ alapján jogosult eljárni.

### A szerződő partnerrel szemben támasztott követelmények

A Kereskedő Vevővel szemben az szerződéstervezet elkészítésekor, majd ezt követően a Szerződés teljes időtartama alatt a következő követelményeknek való megfelelést követeli meg:

* Amennyiben a Vevő saját célú földgázvásárlásai valamely hatósági engedély alá tartoznak, úgy a Vevő az előírt engedélynek való megfelelést a jogszabályi előírásoknak megfelelően köteles biztosítani.
* A Vevő mindenkor betartja a vonatkozó jogszabályoknak, az ÜKSZ-nek és a Kereskedő által kötött rendszerhasználati szerződéseknek felhasználókra vonatkozó rendelkezéseit, a Szerződés teljesítését veszélyeztető eseményekről a Kereskedőt haladéktalanul értesíti, és a Szerződés teljesítése érdekében köteles megtenni minden tőle elvárható intézkedést.
* A Vevő nem szerepel a Központi Hitelinformációs Rendszerben, ellene vagy saját kérésre felszámolási vagy csődeljárást nem kezdeményeztek.
* Jogi személyiséggel rendelkező Vevő esetén minden év március 31.-ig megküldi az előző évre vonatkozó előzetes mérlegét és eredmény kimutatását.
* A Vevő számlavezető bank vagy bankjai által a cégjegyzékben felsorolt számlákra vonatkozó igazolás, hogy az igazolás kiadását megelőző egy naptári évben teljesítetlen, sorban álló lejárt teljesítendő tételei nem voltak.
* A Vevő nyilatkozatban vállalja, hogy minden a Szerződéssel kapcsolatban tudomására jutott adatot, tényt és bármely információt - különösen a Szerződés konstrukciójára, árképzési és ár értékeire vonatkozóan - üzleti titokként kezeli, és azt harmadik személy részére nem adhatja át, nem teheti közzé és a más célra nem használhatja fel, a Kereskedő hozzájárulása nélkül.

A Kereskedő jogosult szerződéses ajánlatának időtartama illetve a Szerződés időtartama alatt a felsorolt követelményeknek a Vevő megfelelőségét ellenőrizni, az ellenőrzéshez dokumentumokat igazolásokat bekérni. Az igazolások adminisztrációs költségeit a Vevő köteles vállalni.

Amennyiben az ellenőrzések során a Vevő nem megfelelősége igazolások, bizonylatok hiányában nem ellenőrizhető, illetve a Vevő nem megfelelősége megállapítást nyer, úgy a Kereskedő jogosult a Vevőtől a Szerződés még elszámolással nem lezárt teljes időtartamára, a Szerződésben vállalt maximális teljesítést feltételezve további feltétel nélküli pénzügyi garanciát kérni. Az így kért garanciába a Vevő nem veheti figyelembe a Szerződés egyéb pontjai alapján nyújtott garanciákat.

### Választható pénzügyi garanciák részletes bemutatása

A Vevő a Szerződésben rögzített, valamint az egyes jogcselekmények során a számára előírt pénzügyi biztosítékok teljesítését a következő választható garanciákkal teljesítheti:

#### Előre fizetés

Az előre fizetés választása esetén a Vevő kötelezi magát, hogy a Szerződés teljes időtartama alatt a Kereskedő előlegbekérő levele alapján, a Szerződésben rögzített éves mennyiség (maximális vételezést feltételezve) alapján számított díjak, adók és járulékok 30%-t pénzügyi biztosítékként átutalja a Kereskedő számára. Ez a pénzügyi biztosíték csak szerződésszegés esetén, lejáratakor vagy megszűnésekor használható fel a Szerződés szerinti elszámolások teljesítésére. A felhasználáskor a Kereskedő köteles tájékoztatást adni.

Kereskedőváltás esetén a Vevő és a Kereskedő kötelesek egymással elszámolni. Amennyiben Vevőnek bármilyen jogcímen tartozása áll fenn a Kereskedő felé, illetve a Szerződés megszűnésének időpontjáig még hátralévő ideig tartó becsült földgáz fogyasztás díjának ellenértékét Vevő

* vagy előleg címen megfizeti a Kereskedőnek 30 napon belül,
* vagy az összeget letétbe helyezi,
* vagy a Kereskedőnek megfelelő biztosítékot ad.

Vevő jogosult az itt felsorolt módozatok közül választani. Amennyiben Vevő az itt felsorol módok közül nem választott, vagy a választásáról a kereskedőváltás időpontjáig a Kereskedőt írásban nem értesítette, az elszámolás a Kereskedő által választott módszer szerint előleg megfizettetésével történik.

Bankgarancia:

A bankgarancia a Vevő által választott és meghatalmazott bank önálló kötelezettségvállalása, melyben arra kötelezi magát, hogy a garanciában közölt feltételek szerint a Kereskedő első írásbeli felszólítására, az által megjelölt összegben, de összesen legfeljebb a garancia összeg erejéig, az alapul fekvő jogviszony vizsgálata nélkül és bármilyen kifogásra való tekintet nélkül, fizetést teljesít a Kereskedő javára a felszólítás kézhezvételét követő 3 banki munkanapon belül.

A garancia összege a Szerződésben rögzített éves mennyiség (maximális vételezést feltételezve) alapján számított díjak, adók és járulékok 30%-a.

A Vevő a garancia felhasználását követő 5 munkanapon belül köteles a bankgarancia összegét eredeti összegre feltölteni.

A bankgaranciával kapcsolatosan felmerülő díjakat a Vevő viseli.

## Mennyiségi elszámolási és fizetési előírások

### A mérés és az elszámolás során alkalmazott számítások

A Felek a rendszerüzemeltető(k)től származó alapadatok felhasználásával, a Szerződésben rögzített mennyiségek meghatározásához a következő összefüggéseket és ezek kombinációját használják( a mértékegységek SI szerint értendőek):

* bruttó hőmennyiség [MWh] = 3600 \* bruttó hőmennyiség [MJ]
* bruttó hőmennyiség [MWh] = 859 845\* bruttó hőmennyiség [kcal]
* bruttó hőmennyiség [MWh] = 3600 \* nettó hőmennyiség [MJ] \* GCV/LCV
* gáztechnikai térfogat (288,15 K) [m3]== nettó hőmennyiség [MJ] /LCV [MJ/m3]
* fizikai térfogat (273,15 K) [m3]=gáztechnikai térfogat (288,15 K) [m3] \* 273,15 [K] /288,15 [K]
* normál 20 0C-hoz tartozó térfogat (293,15 K) [m3]=gáztechnikai térfogat (288,15 K) [m3] \* 273,15 [K]/288,15 [K]
* 34 MJ energiatartalmú gáztechnikai térfogat (288,15 K) [m3] = gáztechnikai térfogat (288,15 K) [m3] \* (34 [m3]/LCV)

ahol

- GCV: a rendszerüzemeltető által az átadás/átvételi pontra megadott felső hő érték - égéshő

- LCV: a rendszerüzemeltető által az átadás/átvételi pontra megadott alsó hő érték - fűtőérték

- 273,15 K = 0 0C

- 288,15 K = 15 0C

A számítási eljárásokban kerekítéseket az alábbiak figyelembevételével lehet alkalmazni:

* bruttó energia, MJ mértékegység esetén: 0 tizedes jegy
* nettó energia, MJ mértékegység esetén: 0 tizedes jegy
* bruttó energia, MWh mértékegység esetén: 3 tizedes jegy
* bruttó energia, kcal mértékegység esetén: 0 tizedes jegy
* térfogategységek m3 mértékegységben 6 tizedes jegy

Amennyiben valamely rendszerüzemeltető mérési/allokálási adatot saját üzemi mértékegységben határoz meg és közöl, úgy a Felek kötelesek az adott rendszerüzemeltető üzletszabályzatában rögzített számítási eljárásokat alkalmazni.

### Mérés és elszámolás átadás/átvételi ponton

Az átadott-átvett földgáz mennyiségének és minőségének mérése és annak dokumentálása a mindenkor hatályos mérésügyi jogszabályok szerinti joghatással járó mérésre alkalmas, használati etalonnal ellenőrzött mennyiségmérő eszközökkel és kromatográfokkal történik a mindenkor érvényes ÜKSZ rendelkezéseinek megfelelően. Jelen kötelezettség a Szerződés végrehajtásában közreműködő rendszerüzemeltető(ke)t terhelik. Az érintett rendszerüzemeltető(ke)t a Szerződésben a Kereskedő nevesíti.

Az átadott/átvett földgáz mennyiség mérése a csatlakozó rendszerüzemeltető tulajdonában lévő mennyiségmérő műszerrel történik. A mennyiségmérő és tartozékai rendszeres mérésügyi ellenőrzéséről a mérő tulajdonosa köteles gondoskodni.

A Vevő és Kereskedő közötti elszámolás alapjául szolgáló mérők leolvasása elektronikus távleolvasással vagy helyszíni leolvasással történik a rendszerüzemeltető, vagy megbízottja által. A mérésre vonatkozó részletszabályokat, ezen belül a leolvasás gyakoriságát a Szerződésben nevesített rendszerüzemeltető üzletszabályzata tartalmazza. A Vevő és a Kereskedő megállapodhatnak abban, hogy esetenként, előzetes értesítés mellett helyszíni, személyes mérő leolvasást tartanak.

A Felek elfogadják a rendszerüzemeltető engedélyes leolvasási értékeit. A Kereskedő az rendszerüzemeltetőtől kapott mérési/allokálási adatok alapján számolja el a Vevő részére értékesített földgáz mennyiségét. Vevő esetleges méréssel kapcsolatos kifogását a Felek *A számlázás és a számlakifogásolások intézésének rendje* fejezetben foglaltak szerint kezelik.

### Az elszámolás alapja, feltételei, időszaka és rendje

A mennyiségi elszámolások alap időegysége: egy gáznap. A gáznapi mennyiséget a földgáz energiatartalma (alsó hő érték/felső hő érték) képezi. A termék minőségének ellenőrzésére az átlagos napi fűtőérték/égéshő két tizedes jegyre kerekített értéke szolgál.

Az átadott-átvett földgáz mennyiségét a Kereskedő a nevesített rendszerüzemeltető(k)vel naponta egyezteti. A Vevő kérésére erről elektronikus úton tájékoztatást ad. Az átadással kapcsolatos mennyiségi és minőségi adatok tekintetében a Felek elfogadják a rendszerüzemeltető(k) napi mérlegében az Átadási-átvételi pont(ok)ra megadott, mért/allokált adatokat (hőmennyiség MJ/MWh-ban).

Bármely, az egy gáznapnál hosszabb időszakra vonatkozó hőmennyiség az adott időszak gáznapjain átadott hőmennyiségek összegeként kerül meghatározásra.

A Kereskedő és a Vevő határozott időre szóló elszámolást alkalmaznak. Elszámolási időszak: gázhónap, tárgyhónapot követően.

A Kereskedő és a Vevő a ténylegesen átadott-átvett földgáz mennyiségét

* a tárgyi elszámolási időszakban átadott, jegyzőkönyvezett
* illetve az ÜKSZ-ben felsorolt esetekben a csatlakozó rendszerüzemeltető által üzemeltetett profil alapú allokációs és elszámolási rend alapján meghatározott

gáznapi mennyiségek összegeként határozzák meg.

A jegyzőkönyvet felek a rendszerengedélyes platform adatai alapján a tárgyhónapot követő lekésőbb 4. munkanapon elektronikus levelezésben egyeztetik a napi allokációs eljárásokból származó előzetes mennyiségeket.

Az Kereskedő kötelessége, hogy legkésőbb az elszámolási időszakot követő naptári hónap 15. naptári napján megküldje a Vevőnek a végleges havi elszámolási adatokat.

Amennyiben bármely átadás-átvételi jegyzőkönyvet a Vevő kézhezvételt követő 2 munkanapon belül nem írta alá vagy igazolta vissza, a Kereskedő jogosult egyoldalúan az adott jegyzőkönyvet aláírni, amely alapján számláját kibocsátja.

Az átadás-átvételi pont használatához kapcsolódó jogok megszerzése és az ebből következő kötelezettségek viselése a Vevő feladata.

### A számlázás és a számlakifogásolások intézésének rendje.

#### Számlázás rendje

A Kereskedő a Szerződésben előírt és a hatályos számviteli és adójogszabályok szerinti formában és tartalommal jogosult:

* Előleg bekérő számlával egy tekintet alá eső okirat kiállítására.
* Elszámoló számla vagy számlával egy tekintet alá eső okirat kiállítására.
* Részszámla / számla vagy számlával egy tekintet alá eső okirat kiállítására.

A Kereskedő külön számlán számlázza ki a kiállított előzetes/végleges átadási-átvételi jegyzőkönyv alapján a földgáz árát és szükség szerint a forgalomarányos rendszerhasználati és szagosítási díjakat, valamint külön számlán számlázza ki a fix - rendelkezésre tartott kapacitásokhoz kapcsolódó - rendszerhasználati díjakat.

A Kereskedő a fizetendő földgáz árát

* előlegbekérő számlában a Szerződésben meghatározott adott időszakra számított maximális mennyiség
* elszámolásában a kiállított előzetes/végleges átadási-átvételi jegyzőkönyvben szereplő mennyiség

és a Szerződésben meghatározott földgázár szorzataként határozza meg.

A forgalomarányos rendszerhasználati (szállítási és/vagy elosztási forgalmi díj) árát

* előlegbekérő számlában a Szerződésben meghatározott adott időszakra számított maximális mennyiség
* elszámolásában a kiállított előzetes/végleges átadási-átvételi jegyzőkönyvben szereplő mennyiség

és a Szerződésben meghatározott egységár szorzataként határozza meg.

Amennyiben a Kereskedő a földgázt szagosítva adja át, akkor annak árát az előzetes/végleges átadási-átvételi jegyzőkönyvben szereplő mennyiségekre és a Szerződésben illetve jelen Üzletszabályzat *Az áralkalmazási feltételek általános szabályai* fejezete szerinti egységár szorzataként határozza meg. A szagosításra előlegszámlát a Kereskedő nem állít ki.

A teljesítést igazoló átadási-átvételi jegyzőkönyv a számla mellékletét képezi, melyet a Kereskedő elektronikusan is kiállíthat és elküldhet a Vevő részére.

A Kereskedő az adott elszámolási időszakra vonatkozó előzetes átadási-átvételi jegyzőkönyvben rögzített mennyiségek alapján kiállított számláját eltérés esetén korrigálja a végleges átadási-átvételi jegyzőkönyvben rögzített mennyiség alapján elszámoló számla vagy számlával egy tekintet alá eső okirat kiállításával:

* Amennyiben az előzetesen kiszámlázott mennyiségek ellenértéke alacsonyabb a ténylegesen átadott-átvett földgáz ellenértékénél, akkor a különbözetről Kereskedő új számlát bocsát ki.
* Amennyiben az előzetesen kiszámlázott mennyiségek ellenértéke magasabb, mint a ténylegesen átadott-átvett földgáz ellenértékéke, akkor a különbözetről számlával egy tekintet alá eső okirat kerül kiállításra.

A Kereskedő a jelen pontban meghatározott összegek mellett a számla kiállításának időpontjában érvényes egyéb, földgáz kereskedelemhez és értékesítéshez kapcsolódó, a számlázáskor érvényben lévő adót, illetéket, díjat, költséget, stb. is kiszámlázza.

A Kereskedő számláját a Szerződésben rögzített devizában állítja ki, a számlán forintban is feltünteti az ÁFA-ról szóló 2007. évi CXXVII. törvény 80.§-a alapján meghatározott fizetendő adó összegét. Az adó összegét a számla kibocsátásakor érvényes, MNB által közzétett hivatalos devizaárfolyamon állapítja meg.

Vevő köteles a Kereskedő által a számlán feltüntetett adókat, illetékeket, díjakat, járulékokat, költségeket stb. a számlán a fizetendő soron feltüntetett fizetési pénznemben határidőre megfizetni.

A Kereskedő a számlát, terhelő levelet a számla, terhelő levél kibocsátásának napján a Szerződésben rögzített módon megküldi Vevő részére, és az a nap számít a számla kézhezvételének, amely napon a Vevő igazoltan korábban kézhez vette a számlát és a terhelő levelet. A Kereskedő a számláit egész forintra, egyéb deviza esetén két tizedes-jegyre kerekített összegre állítja ki.

A Szerződésekben meghatározott fizetési határidők szempontjából az a nap minősül munkanapnak:

a) HUF-ban történő fizetések esetében, amely napon a bankok Magyarországon (Budapest) nyitva tartanak és szokásos szintű üzleti szolgáltatást nyújtanak,

b) USD-ben történő fizetések esetében, amely napon a bankok az Amerikai Egyesült Államokban (New York) és Magyarországon (Budapest) nyitva tartanak és szokásos szintű üzleti szolgáltatást nyújtanak,

c) EUR-ban történő fizetések esetében, amely napon a bankok Magyarországon (Budapest) nyitva tartanak és szokásos szintű üzleti szolgáltatást nyújtanak és az adott nap egyben TARGET nap. TARGET nap az a nap, amelyen a Trans-European Automated Real-time Gross Settlement Express Transfer fizetési rendszeren keresztül EUR fizetések teljesíthetőek.

A Vevő és a Kereskedő közötti pénzmozgások banki átutalással történnek a Szerződésben megjelölt vagy a Felek által közösen írásban egyeztetett bankszámlaszámra.

A Kereskedő által kibocsátott számlák fizetési határideje a számla kézhezvételétől számított 8. banki munkanap. A Vevő köteles az általa fizetendő összeget a Kereskedő az adott devizanemre megadott bankszámlájára úgy átutalni, hogy az a fizetési határidő napján jóváírásra kerüljön. Amennyiben a Vevő a Kereskedő számláját bármely okból, igazolhatóan ennél későbbi időpontban vette kézhez, úgy a fizetés késedelméért felelősség nem terheli. Amennyiben a fizetési határidő napja olyan napra esik, amely nem munkanap, akkor az azt megelőző utolsó munkanap a fizetési határidő. A fizetéssel kapcsolatos költségeket (beleértve a banki átutalással, konverzióval kapcsolatos költségeket) Vevő viseli. A benyújtott számla összegéből bármilyen levonás csak Felek külön írásbeli megállapodása esetén lehetséges.

A Vevő vállalja, hogy a banki átutalás közlemény rovatában a kiegyenlítésre kerülő számla sorszámát szerepelteti. A Kereskedő vállalja, hogy a Vevő által közölt sorszámú számlához allokálja a kifizetett összeget, eltérő álláspontja esetén a Kereskedő köteles a Vevővel egyeztetni a kiegyenlítés allokálásáról.

A Vevő fizetési kötelezettsége akkor tekinthető teljesítettnek, amikor a Kereskedő bankszámláján a számla teljes összege jóváírásra került.

A terhelő levél formájában meghatározott fizetési kötelezettségek (bírságok, nominálás eltérési és kiegyensúlyozási pótdíjak, kötbérek és kártérítések, stb.) fizetési határideje a terhelő levél keltétől számított 8. munkanap.

A számlázandó egyéb fizetési kötelezettségek (esetleges kapacitástúllépési pótdíj és kiegyensúlyozási költségek, stb.) kifizetési határideje a számla keltétől számított 8. munkanap.

Amennyiben számlával egy tekintet alá eső okirat kiállítása szükséges, a számlával egy tekintet alá eső okirat fizetési határideje az okirat kibocsátását követő 8. munkanap.

Amennyiben a Vevő a Szerződés keretében kiállított bármilyen számlának az USD / EUR / HUF ellenértékét hibás pénznemben fizeti meg, a következő szabályok alkalmazandók:

* Amennyiben a hibás pénznemben befolyó összeg a befolyáskori hivatalos MNB devizaárfolyamon számítva fedezi a Kereskedő követelésének az eredeti devizában kifejezett összegét, a fizetést teljesítettnek tekintendő.
* Amennyiben a hibás pénznemben befolyó összeg a befolyáskori hivatalos MNB devizaárfolyamon számítva nem fedezi a Kereskedő követelésének az eredeti devizában kifejezett összegét, úgy az előálló különbözetet a Kereskedő jogosult követelni a Vevőtől. Amennyiben a hibás pénznemben befolyó összeg a befolyáskori hivatalos MNB devizaárfolyamon számítva meghaladja a Kereskedő követelésének az eredeti devizában kifejezett összegét, úgy az előálló különbözetet a Vevő jogosult követelni az Kereskedőtől.

Amennyiben Vevőnek Kereskedővel szemben határidőn túli kötelezettsége keletkezik, Kereskedő jogosult bármely, Vevővel kötött egyéb szerződésből keletkező fizetési kötelezettségébe Vevő lejárt tartozását beszámítani, és erről Vevőt egyidejűleg tájékoztatni. Ugyanezen joga Vevőnek is fennáll.

A Kereskedő jogosult a bankszámláján jóváírt összeget először a Vevő késedelmi kamat tartozásainak, a fennmaradó részt pedig a Vevő legkorábban lejárt/lejáró tőketartozásainak kiegyenlítésére felhasználni. A Kereskedő írásban értesíti Vevőt arról, hogy a Vevő által átutalt összeget a Kereskedő a Vevő mely tartozásainak kiegyenlítésére használta fel.

A Felek a vonatkozó jogszabályok rendelkezései szerint kiállított számlának a kötelezett Fél részére történő benyújtásával érvényesítik a Szerződésben meghatározott bármely jogcímen járó összegekkel kapcsolatos jogaikat.

#### Számlakifogásolás

A Vevő írásban kifogást jelenthet be a számlával kapcsolatban kézhezvételt követő 3 munkanapon belül. A kifogásnak tartalmaznia kell a kifogásolt adatot, összeget és a kifogás indokolását. A számla kifogásolása esetén a Vevő a számla kifizetését határidőre köteles teljesíteni, azonban a Felek azonnal egyeztetni kötelesek. Az egyeztetés során a Felek túlfizetés vagy alulfizetés esetén egyezséget kötelesek kötni, majd az alábbiak szerint járnak el: ­

* Túlfizetés esetén az Kereskedő az egyezség megkötésétől számított 8 munkanapon belül az árkülönbözetet Vevőnek visszautalja, és erről számlával egy tekintet alá eső okiratot bocsát ki.
* Alulfizetés esetén a Vevő a Kereskedő által az Egyezség megkötésével egy időben kiállított számla alapján, annak kézhezvételétől számított 8 munkanapon belül az árkülönbözetet a Kereskedőnek átutalja.

Amennyiben a számlareklamáció az elfogyasztott földgáz mennyiségével kapcsolatos, úgy a Kereskedő haladéktalanul felveszi a kapcsolatot a mérési/allokálási adatot szolgáltató rendszerüzemeltetővel és a mérési/allokálási adat helyességét igazoló, az érintett rendszerüzemeltető üzletszabályzatában szereplő eljárást indítanak. Amennyiben ezen eljárás alapján megállapításra kerül, hogy a megkifogásolt számlán feltüntetett földgázmennyiség eltér a valós felhasználástól, úgy a Kereskedő a helyesbítő számlával egy tekintet alá eső okiratot állít ki.

Amennyiben Vevő a számlakifogást a számla kézhezvételét követő 3 munkanapon belül nem kezdeményezi írásban a kifogásolt számlarész indoklásával, úgy a Felek megállapodnak, hogy a fizetési kötelezettség az eredeti fizetési értékben és határidővel áll fenn. A Kereskedő ebben az esetben is a fentiekben meghatározott egyeztetési vagy mérési/allokálási adathelyességet igazoló eljárást folytat le.

Vevőt a kifogás nem jogosítja fel az érintett számla ellenértékének visszatartására, amennyiben az elszámolt földgázmennyiség nem haladja meg Vevő adott időszakra várható fogyasztásának 125%-át.

Ha bármely okból hibás számla miatt emelt kifogás következtében a Felek valamelyike megalapozatlanul használja a másik Fél pénzét, ezen összeg után a jogosulatlan használó a kifizetés vagy beszámítás napjáig a kamatterhelő levél kiállításának napján érvényes, a PTK által meghatározott maximális késedelmi kamatot köteles megfizetni.

## Szerződésszegésre és szabálytalan vételezésre vonatkozó szabályok és eljárásrend

Szerződésszegés, szabálytalan vételezés esetén a másik Fél jogosult a szerződésszegő Féltől a Szerződés teljesítését követelni és minden a Szerződésben meghatározott igényeit - beleértve minden az eseménnyel kapcsolatosan keletkezett költségei alapján keletkező igényét - érvényesíteni.

Kereskedő jogosult a Vevővel szemben érvényesíteni mindazon igényeit (a rendszerüzemeltető Üzletszabályzatában szereplő kötbért, kamatot, pótdíjat, kártérítést stb.), melyeket a rendszerüzemeltető a Vevő rendszerüzemeltetői szerződés megszegésének jogkövetkezményeiként a Kereskedővel szemben érvényesített.

### A szerződésszegés és szabálytalan vételezés esetei

Szerződésszegést követ el a Kereskedő különösen:

1. Minőségi hibás teljesítés esetén, ha a Szerződésben kikötött, az adott teljesítési helyre vonatkozó minőségtől a Kereskedő hibájából a meghatározott mértéket meghaladó eltérés áll fenn.
2. A nem megszakítható földgáz teljesítmény átadásának indok nélküli vagy jogellenes korlátozása, ill. szüneteltetése következik be.
3. Saját hibájából a szerződött mennyiségnél kisebb mennyiséget bocsát rendelkezésre.
4. Ha 30 napot meghaladóan nem tesz eleget a Vevőnek járó kötbérfizetési vagy díj-visszatérítési kötelezettségének.
5. Alulszállít.

Súlyos szerződésszegést követ el a Kereskedő, ha nem tartja be a kereskedelmi engedélyének rendelkezéseit és az engedélyét a Hivatal visszavonja.

Szerződésszegést követ el a Vevő különösen:

1. Ha fizetési kötelezettségének - beleértve a Kereskedőn keresztül megfizetett rendszerhasználati díjakat is – nem, vagy nem a Szerződésben meghatározott határidőben tesz eleget.
2. A Szerződés titoktartási rendelkezéseit nem tartja be.
3. Az elosztóhálózat-használati szerződésben, a csatlakozó rendszerüzemeltető üzletszabályzatában és az ÜKSZ-ben foglaltakat megszegi.
4. Adatszolgáltatási kötelezettségei nem teljesíti.
5. A Szerződésben rögzített műszak előírásokat megszegi.
6. Alulvételez.

Súlyos szerződésszegést követ el a Vevő, ha:

1. A földgáz díjának - beleértve a Kereskedőn keresztül megfizetett rendszerhasználati díjakat is - kifizetésével kapcsolatos kötelezettségét 15 napot meghaladóan nem teljesíti.
2. A szerződésszegés és az elosztási szerződésszegés következményeként megállapított és kiterhelt kötbér, kártérítés, díjak vagy pótdíjak fizetésével kapcsolatos kötelezettségét 15 napot meghaladóan nem teljesíti.
3. Csőd-, felszámolási- vagy végelszámolási eljárásra vonatkozó bírósági határozat hatályba lépését követő két munkanapon belül elmulasztja értesíteni a Kereskedőt.
4. A Kereskedő által előírt pénzügyi biztosítékot 15 napon belül nem bocsátja a Kereskedő rendelkezésére.
5. Korlátozási, megszakítási előírásokban foglaltakat nem teljesíti.
6. Az átadás-átvételi ponton magatartásával, gondatlanságával környezet károsító vagy életveszélyes helyzetet teremt.
7. Szabálytalanul vételez.
8. Szerződött, lekötött kapacitást meghaladóan vételez.

A jelen pontban rögzített szerződésszegési eseteken túl a Felek között létrejött Szerződés további szerződésszegési eseteket is tartalmazhat.

A Felek a Szerződés szerződésszerű teljesítés biztosítékaként, szerződésszegés esetén kötbért, késedelmi kamatot és kártérítést kötnek ki, valamint egyéb díjakban és pótdíjakban és pénzügyi biztosítékban állapodnak meg az Általános Szerződési Feltételek (ÁSZF), vagy egyedi feltételek szerint. A teljesítés jogszerű megtagadása esetén a jogszerűen megtagadó fél terhére nem keletkezik sem kötbérfizetési, sem kártérítési kötelezettség, de késedelmi kamat és díj - illetve pótdíjfizetési - kötelezettség sem.

### A szerződés teljesítésének jogszerű megtagadásának esetei

Szerződés jogszerű megtagadása esetén Kereskedő köteles tőle elvárható szakértelemmel eljárni Vevő érdekeinek védelmében, eredményfelelősség azonban nem terheli.

A Felek kötelesek haladéktalanul értesíteni egymást a tudomásukra jutott eseményekről és kötelesek együttműködni az eseményből származó károk enyhítésében.

A fenyegető Vis Maiorról és a Vis Maior bekövetkezéséről, várható időtartamáról a szerződő Felek egymást haladéktalanul, írásban tájékoztatni kötelesek. A fenyegető vagy bekövetkező Vis Maiorról történő késedelmes tájékoztatásból származó kárért a késedelmes tájékoztatásért felelős Fél felel.

1. Üzemzavar

A szolgáltatás vagy átvétel időleges lehetetlenné válása olyan okból, melyért egyik Fél sem felelős. Csak a teljesítési kötelezettség szűnik meg a lehetetlenüléssel érintett időre. A Felek kötelesek együttműködni a szolgáltatás mielőbbi helyreállítása érdekében.

A Vevő használatában lévő rendszereken fellépő földgáz vételezési üzemzavarok, események nem adnak alapot a Szerződés jogszerű megtagadására, még akkor sem, ha a Vevő felelőssége kizárható. A szerződött teljesítmény, illetve a Vevő felhasználási helyén igényelt földgáz leszállítása a rendszerüzemeltetők feladata. Az üzemzavarok elhárítására az rendszerüzemeltetők kötelezettsége, melynek észlelése és koordinálására folyamatosan működő ügyeleti-készenléti szolgálatot működtetnek. A gázömlés és üzemzavar elhárításával összefüggő feladatokat a rendszerüzemeltető Üzletszabályzata és egyéb belső szabályzatai szabályozzák.

1. TMK időszakok

A rendszerüzemeltetők által az együttműködő földgázrendszer működőképességének fenntartása érdekében, a jogszabályok és az ÜKSZ szerint egyeztetett és végrehajtott részleges vagy teljes üzemszünetek.

A rendszerüzemeltetők tervszerű megelőző karbantartásainak (TMK) ütemezéséről Kereskedő a tudomásszerzést követően 3 munkanapon belül, de legalább a TMK esedékességét megelőző 15 nappal tájékoztatja a Vevőt.

A Vevő a TMK időpontjának egyeztetésében az ÜKSZ-ben foglaltak szerint közvetlenül vagy a Kereskedő közreműködésével részt vehet.

1. Válsághelyzet, korlátozás

A GET és a kapcsolódó hatályos jogszabályok meghatározzák azokat a jogi kereteket, melyek között a rendszerüzemeltetők a gázszolgáltatásban fellépő rendkívüli helyzet kezelésére intézkedéseket eszközölhetnek, a rendszer üzemállapotának fenntartása érdekében. A korlátozás a Hivatal által jóváhagyott korlátozási menetrend alapján kerül végrehajtásra, a korlátozás elrendelését Kereskedő a jogszabályban meghatározott határidőn belül köteles Vevő tudomására hozni. A jogszabály által meghatározott kategóriák figyelembevételével a Vevő által lekötött teljesítmények korlátozási besorolását a Felek között létrejött Szerződésben kell rögzíteni.

Amennyiben rendszerszintű korlátozás kerül elrendelésre, vagy a rendszerüzemeltetőknél fellépő szünetelési ok miatt Vevő nem vételez földgázt, az érintett időszakra a Vevő mentesül a jogszabályban ilyen esetekre meghatározott fizetési kötelezettségek alól.

Korlátozás elrendelése esetén a Vevő a fogyasztás korlátozását köteles haladéktalanul megkezdeni és a jogszabályban/elrendelésben előírt időn belül végrehajtani.

1. Vis Maior

Vis Maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, stb.), amelyek nem függnek a Felek akaratától és közvetlenül akadályozzák az adott felet a szerződéses kötelezettségének teljesítésében.

A Felek ellentétes írásbeli megállapodásának hiányában a szerződéses határidők a Vis Maior időtartamával arányosan meghosszabbodnak.

Nem minősül szerződésszegésnek, és a Felek egyikét sem terheli felelősség, ha a szolgáltatás szüneteltetésének oka: Vis Maior

A pénzfizetési kötelezettséget a Vis Maior nem érinti.

### Szankciók és következmények

A jelen pontban rögzített szerződésszegés következményei nem érintik a Felek között létrejött Szerződés bármely más pontjában meghatározott szerződésszegési esetekhez fűzött jogkövetkezményeket.

A teljesítés jogszerű megtagadása esetén a jogszerűen megtagadó Fél terhére nem keletkezik sem kötbérfizetési, sem kártérítési kötelezettség, de késedelmi kamat és díj- ill. pótdíjfizetési kötelezettség sem.

A Kereskedőt terhelő szankciók:

* Késedelmi kamat fizetése (Vevői túlfizetés esetén)
* Gázdíj visszatérítés (Vevői túlfizetés esetén)
* Kötbérfizetés (a szerződés által előírt esetekben)
* Kártérítés (PTK szerint)
* A földgáz kereskedelmi szerződés rendkívüli felmondása (súlyos szerződésszegés esetén).

A Vevőt terhelő szankciók:

* Késedelmi kamat fizetése
* Kötbérfizetés (a Szerződés által előírt esetekben)
* Fizetési biztosíték kikötése (bankgarancia, előlegfizetés)
* Kártérítés (PTK szerint)
* A gázellátás jogszerű megtagadása (súlyos szerződés esetén)
* Pótdíjfizetés (Szerződés által előírt esetekben)
* A földgáz kereskedelmi szerződés rendkívüli felmondása (súlyos szerződésszegés esetén).

A Kereskedő az általa kiszámlázott díjak 15 napot meghaladó késedelmes megfizetése, illetve meg nem fizetése esetén biztosíték (jelzálog, bankgarancia, fizetési előleg) nyújtását kötheti ki a Vevő felé. A biztosíték mértéke a Vevő minimum egy, maximum három havi átlagfogyasztásnak a szerződés szerinti díjjal számított mértékig terjedhet.

**Kötbér**

A kötbér alapja minden esetben a szerződésszegéssel érintett földgáz mennyiségnek adott időszakban érvényes földgázárral számított értéke. A kötbér alapja az ÁFÁ-val növelt szerződéses érték.

Amennyiben a Vevő megsérti a Szerződésben megállapított titoktartási kötelezettségét, a Szerződés egy évre vonatkozó értékének 20%-t köteles egy összegű kötbérként fizetni az Kereskedőnek.

Abban az esetben, ha a Vevő nem veszi át a Szerződésben meghatározott időszakra vonatkozó /Napi/Havi/Negyedéves/Éves Szerződött Minimum Mennyiséget - kivéve Vis Maior esetét - a Vevő köteles megfizetni a Kereskedőnek a Szerződött Minimum Mennyiség és a ténylegesen átvett mennyiség közötti különbözet Szerződésben meghatározott földgáz áron számított értékének 60%-át, mint kötbért.

Abban az esetben, ha a Vevő a Szerződésben meghatározott időszakra vonatkozó Napi/Havi/Negyedéves/Éves Szerződött Maximum Mennyiséget meghaladó mennyiséget vesz át a Kereskedő írásbeli hozzájárulása nélkül, a Vevő köteles megfizetni a Kereskedőnek a Szerződött Maximum Mennyiség és a ténylegesen átvett mennyiség közötti különbözet Szerződésben meghatározott földgáz áron számított értékének 50%-át, mint kötbért.

Abban az esetben, ha a Kereskedő által felajánlott földgáz mennyisége nem éri el a Szerződésben meghatározott időszakra vonatkozó Havi/Negyedéves/Éves Szerződött Maximum Mennyiséget - kivéve a jelen Szerződésben részletezett eseményeket -, a Kereskedő köteles a Vevőnek megfizetni az elmaradt mennyiség Szerződésben meghatározott földgáz áron számított értékének 60%-át, mint kötbért.

A kötbér az arra jogosult Fél terhelő levele ellenében fizetendő a jelen Szerződés szerint, a terhelő levélben jelzett határidőn belül.

A Kereskedő és a Vevő jogosult a kötbért meghaladó - igazolt - kárát is érvényesíteni.

**A gázellátás felfüggesztése**

Amennyiben a Vevőnek a Kereskedővel kötött bármely szerződéséből eredő 15 naptári napot meghaladó lejárt tartozása áll fenn a Kereskedővel szemben, a Kereskedő jogosult a Vevő részére az áru szállítását vagy a szolgáltatás hitelre (pénzügyi biztosítékkel nem fedezett) történő nyújtását felfüggeszteni, vagy további feltételekhez (biztosítékok nyújtásához) kötni. Ebben az esetben Kereskedőnek jogában áll, hogy Vevő részére abban az esetben szállítson árut, illetve nyújtson szolgáltatást, amennyiben a Vevő a Kereskedő részére a szállítandó áru vagy nyújtandó szolgáltatás teljes ellenértéke 120 %-ának megfelelő, de legfeljebb a szállítandó áru vagy nyújtandó szolgáltatás teljes ellenértéke és a Vevő tartozásai összegének megfelelő összeget az áru szállításának, illetve a szolgáltatás nyújtásának megkezdése előtt megfizeti. A Vevő által fizetett összeget Kereskedő a Vevő legrégebben fennálló tartozása kiegyenlítésére számolja el. A korábbi tartozások összegén felüli rész a megrendelt áru vagy szolgáltatás ellenértékének minősül, melyről Kereskedő számlát állít ki

Felek megállapodnak, hogy jelen pont vonatkozásában, amennyiben bármilyen tartozás EUR-tól eltérő pénznemben áll fenn, az adott pénznemben fennálló tartozást az Európai Központi Banknak az adott deviza/ EURO árfolyama (ECB fixing) alapján számolják át EUR-ra.

A távhőtermelőkre vonatkozó kikapcsolási szabályok:

Kereskedő a fizetési késedelem miatti földgázellátásból történő kikapcsolást a távhőszolgáltatásról szóló törvény szerinti olyan távhőtermelő engedélyessel szemben, amely lakossági felhasználókat vagy külön kezelt intézményeket is ellátó távhőszolgáltató számára értékesít távhőt, illetve távhőszolgáltató engedélyesként lakossági felhasználókat vagy külön kezelt intézményeket is ellát távhőszolgáltatással, kizárólag az alábbi feltételek együttes fennállása esetén kezdeményezheti a földgázelosztónál

a) a távhőtermelő fizetési kötelezettségével 90 napot meghaladó késedelembe esett,

b) Kereskedő a tartozásról a távhőtermelő engedélyest legalább kétszer értesítette, és

c) a fizetési haladék adásáról vagy részletfizetésről szóló egyeztetés nem vezetett eredményre.

A távhőtermelő engedélyes első értesítése postai vagy elektronikus úton, második értesítése tértivevényes levélben vagy a távhőtermelő engedélyes általi átvétel igazolására alkalmas egyéb módon történik. Az első és második értesítés elküldése között legalább 15 napnak el kell telnie.

Ha a földgázellátásból kikapcsolt távhőtermelő engedélyes rendezi valamennyi lejárt tartozását és egyéb költségeket is megfizeti, a Kereskedő legkésőbb a lejárt tartozások és költségek megfizetésétől számított 24 órán belül kezdeményezi a távhőtermelő engedélyes ellátásba történő ismételt bekapcsolását, e kötelezettség elmulasztása a Kereskedő részéről súlyos szerződésszegésnek minősül.

További speciális kikapcsolási szabályok:

Kormányrendeletben meghatározott állami vagy önkormányzati feladatot ellátó szociális, gyermekjóléti, gyermekvédelmi, egészségügyi vagy közoktatási intézmény (a továbbiakban: közintézményi felhasználó) kezdeményezheti a Kereskedőnél a földgázellátásból fizetési késedelem miatt történő kikapcsolás alóli mentesség (a továbbiakban: moratórium) biztosítását.

A moratórium a közintézményi felhasználó kezdeményezése szerinti időszakra, de legfeljebb az adott év október 15. és az azt követő év április 15. közötti időszakra terjed ki.

Ha a közintézményi felhasználó a GET-ben és a kormányrendeletben meghatározott feltételeknek megfelel, a Kereskedő köteles a moratóriumot a közintézményi felhasználó kezdeményezésében meghatározott időszakra biztosítani.

Ha a közintézményi felhasználó a GET-ben és a kormányrendeletben meghatározott kötelezettségeknek eleget tesz, a közintézményi felhasználó fizetési késedelem miatti földgázellátásból történő kikapcsolása a moratórium alatt nem kezdeményezhető, amely azonban nem érinti Kereskedő azon jogát, hogy követelését bírósági vagy egyéb törvényes úton érvényesíthesse.

A közintézményi felhasználó akkor kezdeményezheti ismételten a moratórium biztosítását, ha a korábbi fizetési késedelemből eredő fizetési és a korábbi moratóriumból származó kötelezettségeinek maradéktalanul eleget tett.

A moratóriumot biztosító Kereskedő a moratórium következtében felmerülő költségét nem háríthatja át más felhasználókra. E költségek a Kereskedő által nyújtott termék vagy szolgáltatás árába közvetlenül vagy közvetve semmilyen formában nem számíthatók be, illetve külön nem számlázhatók ki. E költségek terhét – a közintézményi felhasználó számára teljesített, a közintézményi felhasználó által fizetendő termékértékesítés, szolgáltatás díja és kamata kivételével – a Kereskedő viseli.

Ha a közintézményi felhasználó a moratórium biztosítását a GET-ben meghatározott kormányrendeletnek megfelelően kezdeményezte, a Kereskedő a közintézményi felhasználóval kötött szerződést fizetési késedelemre történő hivatkozással nem mondhatja fel.

Moratórium esetén a közintézményi felhasználó fenntartója a közintézményi felhasználónak a moratórium alatt keletkezett tartozásaiért a Ptk. 6:419. §-a szerint egyszerű kezesként felel.

### A szerződéses állapot helyreállítása

A Vevő köteles a Kereskedőt a szerződésszegés, felfüggesztés, kizárás okának megszüntetéséről írásban értesíteni. A Vevő értesítésének kézhezvételét, a felmerült költségek megtérítését követően a Kereskedő 1 napon belül értesíti a területileg illetékes elosztói engedélyest, aki üzletszabályzata szerint a gázszolgáltatást helyreállítja. A gázszolgáltatás az alábbi feltételek teljesítése esetén állítható vissza:

* A szerződésszegő magatartást, állapotot a felhasználó megszüntette.
* A Vevő a jelen Üzletszabályzat szerint meghatározott gázmennyiség ellenértékét megfizette, egyéb fizetési kötelezettségét (alapdíj, teljesítménydíj, gázdíj, hátralék, késedelmi kamat, pótdíj, kötbér, stb.) teljesítette.
* A gázszolgáltatás megszüntetésének és helyreállításának költségeit a Vevő megfizette.

A szerződésszegés és a szabálytalan gázvételezés ügyviteli és technikai eljárásait a területileg illetékes elosztói engedélyes Üzletszabályzata részletezi.

### A késedelmes fizetés esetére alkalmazható szankciók

Fizetési késedelem esetén az érintett Fél köteles a másik Fél részére késedelmi kamatot fizetni.

**Késedelmi kamat**

Amennyiben a szerződés alapján a fizetési kötelezettséggel rendelkező fél a fizetendő összeget annak esedékessége napján nem fizeti meg, késedelembe esik, és köteles a lejárt összegre, a késedelem idejére, azaz a késedelembe esés napjától a tényleges fizetés napjáig referencia kamat + 8% mértékű késedelmi kamatot fizetni.

A késedelmi kamat terhelő levél fizetési határideje a terhelő levél kézhezvételététől számított 8. banki nap.

A referencia kamat a késedelmi kamat alapjául szolgáló összeg szerződés szerinti devizanemének megfelelő 1 hónapos, a késedelembe esés hónapjának első munkanapján jegyzett, a Reuters Monitor Money Rate Service vonatkozó oldalán közzétett bankközi kamat (pl. HUF esetében 1 hónapos BUBOR, EUR esetében 1 hónapos EURIBOR, USD esetében 1 hónapos LIBOR, stb.)

A késedelmi kamat összegét 360 napos év figyelembe vételével, a ténylegesen eltelt napok alapján számítják a Felek. A késedelmi kamat fizetésének olyan devizanemben kell történnie, amilyen devizanemben a fizetendő késedelmi kamat alapjául szolgáló összeget a Felek a Szerződésben meghatározták.

Késedelmi kamat fizetése a kiállító által megjelölt bankszámlára történő átutalással történik. A fizető Fél köteles a közlemény rovatban a „KESKAM” kifejezés feltüntetni.

Amennyiben a Vevő a szerződéses időszak alatt két esetben is 15 napot meghaladó késedelembe esik a számlák kifizetését illetően, úgy a Kereskedő jogosulttá válik a második késedelmet követő elszámolási időszaktól kezdődően - a Szerződés egyéb pénzügyi biztosítékain túlmenően - előlegszámla kibocsátására. Az előlegszámla alapdíjas fogyasztási helyek esetében a várható éves földgázfogyasztás 1/12-ed része az arányos rendszerhasználati díjakkal együtt az előző havi egységáron kalkulálva, esedékessége a tárgyhónap elseje. Az előlegszámla teljesítménydíjas fogyasztási helyek esetében az adott havi várható földgázfogyasztás és annak megfelelő esedékes rendszerhasználati díj az előző havi egységáron kalkulálva, esedékessége a tárgyhónap elseje. Az előlegszámla meg nem fizetése a 10. pontban foglaltak szerinti következménnyel jár.

**A szerződés rendkívüli felmondása**

A Kereskedő jogosult a Szerződést azonnali hatállyal – minden előzetes értesítés nélkül - írásban felmondani, amennyiben a Vevőnek a Kereskedővel szemben 30 napot meghaladó, minimum 8000 EUR összegű lejárt tartozása áll fenn.

## A Vevői panaszok ügyintézésének és a panaszok kezelésének rendje

Vevői kapcsolattartás szervezete és működése:

A Kereskedő vevői kapcsolattartásra kijelölt szervezete a Gázértékesítési Szervezet, felelőse a gázértékesítési vezető.

A Gázértékesítési Szervezet az 1. számú mellékletben megadott elérhetőségeken:

* ügyfélszolgálati irodát
* telefonos ügyfélszolgálatot
* elektronikus ügyfélszolgálatot

működtet.

A Gázértékesítési Szervezet saját alkalmazottakon, illetve a Kereskedővel megbízási jogviszonyban álló természetes és jogi személyeken keresztül személyesen is tart kapcsolatot a Vevőkkel a Kereskedő szolgáltatásainak ismertetése, ajánlatadás és szerződéskötés céljából.

A Kereskedő és a Vevők között létrejött Szerződésben a felek kapcsolattartókat jelölnek meg: a szerződés teljesítése ügyében teljesítménydíjas vételezés esetén operatív napi szintű kapcsolattartásra számlázási, fizetési ügyekben.

A Szerződés rögzíti a fenti kapcsolattartók nevét, telefonszámát (vonalas és mobil) és e-mail címét.

A Kereskedő a teljesítménydíjas felhasználók Szerződésben előírt igény-bejelentési kötelezettségének teljesítésére Informatikai Platformot üzemeltet. Az operatív kapcsolattartás módja és az adatforgalmazás feltételei az egyedi Szerződésben kerülnek rögzítésre.

Vevői panaszok ügyintézésének rendje:

A Vevőtől azonos tárgyban érkező ismételt reklamációt a Kereskedő panasznak tekinti. Panaszt írásban, telefonon és elektronikus úton tehet a Vevő. A Kereskedő telefonon történő ügyintézés esetében is biztosítja az ügyintézés dokumentálhatóságát. Ennek érdekében egyedi ügyszámot alkalmaz, amelyről a hívás során tájékoztatja a Vevőt. A korábbi, érdemben megválaszolt panasz tartalmával azonos tartalmú, ugyanazon Vevő által tett, ismételt, új információt nem tartalmazó panasz, valamint a névtelen panasz kivizsgálását a Kereskedő mellőzheti. A panaszt a Kereskedő ügyvezetője minősíti és adja ki intézkedésre, a panasz kivizsgálását azonnal meg kell kezdeni.

A Kereskedő 15 napon belül írásban tájékoztatja Vevőt a panasz kivizsgálásáról és annak eredményéről. Amennyiben a panasz a méréssel kapcsolatos, a Kereskedő az illetékes elosztói engedélyest írásban haladéktalanul értesíti, és felhívja a panasz kivizsgálására. Szükség esetén a Kereskedő azonnali személyes megbeszélést kezdeményez Vevővel. Abban az esetben, ha 8 napon belül nem lehet biztosítani a panasz kivizsgálását, akkor a Kereskedő erről tájékoztatja a Vevőt és legalább havonta, írásban tájékoztatja Vevőt a panaszkivizsgálási folyamat aktuális állásáról.

Amennyiben a Kereskedő a felhasználó panaszát elutasítja, a Vevő jogosult a Hivatalhoz fordulni.

## A Szerződés felmondásának esetei, megszűnésének rendje

### Szerződés felmondásának esetei

* Határozott időtartamra kötött Szerződés esetén:
  + határidőre történő lejárattal
  + rendkívüli felmondással.
* Határozatlan időtartamra kötött Szerződés esetén:
  + felmondással
  + rendkívüli felmondással.
* A Kereskedő és a Vevő közös megegyezésével.
* Valamelyik fél jogutód nélküli megszűnésével.

### Megszűnés rendje

A felhasználási helyhez kapcsolódó és a Kereskedőnek átadott kapacitás-lekötési jog a Szerződés megszűnésének napjával visszaszáll a Vevőre.

A Kereskedő a Vevő határozott idő lejárta előtti szerződés felmondása esetén jogosult megfelelő kártérítésre, amely azonnal esedékes.

**Határidőre történő lejárat**

A Határozott időtartamra kötött Szerződés lejáratkor a Felek érdemi tevékenysége nélkül megszűnik. A megszűnés nem érinti a Felek kötelezettségeit szerződéses időszakot érintő elszámolási eljárások és abból származó kötelezettségek teljesítését.

**Rendkívüli felmondás**

A Szerződés rendkívüli felmondással, azonnali hatállyal megszüntethető, ha:

* a Vevő illetve Kereskedő ellen csődeljárás, felszámolási eljárás jogerős elrendelésére kerül sor, vagy végelszámolás alá kerül,
* bármelyik Fél a közöttük fennálló Szerződésből eredő lényeges kötelezettségeit ismételten vagy súlyosan megszegi
* a Hivatal a Kereskedő vagy engedélyes tevékenységet végző Vevő működési engedélyét jogerősen visszavonja.
* a Vevő elosztó-használati szerződése megszűnik.
* Szerződésben rögzített pénzügyi garancia megszűnik, lejár vagy nem elérhető.

A rendkívüli felmondást a kezdeményezőnek (Kereskedő/Vevő) írásban tértivevényes levélben kell megküldeni a másik Fél (Vevő/Kereskedő) részére. Amennyiben a címzett (Vevő/Kereskedő) az értesítést bármely okból nem veszi át akkor az értesítést meg kell ismételni. A második értesítés postára adása napjától számított 10. napra az értesítést érvényesnek kell tekinteni, függetlenül annak esetleges sikertelen kézbesítésétől.

**Felmondás**

A Szerződést bármelyik fél 90 napos felmondási idővel gázév végére felmondhatja. A felmondást írásban kell megküldeni, melyet a fogadó fél 5 munkanapon belül köteles visszaigazolni.

**A Kereskedő és a Vevő közös megegyezésével**

Az Üzletszabályzat szerinti módosítási eljárás keretében.

**Valamelyik fél jogutód nélküli megszűnésével**

A rendkívüli felmondás szabályai szerint kell eljárni.

# A kereskedőváltás szabályai, eljárásrendje, elszámolási módszerek

Ha a Vevő földgázkereskedőt kíván váltani, annak lebonyolítását a Kereskedő térítésmentesen végzi, és azzal összefüggésben a Kereskedő a Vevőnek, valamint a földgázkereskedők egymásnak díjat nem számíthatnak fel. A kereskedőváltás lebonyolítása céljából a Vevő megbízása alapján az a földgázkereskedő is eljárhat, akivel a Vevő az új földgáz-kereskedelmi szerződést megköti.

A Vevő a földgáz-kereskedelmi szerződését az abban meghatározott feltételek szerint írásban felmondhatja. A Vevő földgáz-kereskedelmi szerződésének kereskedőváltás miatti felmondása az elosztóhálózat-használati szerződés hatályát nem érinti.

A Kereskedő köteles a Vevő és – ha a Vevő megbízásából az új földgázkereskedő jár el – az új földgázkereskedő részére a felmondás kézhezvételtől számított 5 napon belül írásban értesítést küldeni

a) a felmondás visszaigazolásáról a felhasználási hely egyedi azonosító számának és a földgáz-kereskedelmi szerződés megszűnésének időpontja feltüntetésével, és GET szerinti igazolásokat átadni, vagy

b) a felmondás benyújtásakor nem teljesített szerződéses feltételekről.

(A Kereskedő visszaigazolása - melyet másolatként a Vevő új földgázkereskedője részére is megküld - tartalmazza:

1. a felhasználási hely egyedi azonosító számát
2. a földgáz-kereskedelmi szerződés megszűnésének időpontját
3. a csatlakozó rendszerüzemeletető igazolását:
   1. az adott felhasználási helyen vásárolt kapacitásáról
   2. a lekötött kapacitásáról
   3. a felhasználói profilba történő besorolásról,
   4. a felhasználási helyen lévő fogyasztásmérő berendezés jellemző adatait és azonosító számát,
   5. a felhasználó korlátozási besorolását,
   6. a felhasználó azonosításához szükséges adatokat és fogyasztási adatait. )

A b) pontja szerinti esetben a Kereskedő a feltételek teljesítése érdekében határidőt biztosít. A felhasználó felmondása a megjelölt szerződési feltételek teljesülésével hatályosul.

Ha a Vevő önállóan jár el, köteles a) pont szerinti értesítést a Kereskedő által kibocsátott utolsó számla másolatával együtt a kézhezvételt követően az új földgázkereskedőnek megfelelő időben eljuttatni.

A Kereskedő az a) pont szerinti értesítéssel egyidejűleg köteles az érintett rendszerüzemeltetőnél bejelenteni Vhr.-ben meghatározottak szerint a kereskedőváltást és a földgáz-kereskedelmi szerződés megszűnésének időpontját. Az új földgázkereskedő az a) pontja szerinti értesítés kézhezvételét követően haladéktalanul, de a földgáz-kereskedelmi szerződés megszűnésének időpontját legalább 21 nappal megelőzően az érintett rendszerüzemeltetőnél bejelenti az új földgáz-kereskedelmi szerződés hatálybalépésének időpontját, továbbá a felhasználási hely egyedi azonosító számának alkalmazásával kezdeményezi a rendszerhasználati szerződés megkötését vagy módosítását.

Kereskedőváltás esetén az érintett földgázkereskedők Vhr.-ben meghatározottak szerint egyeztetnek a rendszerüzemeltetőkkel a Vevő ellátása érdekében lekötött gázátadó állomási és elosztói kiadási ponti kapacitások földgázkereskedők közötti átadásának részletes feltételeiről. Az engedélyesek kötelesek az egyeztetéseket úgy lefolytatni, hogy a kereskedőváltás az igénybejelentéstől számított legkésőbb 30 napon belül megtörténjen. Az egyeztetések eredménytelensége esetén a felhasználó a Hivatalhoz fordulhat, és kezdeményezheti a kapacitásátadásról történő döntést. A Hivatal 15 napon belül dönt a kapacitáslekötésekről.

A földgáz-kereskedelmi szerződés megszűnésétől számított 20 napon belül a Kereskedő a Vevővel és az új földgázkereskedővel egyeztetve köteles végszámlát kibocsátani.

A határozott időre kötött földgáz-kereskedelmi szerződés megszűnése esetén – ha a Vevő a földgáz-kereskedelmi szerződés megszűnésének napját követő napi hatállyal másik földgázkereskedővel szerződést köt – akkor a kereskedőváltásnak a határozott idejű szerződés megszűnését követő nappal történő végrehajtása érdekében az új szerződés megkötését legalább a határozott idejű szerződés megszűnését 30 nappal megelőzően köteles a Kereskedőnek bejelenteni.

Ha a Vevő a 30 napos határidőt elmulasztja, a Kereskedő nem felel azért, hogy a kereskedőváltás a határozott idejű földgáz-kereskedelmi szerződés megszűnését követő nappal nem kerül végrehajtásra.

Ha a Kereskedő értesítést küld a Vevőnek melyben közli, hogy nem teljesítette a szerződés feltételeit – így különösen a felmondás benyújtásának időpontjáig lejárt tartozása van –, a Kereskedő köteles részletesen tájékoztatni a Vevőt a nem teljesített szerződéses feltételekről és azok teljesítésének módjáról.

Ha Vevő a felmondáshoz szükséges szerződési feltételeket teljesítette, a Kereskedő a teljesítésről való tudomásszerzést követően haladéktalanul írásban visszaigazolást küld neki, és ezzel egyidejűleg teljesíti a bejelentési kötelezettségét az érintett rendszerüzemeltető felé.

Távlehívható fogyasztásmérő berendezéssel rendelkező Vevő esetében a földgáz-kereskedelmi szerződés megszűnésének időpontjában a rendszerüzemeltető köteles gondoskodni a záró mérőállás távleolvasással történő meghatározásáról.

Nem távlehívható fogyasztásmérő berendezéssel rendelkező Vevő esetében a záró mérőállás meghatározására a Vevő, a Kereskedő és az új földgázkereskedő megállapodása az irányadó. Ennek keretében a felek a Vevő által közölt mérőállás vagy az ÜKSZ szerinti felhasználói profilbesorolás alapján történő becslés elfogadásáról is megállapodhatnak.

Ha a felek a nem állapodnak meg, akkor az új földgázkereskedő a földgáz-kereskedelmi szerződés megszűnését megelőzően legalább 5 munkanappal kezdeményezi a rendszerüzemeltetőnél a fogyasztásmérő berendezés leolvasását. Ebben az esetben a rendszerüzemeltető a földgáz-kereskedelmi szerződés megszűnésének napjáig gondoskodik a fogyasztásmérő berendezés leolvasásáról. A leolvasás költsége a Kereskedőt és az új földgázkereskedőt egyenlő mértékben terheli. A rendszerüzemeltető a záró mérőállást a leolvasás alapján arányosítással határozza meg.

A rendszerüzemeltető az elszámoláshoz szükséges adatokat a leolvasást vagy becslést követő 3 napon belül közli a Kereskedővel és az új földgázkereskedővel, amely alapján a Kereskedő végszámlát bocsát ki a földgáz-kereskedelmi szerződés megszűnésétől számított 20 napon belül. Az új földgázkereskedő által kiállított első számla kezdő mérőállásának a Kereskedő által kiállított végszámlán szereplő záró mérőállással azonosnak kell lennie.

Ha a Vevő a kereskedőváltással kapcsolatos kötelezettségeit teljesítette, de valamely érintett földgázkereskedő vagy rendszerüzemeltető nem teljesíti a kereskedőváltással kapcsolatos kötelezettségeit, és emiatt a kereskedőváltás nem jön létre, a Vevő korábbi földgáz-kereskedelmi szerződése változatlan feltételekkel hatályban marad. A kereskedőváltással kapcsolatos kötelezettségeket nem teljesítő földgázkereskedő vagy rendszerüzemeltető – a kereskedőváltás meghiúsulása miatt – köteles az érintettek kárát és költségét kamatokkal együtt megtéríteni.

Amennyiben a Vevő vagy a Kereskedő a kereskedőváltás miatti kapacitásátadási egyeztetések meghiúsulása esetén írásban kérelmet nyújt be a Hivatalhoz, a kérelemhez mellékelni kell az érintett rendszerüzemeltetővel és a földgázkereskedővel folytatott – az egyeztetés lényeges dokumentumait tartalmazó – levelezést, valamint a kérdéses kapacitásra vonatkozó igény megalapozottságának igazolását. Az engedélyesek kötelesek az eljárásról szóló értesítésben megjelölt határidőben a Hivatal által kért tájékoztatást megadni, a kapacitás átadásának elutasítását megindokolni. A Hivatal 15 napon belül dönt a kérelem tárgyában.

A Szerződés megszűnésének időpontjáig még hátralévő idő becsült földgáz fogyasztás díjának ellenértékét a Vevő vagy előleg címen megfizeti a Kereskedőnek 15 napon belül, vagy a Kereskedőnek megfelelő biztosítékot ad. Vevő jogosult a felsorolt módozatok közül választani. Amennyiben Vevő az itt felsorol módok közül nem választott, vagy a választásáról a tájékoztatásban rögzített határidőig a Kereskedőt írásban nem értesítette, az elszámolás a Kereskedő által választott módszer szerint, előleg megfizettetésével történik.

Amennyiben a Vevő Szerződéséből adódóan rendelkezik megfelelő pénzügyi biztosítékkal, úgy azt a Kereskedő az kereskedőváltással kapcsolatos pénzügyi rendezés érdekében felhasználhatja.

Amennyiben a Vevő a szükséges pénzügyi biztosítékot határidőre nem bocsátja az Kereskedő rendelkezésére, úgy a Kereskedő a kereskedőváltás folyamatát felfüggeszti és a Vevő felmondását és az azzal kapcsolatos jognyilatkozatokat érvényteleníti.

Amennyiben Vevőnek bármilyen jogcímen tartozása áll fenn a Kereskedő felé, szerződés felmondása akkor lép hatályba, ha a tartozását kiegyenlítette.

Budapest, 2017. május 08.

………………………………………..

dr. Jellen Kornél

vezérigazgató

## 1.sz. melléklet: Az ügyfélszolgálatok és az ügyfélszolgálati iroda elérhetősége

A Kereskedő folyamatosan, naprakészen biztosítja Vevői és Igénybejentői számára munkatársainak elérhetőségét. Erre az alábbi telefon, fax, e-mail címek állnak rendelkezésre:

Az Ügyfélszolgálat elérhetősége:

Cím: 1122 Budapest, Maros u. 12.

Tel: +36 1 212-5659

Fax: +36 1 212-5659

E-mail: info@l-nrg.net

WEBLAP: <http://www.l-nrg.hu>

## 2. sz. melléklet: Elszámolás során alkalmazott részletes számítási eljárás, paraméterek

Nyomás és hőmérséklet korrekció alkalmazása gázmennyiség elszámolása során

A gázmérőn leolvasott értéket a földgáz kereskedő jogosult gáztechnikai normál m3-re átszámítani

A gázmérőn leolvasott gázmennyiség átszámítását - az egységes elszámolás érdekében – a földgáz kereskedő az alábbiak szerint végzi:

A földgázelosztó hitelesített gázmérőkkel méri a szolgáltatott gáz mennyiségét két leolvasás közötti gázmérőállás adatainak különbségét képezve.

Két egymást követő tényleges gázmérő leolvasás között eltelt időszak a mérési, elszámolási időszak. A tényleges gázmérő számláló szerkezet állások az átadás-átvételi jegyzőkönyvekben kerülnek rögzítésre. A gázfogyasztási tényadatok manuális adatbevitel során kerülnek a számlázási rendszerbe. Mindkét módszer esetében a fogyasztás mennyiségi adatain túl az elszámolási időszak dátumozása, annak rögzítése naptári nap pontossággal történik meg. Az elszámolási időszak naptári napjainak megfelelő, azokkal időben is szinkronizáló felhasználást biztosít a gázelszámolást befolyásoló egyéb paraméterek (meteorológiai és gázminőség adatok) tekintetében a számlázási rendszer beépített softwer része.

Két egymást követő leolvasási időszak mérőállás különbségének eredménye az un. üzemi állapotú gázmennyiség m3 mértékegységben kifejezve. Ezen (üzemi állapotú) gázmennyiség fizikai állapothatározói – ( a gázmérőben uralkodó gázhőmérséklet és gáz túlnyomás) – eltérnek attól az állapottól, ami az átvett, gázfelhasználás során elfogyasztott tényleges energiamennyiség kifejezésére alkalmasak. A hatályos jogszabályok (árrendeletek) kiemelt fontossággal kezelik azt a fizikai törvényekkel is harmonizáló tényt, hogy az elszámolás és fizetés alapját képező mennyiségek a tényleges állapotnak feleljenek meg. Ezen tényleges állapot kifejezésére a gáz esetében a gáztechnikai normál állapot alkalmas, mivel ez a meghatározója az egységnyi térfogatmennyiségben foglalt tényleges energiamennyiségnek (hőmennyiségnek).

A gáztechnikai normál állapot az, amikor a gáz a szolgáltatás tényleges terjedelmét, mennyiségét mérő ponton, a gázmérőben 101 325 Pa abszolút nyomáson és 288,15 K termodinamikai hőmérsékleten van.

Mivel a gáz állapota a saját fizikai jellemzői (relatív nyomása és hőmérséklete) és a környezetének rá gyakorolt hatása (légköri nyomás és hőmérséklet) miatt ettől eltér, a tényleges, azaz a gáztechnikai normál állapot meghatározására van szükség.

Ez több módon történhet:

1. A gázmérő berendezés beépített, vagy hozzákapcsolt műszerezettsége alkalmas arra, hogy a gázmennyiségen túl az állapothatározókat is mérje, és ennek megfelelően az üzemi állapotok mellett rögzítse, és megjelenítse a gáztechnikai normál állapotnak megfelelő értékeket. Mindkét állapothatározó egyidejű figyelembe vétele jellemzően a nagy órai gázteljesítményt vételező gázfogyasztóknál található PT korrektorok alkalmazásával történik. A korrektorok minden esetben a gázfogyasztó tulajdonában vannak. [Ez esetben a gáztechnikai normál állapotnak megfelelő mennyiség közvetlenül rendelkezésre áll, további átszámításra nincs szükség.]

Ha a fogyasztó ilyen készülék beszerzését nem vállalja, akkor a gázszolgáltatási szerződésben rögzített módon alkalmazunk térfogat korrekciót, a mérő időszakvégi leolvasását követően, a kölcsönösen elfogadott módon meghatározott P (nyomás) és T (hőmérséklet) értékekkel.

2. A gázmérő berendezés beépített műszerezettsége arra alkalmas, hogy a gázmennyiségen túl a két állapothatározó egyikét (jellemzően a gáz hőmérsékletet) mérje, és ennek megfelelően az üzemi állapotok mellett, vagy helyett, megjelenítse a gáztechnikai normál állapotnak gázhőfok tekintetében megfelelő értéket. [Ez esetben a gáztechnikai normál állapotnak megfelelő mennyiség akkor áll rendelkezésre, ha a nyomáskorrekciót átszámítás révén alkalmazzuk.] Ilyen fogyasztói helyekkel rendelkezik a lakossági gázfogyasztók egyelőre kisebb hányada, illetve a kis és közepes nem lakossági gázfogyasztók kis része. A lakosságnál a nyomás korrekciót a mérőben uralkodó feltételezett túlnyomással végezzük el (delta P). A műbizonylattal rendelkező nyomásszabályozók ún. kalibrációs nyomása 28 mbar. A műbizonylattal nem rendelkező nyomásszabályozóknál a minimálisan feltételezhető 25 mbar túlnyomást alkalmazzuk. Ezektől eltérő nyomásérték alkalmazásáról a gázszolgáltatási szerződésben állapodunk meg a felhasználóval.

3. A gázmérő berendezés beépített műszerezettség hiánya miatt nem alkalmas arra, hogy a üzemi gázmennyiségen túl az állapothatározókat is mérje. Ennek megfelelően csak az üzemi állapotnak megfelelő érték áll közvetlenül rendelkezésre. [Ez esetben a gáztechnikai normál állapotnak megfelelő mennyiség csak akkor áll rendelkezésre, ha a nyomás- és hőmérséklet korrekciót együttesen alkalmazzuk az átszámítás során.] Ilyen esetben minden alkalommal a gázszolgáltatási szerződésben állapodunk meg a gázfogyasztóval az alkalmazandó PT korrekció módjáról.

I. Korrekciószámítások, képletek:

I.1. A nyomás korrekció képlete:

ahol:

= a nyomáskorrekció (szorzó)

Pü = Pb+ (Pa) vagy (mbar)

Pgn = 101 325 Pa ami = 1 013,25 mbar-al

Pb = a mérési időszak légköri nyomásának átlaga (Pa) vagy (mbar)

= a gázmérőben lévő túlnyomás (Pa) vagy (mbar)

Az átlagos légköri nyomást az Országos Meteorológiai Szolgálat által szerződéses jogviszony keretében szolgáltatott szavatolt, körzetre vonatkozó adatait a településre jellemző magasság különbséggel helyesbítve kell alkalmazni. A helyesbítés a gázdíj számla előkészítése során történik meg az alkalmazott magasságnak megfelelően, lineáris interpolációs eljárással.

I.2. Hőmérséklet korrekció képlete:

ahol:

= a hőmérsékletkorrekció (szorzó)

Tgn = a gáztechnikai állapotú gáz hőmérséklete 288,15 K (~ 15 oC)

Tü = 273,15 K + tü

tü = az üzemi állapotú gáz hőmérséklete a gázmérőben (°C)

Az átlagos hőmérsékletet a gázszolgáltatási terület jellemző magassági pontján felszerelt, hitelesített mérőeszközzel mért értékeknek a mérési időszakra vonatkoztatott átlagolásával kell megállapítani. A kültéren elhelyezett gázmérők korrigálásakor alkalmazzuk ezt az eljárást, mivel kis fajhőjű földgáz másodpercek alatt felveszi a környezet hőmérsékletét. Ha a gázmérő temperált vagy fűtött helyiségben van elhelyezve, akkor hőmérséklet korrekciót nem alkalmazunk. Minden esetben a gázszolgáltatási szerződésben rögzítjük az alkalmazott korrekciós eljárást.

I.3. Nyomás és hőmérséklet korrekció együttes képlete (az I.1.-I.2. alapján):

ahol:

= korrekciós tényező (szorzó)

I.4. Kompresszibilitási tényező a képletben:

ahol:

K = kompresszibilitási tényező az AGA 8 szabvány szerint számolva. A kompresszibilitási tényező értéke 100 mbar üzemnyomásig 1,00. E fölötti gázmérési nyomás esetén csak hitelesített korrektor esetén alkalmazható.

II. Meteorológiai adatok:

Az adott körzetekre vonatkozó meteorológiai adatokat (hőmérséklet és légköri nyomás) az Országos Meteorológiai Szolgálat szerződéses jogviszony keretében 5 napos adatközlési gyakorisággal, napi bontásban, 50 m-es magasságkülönbségekkel, 1 tizedes jegy pontossággal szavatoltan szolgáltatja. Ezen adatszolgáltatás elektronikus és a bizonylatolhatóság érdekében nyomtatott formában is folyamatosan történik.

III. Magassági adatok:

Az egyes településeket lefedő meteorológiai körzetek adatmérő állomásainak magassági adatait a Földmérés és Távérzékelési Intézet felsőrendű geodéziai méréssel megállapított, szavatolt és bizonylati értékének megfelelően hitelesített adatállománya alapján határozta meg. A több magassági ponttal rendelkező, településen belül is jelentkező, érdemi hatással bíró magasságkülönbség esetén a fogyasztói kör számára a legkedvezőbb értéket veszi figyelembe a számlázási rendszer. A magassági pontok alapadatként történő bevitele, archiválása és alkalmazása a belsőszabályzatban rögzített adatoknak megfelelően történik.

A településlisták tartalmazzák többek között településenként :

- a MIN magassági adatot,

- a MAX magassági adatot,

- csak egy jellemző magassági pont esetén annak mértékét,

- az alkalmazott magassági adatot,

- a referencia pont magassági adatát (meteorológiai állomás tényleges műszerszinti magassága),

- a számítás alapját képező magasságkülönbséget [magasságkülönbség (m) = alkalmazott magasság (m) – referenciapont magassága (m)],

- meteorológiai állomás nevét.

IV. A gázmérési időszakok és adatok kapcsolatrendszere:

A gázmérést és elszámolást érintő minden mennyiségi, minőségi, időbeli, statikus és dinamikus paraméter a számlázási rendszer moduljába történő, részben elektronikus, részben manuális adatbevitelt és ellenőrzést követően ott tárolásra, aktív felhasználásra és archiválásra kerül. A programozott, idővezérelt folyamatok és ellenőrzési műveletek biztosítják azt, hogy az elszámolási időpontok, időszakok minden tekintetben szinkronban legyenek az adott időszakra vonatkozó további, előzőekben részletezett adatokkal.

Az egyes fogyasztói kategóriákban az általános, vagy egyedi szerződéseknek megfelelően, valamint a gázmérésre felszerelt berendezések 1-2-3. pont szerinti alkalmazhatósága függvényében az alábbi eljárásokat követjük:

A. Lakossági gázfogyasztók esetén:

ahol:

Vgn = gáztechnikai normálállapotra átszámított gázmennyiség (m3)

Vü = a gázmérőn mért üzemi állapotú gázmennyiség (m3)

= a nyomáskorrekció (szorzó)

Ezen fogyasztói kategóriában a gázmérőn mért üzemi állapotú mennyiség gáztechnikai normál állapotú hőmérsékletre történő korrigálása csak hőfok-kompenzátoros gázmérővel történik.

Az aktuális számlán megjelenő k korrekciós tényező az adott fogyasztói kategóriának (A) megfelelő korrekció ( k = kp ).

B. Nem lakossági gázfogyasztók esetén:

B.1. Ha a fogyasztási helyen hőfok-kompenzátoros gázmérővel történik a mérés a gázmennyiség elszámolása az alábbi:

ahol:

Vgn = gáztechnikai normálállapotra átszámított gázmennyiség (m3)

Vü = a gázmérőn mért üzemi állapotú gázmennyiség (m3)

= a nyomáskorrekció (szorzó)

Megjegyzés: Ha a fogyasztó nem kíván magának hőfok kompenzátoros mérőt vásárolni, ( mert például az aránytalanul költséges lenne az éves gázforgalom értékéhez képest), akkor a földgáz kereskedő felajánlja, hogy kölcsönösen elfogadott gázhőmérséklet számítási metódust alkalmazzunk, amely a gázszolgáltatási szerződésben rögzítésre kerül.

B.2. Ha a fogyasztási helyen hőfok- és nyomás-korrektor nincs, a gázmennyiség elszámolása az alábbi:

ahol:

Vgn = gáztechnikai normálállapotra átszámított gázmennyiség (m3)

Vü = a gázmérőn mért üzemi állapotú gázmennyiség (m3)

= a nyomáskorrekció (szorzó)

= a hőmérsékletkorrekció (szorzó)

vagy

= korrekciós tényező (szorzó) ahol

Ilyen esetekben az elszámolás és a paraméterek meghatározási módja a szerződésben rögzítésre kerül.

B.3. Ha a fogyasztási helyen a gázmérő nyomás- és hőmérsékletkorrigálásra alkalmas, vagy ilyen korrektorral van ellátva, a gázmennyiség elszámolása során további korrekció nem alkalmazható.

Az aktuális számlán megjelenő k korrekciós tényező az adott fogyasztói kategóriának (B) és gázmérési módnak (B és 1-2-3. pont) megfelelő korrekció, vagy korrekciók szorzata.

A Kereskedő és a Vevő elszámolása a Vevőt ellátó csatlakozó rendszerüzemeltető üzletszabályzatán alapul. A Felek az elszámolás során kötelesek elfogadni és alkalmazni a csatlakozó rendszerüzemeltető üzletszabályzatán és az ÜKSZ-ben meghatározott folyamatok eredményeit s véleményeltérés esetén az abban foglalt eljárásrendeket alkalmazzák.

Amennyiben a földgáz átadás-átvételi helye egyben felhasználási hely, akkor az elszámolás és a csatlakozó rendszerüzemeltetői adatszolgáltatás az előírásoknak megfelelő mérési rendszeren alapul.

A csatlakozó rendszerüzemeltető az ÜKSZ-ben rögzített eljárásrendet alkalmazva jogosult a Vevőre profil alapú elszámolást alkalmazni, melyet a felek előzetes napi elszámolásként alkalmaznak. A végleges elszámolás az adott Vevőre vonatkozó ÜKSZ-ben rögzített ütemezésben, a mérési rendszerek alapján készítik el.

A csatlakozó rendszerüzemeltető által alkalmazott mérési eljárás, a mérési rendszertől függően a következőket tartalmazza:

A nagynyomású mérőrendszerek megfelelően műszerezettek, a mérőkörök számítóművei nyomás és hőmérséklet-kompenzációt végeznek, emellett a gázkromatográfok gázanalízisén alapulva korrigálják a gáz kompresszibilitásából következő eltérést is.

**Mennyiségre vonatkozó mérések**

**A 25 mbar égő csatlakozási nyomáson üzemelő fogyasztók esetében**

**Vgn** =**Vü** (**Pü\*Tgn**/ **Pgn\*Tü**)

Ahol:

**Vgn** gáztechnikai normál állapotra átszámított gáztérfogat (m3)

**Vü** a gázmérő által mért üzemi állapotú gáztérfogat (m3)

**Pü**= Pb+ Δp üzemi állapotú gáz nyomása

**Pb** a mérési időszak légköri nyomásának átlaga (bar)

Δp az MSZ 7048/1-1983. sz. szabvány előírása szerint, a mérési helyen (a gázmérőben) lévő túlnyomás

**Pgn** gáztechnikai állapotú gáz nyomása 1,01325 bar

**Tgn** gáztechnikai állapotú gáz hőmérséklete 288,15 K (15°C)

**Tü** 273,15 K + tü (K)

tü az üzemi állapotú gáz hőmérséklete (°C)

Az átlag légköri nyomás meghatározható:

A felhasználási helyen hitelesen mért értékeknek a mérési időszakra képzett átlagával.

Az Országos Meteorológiai Szolgálat által megadott légköri nyomásnak, a mérési időszakra képzett átlagával.

A hőfok kompenzáció módjai:

A felhasználási helyen hitelesen mért földgáz hőmérsékletnek, a mérési időszakra képzett átlagával.

Az Országos Meteorológiai Szolgálat által a mérési időszakra megadott átlaghőmérséklet.

Hőfok-kompenzátorral szerelt mérőnél, hőfok kompenzációt alkalmazni nem szabad.

**25 mbar-nál nagyobb égő csatlakozási nyomáson üzemelő fogyasztók esetében**

**Vgn** =**Vü** (**Pü**\***Tgn**/ **Pgn**\***Tü** \* **K**)

Ahol:

**Vgn** gáztechnikai normál állapotra átszámított gáztérfogat (m3)

**Vü** a gázmérő által mért üzemi állapotú gáztérfogat (m3)

**Pü**= Pb+ Δp üzemi állapotú gáz nyomása

**Pb** a mérési időszak légköri nyomásának átlaga (bar)

Δp az MSZ 7048/1-1983. sz. szabvány előírása szerint, a mérési helyen ( a gázmérőben) lévő túlnyomás

**Pgn** gáztechnikai állapotú gáz nyomása 1,01325 bar

**Tgn** gáztechnikai állapotú gáz hőmérséklete 288,15 K (15°C)

**Tü** 273,15 K + tü

tü az üzemi állapotú gáz hőmérséklete (°C)

**K** kompresszibilitási tényező

**Minőségre vonatkozó mérések**

Az együttműködő földgázrendszeren a Földgázszállító Zrt. minden gázévre meghatározza és közzéteszi a Minőség Elszámolási Rendet ([MER](http://localhost/mediawiki/index.php?title=MER)), mely alapján a felhasználói pontra (POD) meghatározható a mérést biztosító eszközök és azok ellenőrzési folyamata. A Földgázszállító Zrt. a mért minőségi paramétereket adatszolgáltatásában az ÜKSZ szerint biztosítja.

## 3. sz. melléklet: Szerződések általános tartalmi elemei

* a szerződő felek megnevezése, képviselőik megnevezése, székhelye, bankszámla száma, statisztikai azonosítója, cégjegyzékszáma, adószáma,
* a Szerződés tárgya,
* a Szerződés időtartama, Vevő felmondási jogának korlátozása és ellentételezése, határozott időszak meghatározása
* a fogyasztás helye,
* a Vevő korábbi gázellátási jogviszonyából hozott szállítási, tárolási, elosztási kapacitások kezelésének szabályai,
* a Vevő részéről a földgáz más fogyasztó részére történő továbbadáshoz való hozzájárulás,
* a szolgáltatás igénybevételének rendje és ennek ellenőrzési, dokumentálási szabályai,
* a gázteljesítmény lekötése korlátozási kategóriánként és ennek tűréshatárai, az eltérések kezelésének, dokumentálásának, szankcionálásának rendje,
* a megszakítható fogyasztás igénybevételének rendje,
* a megszakítható gázteljesítmény mértéke, a megszakíthatóság időtartama, gyakorisága, éves mértéke, két megszakítás közötti minimális időszak, a megszakíthatóság és a megszakítás díjkedvezménye,
* a földgáz mennyiségi, minőségi adatai, nyomása, éves igényelt földgáz mennyiségetet, havi bontásban, maximális napi gázigény (m3/nap) maximális órai csúcsigény (m3/óra)
* a gázteljesítmény éven belüli kihasználási minimumát,
* a fogyasztási jelleggörbe
* a földgáz mennyiség mérésének rendje,
* az éves, negyedéves, havi, heti gázellátás tervezési rendje,
* a nominálás adatszolgáltatásának rendje,
* a mérés, átadás – átvétel technikai elszámolás gyakorisága, rendje,
* adatváltozási és információszolgáltatási kötelezettségek,
* karbantartás, Vis Maior,
* az üzemzavar miatti üzemszünetek kezelése, korlátozás végrehajtásának előírásai, korlátozási folyamat esetleges következményei, felhasználói kötelezettségei.
* a szolgáltatás díját,
* az esetlegesen alkalmazott kötbér vagy más pénzügyi biztosíték alkalmazásának szabályai, fizetési feltételek,
* a Vevő teljes körű ellátásához, más gázipari engedélyesekkel szembeni képviseletéhez szükséges felhatalmazások, szerződésszegés esetei és jogkövetkezményei,
* a szerződő felek együttműködésének rendje,
* a Szerződés módosítása, felmondási és megszüntetési feltételei, átruházás, jogutódlás, részleges érvénytelenség, a körülmények lényeges változásának kezelése, jogról való lemondás körülményei, titoktartási előírás,
* vitás kérdések és a panaszkezelés rendje.

**1. számú függelék:** A Társaság szervezeti felépítése

## 2. számú függelék: Az érdek-képviseleti szervek és elérhetőségük felsorolása

Ipari Energiafogyasztók Fóruma 1097 Budapest, Illatos út 11/a., tel: (1) 359-6440, e-mail: office@ief.hu

Magyar Energiafogyasztók Szövetsége 1091 Budapest Üllői út 25., tel: (1) 210-7116, e-mail: mesz.iroda@freemail.hu

Országos Fogyasztóvédelmi Egyesület Központi Iroda 1149 Nagy Lajos kir. útja 127., tel: (1) 880-7642, e-mail: ofe@ofe.hu

## 3. számú függelék: Jogszabályok, szabványok, belső utasítások

#### Jogszabályok

Az európai parlament és a tanács 994/2010/EK rendelete a földgázellátás biztonságának megőrzését szolgáló intézkedésekről és a [2004/67/EK tanácsi irányelv](javascript:LinkUgrik('A04I0067.COU','','lawref')) hatályon kívül helyezéséről

Az európai parlament és a tanács 2009/73/EK irányelve a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről

Az európai parlament és a tanács 715/2009/ EK rendelete a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről

A Bizottság 984/2013/EU rendelete a földgázszállító rendszerekben alkalmazott kapacitásallokációs mechanizmusokat szabályozó üzemi és kereskedelmi szabályzat létrehozásáról és a 715/2009/EK európai parlamenti és tanácsi rendelet kiegészítéséről (továbbiakban: 984/2013/EU rendelet)

A Bizottság 312/2014/EU rendelete a gázszállítási rendszer-üzemeltetők közötti rendszeregyensúlyozásra vonatkozó üzemi és kereskedelmi szabályzat létrehozásáról (továbbiakban: 312/2014/EU rendelet)

A Bizottság 703/2015/EU rendelete az interoperabilitás és az adatcsere szabályaira vonatkozó üzemi és kereskedelmi szabályzat létrehozásáról (továbbiakban: 703/2015/EU rendelet)

1991. évi XLV. törvény a mérésügyről

1993. évi XLVIII. törvény a bányászatról (továbbiakban: Bányatörvény)

1995. évi LIII. törvény a környezet védelmének általános szabályairól

1997. évi CLV. törvény a fogyasztóvédelemről

2006. évi XXVI. törvény a földgáz biztonsági készletezéséről (továbbiakban: Fgbt)

2008. évi XL. törvény a földgázellátásról (továbbiakban: GET)

2013. évi V. törvény a Polgári Törvénykönyvről (továbbiakban: PTK)

2013. évi XXII. törvény A Magyar Energetikai és Közmű-szabályozási Hivatalról

2011. évi CXII. törvény az információs önrendelkezési jogról és az információszabadságról (továbbiakban: Információs tv.)

127/1991. (X. 9.) Kormányrendelet [a mérésügyről szóló törvény](javascript:LinkUgrik('99100045.TV','','lawref')) végrehajtásáról

19/2009. (I. 30.) Kormányrendelet a földgázellátásról szóló 2008. évi XL. törvény rendelkezéseinek végrehajtásáról (továbbiakban: VHR),

265/2009. (XII. 1.) Kormányrendelet a földgázvételezés korlátozásáról, a földgáz biztonsági készlet felhasználásáról, valamint a földgázellátási válsághelyzet esetén szükséges egyéb intézkedésekről

296/2015. (X. 13.) Kormányrendelet a földgáz végső menedékes szolgáltatásról és a földgázkereskedő működésének lehetetlenülése esetén a felhasználók földgázellátását veszélyeztető helyzet fennállása következtében alkalmazandó eljárásról (továbbiakban: Lehetetlenülés rendelet)

53/2012. (III. 28.) Kormányrendelet a bányafelügyelet hatáskörébe tartozó egyes sajátos építményekre vonatkozó építésügyi hatósági eljárások szabályairól

387/2016. (XII. 2.) Korm. rendelet a fogyasztóvédelmi hatóság kijelöléséről

86/2003. (XII. 16.) GKM rendelet az egyes földgázipari vállalkozások adatszolgáltatásainak rendjéről

#### 13/2016. (XII. 20.) MEKH rendelet a földgáz rendszerhasználati díjak, a külön díjak és a csatlakozási díjak mértékéről

#### 14/2016. (XII. 20.) MEKH rendelet a földgáz rendszerhasználati díjak, a külön díjak és a csatlakozási díjak meghatározásának keretszabályairól szóló 8/2016. (X. 13.) MEKH rendelet módosításáról és a földgáz rendszerhasználati díjak, a külön díjak, valamint a csatlakozási díjak alkalmazásának szabályairól szóló 11/2016. (XI. 14.) MEKH rendelet eltérő szöveggel történő hatálybalépéséről (továbbiakban: Tarifarendelet)

#### A Hivatal által jóváhagyott, az FGSZ Zrt. által üzemeltetett Kereskedési Platform működési szabályzata (továbbiakban: KP).

#### A Hivatal által jóváhagyott, Üzemi és Kereskedelmi Szabályzat (továbbiakban: ÜKSZ).

#### Szabványok

* MSZ 1648 Közszolgáltatású vezetékes földgáz
* MSZ ISO 13443 Földgáz. Szabványos referencia feltételek
* MSZ-09-74.0011-1 Gázszagosítás. Alapfogalmak és meghatározások
* MSZ-09-74.0011-5 Közszolgáltatású gázok szagosítás ellenőrzése, dokumentálása
* MSZ ISO 5167-1 Mérőperemes mérés
* MSZ ISO 9951 Turbinás áramlásmérés
* MSZ ISO 6974 A hidrogén-, az inert gáz- és a szénhidrogén-tartalom /C8-ig/ meghatározása.
* MSZ ISO 6976 A földgáz fűtőértéke, sűrűsége és relatív sűrűsége
* MKEH HE 64,HE 75 Mérőperemes és mérőturbinás mérőrendszerek hitelesítési előírásai
* MSZ ISO 10715 Földgáz. Mintavételi irányelvek
* MSZ ISO 13686 Földgáz. Minőségi jellemzők
* MSZ ISO 14532 Földgáz. Fogalom meghatározások

Belső utasítások

* SZERVEZETI ÉS MŰKÖDÉSI SZABÁLYZAT
* ADATFORGALMI ÉS INFORMATIKAI RENDSZER
* ELSZÁMOLÁSI RENDSZER (ÜSZ 2. számú melléklet)
* FÖLDGÁZELLÁTÁSI ÜZEMZAVARI, VÁLSÁGHELYZETI, KORLÁTOZÁSI INTÉZKEDÉSI TERV